PRITARTA

Lazdijų rajono savivaldybės

tarybos 2018 m. d.

sprendimu Nr. 5TS-

LAZDIJŲ RAJONO SAVIVALDYBĖS ADMINISTRACIJOS  
DIREKTORIAUS IR ADMINISTRACIJOS 2017 METŲ VEIKLOS ATASKAITA

**TURINYS**

I. ĮŽANGA ...............................................................................................................................3

II. PERSONALO ADMINISTRAVIMAS ...............................................................................3

III. TEISINĖ VEIKLA .............................................................................................................4

IV. VIEŠIEJI PIRKIMAI .........................................................................................................5

V. VIDAUS KONTROLĖ .......................................................................................................6

VI. ADMINISTRACINĖS NAŠTOS MAŽINIMAS...............................................................8

VII. DOKUMENTAI IR INFORMACINĖS TECHNOLOGIJOS ........................................10

VIII. FINANSAI .....................................................................................................................16

IX. INVESTICINIAI PROJEKTAI ........................................................................................22

X. EKONOMIKA IR TURTAS .............................................................................................24

XI. TERITORIJŲ PLANAVIMAS, STATYBA, KULTŪROS VERTYBIŲ IR APLINKOS APSAUGA .............................................................................................................................36

XII. VIETINIS ŪKIS .............................................................................................................39

XIII. ŪKIO TARNYBOS VEIKLA .......................................................................................49

XIV. ŽEMĖS ŪKIS ................................................................................................................50

XV. ŠVIETIMAS, KULTŪRA IR SPORTAS .......................................................................55

XVI. SOCIALINIAI REIKALAI ...........................................................................................67

XVII. VAIKO TEISIŲ APSAUGA IR DARBAS SU JAUNIMU ........................................79

XVIII. CIVILINĖ METRIKACIJA ........................................................................................88

XIX. SVEIKATOS APSAUGA ..............................................................................................90

XX. APIBENDRINIMAS .......................................................................................................96

I SKYRIUS

ĮŽANGA

Lazdijų rajono savivaldybės administraciją 2017 metais pagal savivaldybės tarybos patvirtintą struktūrą sudarė 16 struktūrinių padalinių (15 skyrių ir 1 tarnyba), vienas į struktūrinius padalinius neįeinantis valstybės tarnautojas bei 12 teritorinių padalinių (seniūnijų). 2017 metais Lazdijų rajono savivaldybės administracijoje dirbo 188 darbuotojai (71 valstybės tarnautojas ir 117 darbuotojų, dirbančių pagal darbo sutartis).

2017 metais Lazdijų rajono savivaldybės administracija stengėsi įgyvendinti užsibrėžtus tikslus ir uždavinius, numatytus Lazdijų rajono savivaldybės 2011–2020 metų strateginiame plėtros plane, Lazdijų rajono savivaldybės 2017–2019 metų strateginiame veiklos plane ir Lazdijų rajono savivaldybės administracijos 2017 metų veiklos plane, kurie buvo skirti gyventojų ekonominių, socialinių, kultūrinių poreikių tenkinimui, jų aptarnavimo ir gyvenimo kokybei gerinti.

Siekiant užtikrinti kokybišką komandinį įstaigos darbą, reguliariai buvo organizuojami struktūrinių padalinių vadovų ir į struktūrinius padalinius neįeinančių administracijos darbuotojų pasitarimai, taip pat ir teritorinių padalinių – seniūnijų seniūnų pasitarimai.

II SKYRIUS

PERSONALO ADMINISTRAVIMAS

Buvo paskelbti 5 konkursai į laisvas Lazdijų rajono savivaldybės administracijos karjeros valstybės tarnautojų pareigas, iš kurių 4 įvyko, 1 valstybės tarnautojas priimtas be konkurso (iš valstybės tarnautojų rezervo):

1. Konkursas į Vaiko teisių apsaugos skyriaus vyriausiojo specialisto pareigas;

2. Konkursas į Architektūros skyriaus vedėjo pavaduotojo-vyr. architekto pareigas;

3. Konkursas į Juridinio skyriaus vyriausiojo specialisto pareigas;

4. Konkursas į Švietimo, kultūros ir sporto skyriaus tarpinstitucinio bendradarbiavimo koordinatoriaus pareigas.

5. Be konkurso priimtas valstybės tarnautojas į Švietimo, kultūros ir sporto skyriaus vedėjo pareigas.

Taip pat vykdytos atrankos Ūkio tarnybos vadovo pareigoms užimti, Lazdijų. r. Šeštokų mokyklos direktoriaus pareigoms užimti, Lazdijų rajono savivaldybės socialinės globos centro „Židinys“ direktoriaus pareigoms užimti bei viešosios įstaigos „Lazdijų pirminis sveikatos priežiūros centras“ direktoriaus pareigoms užimti.

Pagal užimtumo didinimo programą buvo įdarbinta 183 asmenys.

Parengti ir užregistruoti Lazdijų rajono savivaldybės administracijos direktoriaus įsakymai: atostogų klausimais – 307, komandiruočių klausimais – 86, personalo klausimais – 382.

Parengti ir užregistruoti Lazdijų rajono savivaldybės mero potvarkiai: komandiruočių klausimais – 433, atostogų klausimais – 110, personalo – 119.

Įvykdyti kiti darbai:

1. Parengta 2016 metų darbuotojų kvalifikacijos tobulinimo ataskaita ir 2017 metų darbuotojų mokymo planas. Ataskaita ir mokymo planas pateikti Valstybės tarnybos departamentui.

2. Buvo rengiami ir teikiami pranešimai Valstybinio socialinio draudimo fondo valdybos Lazdijų skyriui apie valstybės tarnautojų ir kitų darbuotojų priėmimą į darbą bei atleidimą iš jo, nemokamų atostogų, vaiko priežiūros atostogų suteikimą.

3. Tvarkyta valstybės tarnautojų ir darbuotojų, dirbančių pagal darbo sutartis, duomenys Valstybės tarnautojų registre ir buhalterinės apskaitos programoje.

4. Formuota ir tvarkyta valstybės tarnautojų ir darbuotojų, dirbančių pagal darbo sutartis, biudžetinių ir viešųjų įstaigų vadovų asmens bylos.

5. Pagal patvirtintą bylų nomenklatūrą suformuota archyvinės bylos ir perduota saugoti Lazdijų rajono savivaldybės administracijos archyvui.

6. Rengta įvairios pažymos, statistinės ataskaitos.

**III SKYRIUS**

**TEISINĖ VEIKLA**

2017 metais savivaldybės administracijos Juridinio skyriaus teisininkai dalyvavo 29 teismo posėdžių procesuose, kuriuose ieškovas, atsakovas arba suinteresuotas asmuo buvo Lazdijų rajono savivaldybė arba Lazdijų rajono savivaldybės administracija.

Nuo 2017 m. sausio 1 d. iki 2017 m. gruodžio 31 d. Lazdijų rajono savivaldybėje pirminė teisinė pagalba buvo suteikta 225 asmenims, iš jų, pagal sritis:

1. Šeimos teisė – 66;

2. Darbo teisė – 3;

3. Socialinės apsaugos teisė – 15;

4. Žemės teisė – 8;

5. Nuosavybės teisių atkūrimas – 5;

6. Administracinė teisė ir administracinis procesas – 6;

7. Civilinė teisė ir civilinis procesas – 102;

8. Baudžiamoji teisė – 12;

9. Baudžiamasis procesas – 6;

10. Kiti klausimai - 2.

Pirminės teisinės pagalbos teikimo trukmė nebuvo pratęsta nė vienam asmeniui.

Asmenų, kuriems būtų atsisakyta teikti pirminę teisinę pagalbą, nebuvo.

Taikos sutarčių parengta nebuvo.

Buvo paruošta 12 prašymų valstybės ir savivaldybių institucijoms ir 89 prašymai suteikti antrinę teisinę pagalbą.

Jokių skundų dėl pirminės teisinės pagalbos teikimo iš pareiškėjų nebuvo gauta.

Per 2017 metus Lietuvos gyventojų genocido ir rezistencijos tyrimo (LGGRT) centro Pasipriešinimo dalyvių (rezistentų) teisių komisijai paruoštos ir perduotos 5 bylos nukentėjusiojo (politinio kalinio) statusui gauti.

**IV SKYRIUS**

**VIEŠIEJI PIRKIMAI**

2017 metais iš viso įvykdyti 1 437 pirkimai (1 lentelė), iš kurių mažos vertės pirkimai – 1 401 (2 lentelė). Buvo organizuota 11 supaprastintų atvirų konkursų (3 lentelė), 24 atviri konkursai (4 lentelė).

**1 lentelė. Įvykdyti pirkimai**

|  |  |  |  |
| --- | --- | --- | --- |
| **Eil. Nr.** | **Pirkimo objekto rūšis** | **Bendra sudarytų sutarčių suma (Eur su PVM)** | **Įvykdytų pirkimų kiekis (vnt.)** |
| 1. | Prekės | 622 327,91 | 808 |
| 2. | Paslaugos | 2 075 537,51 | 526 |
| 3. | Darbai | 1 761 751,77 | 103 |
| **IŠ VISO :** | | 4 459 617,19 | 1437 |

**2. lentelė. Mažos vertės pirkimai**

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Pirkimo objekto rūšis** | **Bendra sudarytų sutarčių suma (Eur su PVM)** | **Įvykdytų pirkimų kiekis (vnt.)** | **Pirkimai, susiję su projektu ir/arba programa, finansuojama Europos Sąjungos lėšomis – suma (Eur su PVM)** | **Pirkimai, susiję su projektu ir/arba programa, finansuojama Europos Sąjungos lėšomis – skaičius** | **Pirkimų, atliktų Centrinės viešųjų pirkimų informacinės sistemos priemonėmis, suma (Eur su PVM) (elektroniniai pirkimai)** | **Pirkimų, atliktų Centrinės viešųjų pirkimų informacinės sistemos priemonėmis, skaičius (elektroniniai pirkimai)** |
| 1. | Prekės | 403 193,97 | 793 | 0 | 0 | 35 191,38 | 3 |
| 2. | Paslaugos | 413 317,19 | 508 | 37 825,99 | 16 | 105 506,69 | 10 |
| 3. | Darbai | 1 265 729,81 | 100 | 235 969,18 | 3 | 1 199 527,19 | 65 |
| **IŠ VISO:** | | 2 082 240,97 | 1401 | 273 795,17 | 19 | 1 340 225,26 | 78 |

2017 metais užregistruotos Lazdijų rajono savivaldybės administracijos pirkimų organizatorių parengtos ir rajono savivaldybės administracijos direktoriaus ar direktoriaus pavaduotojos patvirtintos 1023 tiekėjo apklausos pažymos, iš kurių:

1. 410 paslaugų pirkimo apklausos, kurių bendra suma – 398 400,23 Eur su PVM;

2. 525 prekių pirkimo apklausos, kurių bendra suma – 385 606,31 Eur su PVM;

3. 88 darbų pirkimo apklausos, kurių bendra suma – 626 337,76 Eur su PVM.

**3 lentelė. Supaprastinti atviri konkursai\***

|  |  |  |  |  |  |  |  |
| --- | --- | --- | --- | --- | --- | --- | --- |
| **Eil. Nr.** | **Pirkimo objekto rūšis** | **Bendra įvykusių pirkimų sudarytų sutarčių suma (Eur su PVM)** | **Įvykusių pirkimų kiekis (vnt.)** | **Pirkimai, susiję su projektu ir/arba programa, finansuojama Europos Sąjungos lėšomis – suma (Eur su PVM)** | **Pirkimai, susiję su projektu ir/arba programa, finansuojama Europos Sąjungos lėšomis – skaičius** | **Pirkimai, vykdyti vadovaujantis VPĮ 91 straipsnio nuostatomis – suma (Eur su PVM)** | **Pirkimai, vykdyti vadovaujantis VPĮ 91 straipsnio nuostatomis – vienetai** |
| 1. | Prekės | 100 710,00 | 1 | 0 | 0 | 0 | 0 |
| 2. | Paslaugos | 663 040,90 | 7 | 272 782,40 | 3 | 0 | 0 |
| 3. | Darbai | 496 021,96 | 3 | 496 021,96 | 3 | 0 | 0 |
| IŠ VISO SAK: | | 1 259 772,86 | 11 | 768 804,36 | 6 | 0 | 0 |

\*Visi supaprastinti atviri konkursai 2017 metais vykdyti CVP IS priemonėmis.

**4 lentelė. Atviri konkursai per CPO\***

|  |  |  |  |
| --- | --- | --- | --- |
| **Eil. Nr.** | **Pirkimo objekto rūšis** | **Bendra sudarytų sutarčių suma (Eur su PVM)** | **Įvykusių pirkimų kiekis (vnt.)** |
| 1. | Prekės | 118 423,94 | 14 |
| 2. | Paslaugos | 63 510,62 | 10 |
| 3. | Darbai | 0 | 0 |
| **IŠ VISO:** | | 181 934,56 | 24 |

\* Lazdijų rajono savivaldybės administracijos nuolatinė viešųjų pirkimų komisija 2017 metais ne per CPO vykdė 1 atvirą konkursą, kurio vertė 935 668,80 su PVM

Parengta ir Viešųjų pirkimų tarnybai pateikta 11 viešojo pirkimo procedūrų ataskaitų.

2017 metais įvyko 166 Lazdijų rajono savivaldybės administracijos nuolatinės viešųjų pirkimų komisijos posėdžiai.

2017 metais buvo patvirtintas 2017 metais planuojamų viešųjų pirkimų sąrašas, kuris per metus pirkimo iniciatorių prašymu direktoriaus įsakymais buvo pildomas ir koreguojamas 59 kartus.

Nuolat atnaujinama informacija Lazdijų rajono savivaldybės interneto svetainėje apie viešuosius pirkimus Viešųjų pirkimų įstatymo nustatyta tvarka.

## V SKYRIUS

## VIDAUS KONTROLĖ

2017 metais Centralizuotas savivaldybės vidaus audito skyrius, siekdamas padėti įgyvendinti audituotų subjektų veiklos tikslus, rengė vidaus audito ataskaitas su išvadomis ir rekomendacijomis, kaip ištaisyti vidaus audito metu nustatytus neatitikimus, kaip tobulinti Lazdijų rajono savivaldybės administracijos vidaus kontrolės sistemos veiksmingumą bei Lazdijų rajono savivaldybei pavaldžių arba jos valdymo sričiai priskirtų viešųjų juridinių asmenų veiklą ir vidaus kontrolę. Centralizuotas savivaldybės vidaus audito skyrius, atlikdamas vidaus auditus, vertino rizikos valdymą ir vidaus kontrolę bei užtikrino vidaus audito pagrindinius uždavinius: vertino audituotų subjektų veiklos atitiktį teisės norminių aktų reikalavimams; teikė patarimus audituotų subjektų vadovams, kaip mažinti rizikos veiksnių įtaką audituotų rajono savivaldybės administracijos padalinių ar rajono savivaldybės įstaigų veiklai; teikė rekomendacijas audituotų subjektų vadovams dėl audituotų subjektų veiklos ir vidaus kontrolės tobulinimo; vertino audituotų subjektų strateginių arba kitų veiklos planų, programų vykdymą bei valstybės ir savivaldybės turto naudojimą ekonomiškumo, efektyvumo ir rezultatyvumo požiūriais. Be to, atliekant vidaus auditus, priklausomai nuo audituojamojo subjekto, buvo tikrinamos ir vertinamos Lazdijų rajono savivaldybės administracijos struktūrinių padalinių ar audituojamos įstaigos sukurtos vidaus kontrolės procedūros, tikrinama, ar laikomasi strateginių ir kitų veiklos planų, procedūrų, tvarkų ir taisyklių, įstatymų ir kitų norminių teisės aktų, taip pat sutarčių, turinčių įtakos jos veiklai. Taip pat vertinama, ar finansinė ir veiklos informacija yra patikima ir išsami, ar veiklos procesai efektyvūs ir veiksmingi, ar sukurta, įdiegta ir veikia turto apsaugos sistema, ar turtas valdomas, naudojamas ir juo disponuojama taupiai, racionaliai, pagal norminius teisės aktus ir sutartis. Tikrinamos ir vertinamos procedūros, taikomos audituojamojo subjekto valdomo, naudojamo ir disponuojamo turto bei informacijos apsaugai, prireikus patikrinama, ar toks turtas egzistuoja. Atliekamų vidaus auditų metu, tikrinant ir vertinant vidaus kontrolės sistemos funkcionavimą, buvo atliekami finansiniai, veiklos, valdymo atitikimo arba informacinių sistemų vidaus auditai bei jų deriniai.

2017 metais Centralizuotas savivaldybės vidaus audito skyrius atliko korupcijos pasireiškimo tikimybės nustatymą Nekilnojamojo turto objektų, kurie yra netvarkomi arba apleisti, arba nenaudojami, arba naudojami ne pagal paskirtį, nustatymo ir tokių objektų einamųjų metų sąrašo sudarymo bei keitimo procedūrų vykdymo srityje ir Statybą leidžiančių dokumentų išdavimo, statinių naudojimo priežiūros procedūrų organizavimo ir vykdymo kontrolės įstatymų nustatyta tvarka, įmokų už savavališkos statybos įteisinimą nustatymo procedūrų organizavimo ir kontrolės srityje.

2017 metais atliktų vidaus auditų metu pažeidimų, nagrinėtinų teisėsaugos institucijose,

nenustatyta, vidaus audito apribojimai nebuvo taikomi.

2017 metais Skyrius atliko 11 planinių vidaus auditų bei pateikė 15 vidaus audito ataskaitų.

2017 metais Skyriaus atliktų vidaus auditų ataskaitose buvo pateikta 41 rekomendacija, 2017

m. sausio 1 d. neįgyvendintų rekomendacijų likutis – 14.

2017 metais buvo įgyvendintos 29 rekomendacijos, iš jų: 21 – pateikta 2017 metais, 8 –

pateiktos ankstesniais metais. 2017-12-31 liko neįgyvendintos 26 rekomendacijos, kurių įgyvendinimas bus tęsiamas 2018 metais.

**1 diagrama. Rekomendacijų įgyvendinimas 2017 metais**

Pažangos stebėjimą Centralizuotas savivaldybės vidaus audito skyrius fiksuoja registravimo žurnale, kuriame pažymi apie rekomendacijų įgyvendinimą ir trūkumų ištaisymą arba minėtų procedūrų neatlikimą.

2017 metais vidaus auditų subjektams didelio reikšmingumo rekomendacijų nepateikta,

visais audituotais atvejais į pateiktas rekomendacijas buvo atsižvelgta.

**VI SKYRIUS**

**ADMINISTRACINĖS NAŠTOS MAŽINIMAS**

1. Plėtojant informacines technologijas ir elektronines paslaugas, nuo 2017 metų pradžios savivaldybės nekilnojamojo turto pardavimas viešo aukciono būdu pradėtas vykdyti elektroniniu būdu, vadovaujantis Lazdijų rajono savivaldybės administracijos direktoriaus 2016 m. lapkričio 11 d. įsakymu Nr. 10V-969 patvirtintomis Lazdijų rajono savivaldybės administracijos organizuojamų viešų aukcionų, kuriuose parduodamas savivaldybės nekilnojamasis turtas ir kiti nekilnojamieji daiktai, vykdymo informacinių technologijų priemonėmis taisyklėmis. Aukcionai vykdomi informacinių technologijų priemonėmis interneto svetainėje http://www.evarzytines.lt/;

2. Nuo 2017 metų pradžios vieninga kompiuterizuota dokumentų valdymo sistema (toliau – DVS) buvo papildyta savivaldybės įstaigų vadovų įsakymų atostogų, komandiruočių klausimais bei įstaigų sutarčių elektroninėmis bylomis. Lazdijų rajono savivaldybės administracijos skyrių darbuotojams buvo suteiktos teisės ir prieiga prie su jų kompetencija susijusių savivaldybės įstaigų kompiuterinių bylų, todėl reikalingą informaciją darbuotojai gali rasti patogiau ir greičiau;

3. Savivaldybės administracijos darbuotojų bei savivaldybės įstaigų vadovų prašymai atostogų ir kitais klausimais rengiami, derinami ir pasirašomi kompiuterizuotoje dokumentų valdymo sistemoje, sistemoje rašomos ir rezoliucijos). Pateikti 357 prašymai, pasirašyti elektroniniu parašu (iš viso – 675 prašymai);

4. Kompiuterizuotoje dokumentų valdymo sistemoje į vieną registrą pradėtos registruoti savivaldybės administracijos ir seniūnijų sąskaitos. Seniūnijų darbuotojams nebereikia jų pristatyti skubiai, originalius dokumentus gali atvežti jiems patogiu laiku;

5. Nustatyta ir įvertinta teikiamų administracinių paslaugų administracinė našta – nustatyta ir įvertinta Finansų skyriaus teikiamų administracinių paslaugų teikimo aprašymų administracinė našta bei parengta ataskaita;

6. Plėtojant informacines technologijas, savivaldybės administracijos darbuotojams nuo 2017 m. rugpjūčio 10 dienos informacinių technologijų programinėmis priemonėmis sudaryta galimybė nekilnojamo turto apžiūros aktus pasirašyti elektroniniu parašu. Aktą pasirašius komisijos pirmininkui, jis automatiškai užregistruojamas ir išsiunčiamas UAB „Alytaus regiono atliekų tvarkymo centro“ Lazdijų r. sav. rinkliavų administravimo padaliniui. Sudarius galimybę aktus pasirašyti elektroniniu parašu ir supaprastinus procesą, vieno dokumento rengimo procesas sutrumpėjo iki 10 minučių. Iš viso 2017 metais buvo pasirašyti 59 aktai. Tai leido administracijos darbuotojams sutaupyti iki 10 valandų darbo laiko.

7. Plėtojant elektronines paslaugas, savivaldybės administracijoje nuo 2017 m. rugpjūčio 14 d. buvo sukurtos ir pradėtos naudoti 2 patobulintos dokumentų registravimo formos. Patobulinus formą, dokumento registravimas ir užduoties siuntimas rezoliucijos užrašymui sutrumpėjo iki 7 žingsnių, taip sutaupant 10–15 sekundžių laiko, bei panaikinta tikimybė suklysti ir dokumentą užregistruoti ne į tą registrą. Po patobulinimo 2017 metais buvo užregistruota 1721 dokumentas. Tai dokumentus registruojantiems asmenims leido sutaupyti iki 5 valandų laiko.

8. Informacinių technologijų priemonėmis sudaryta galimybė švietimo įstaigų direktorių darbo grafikus derinti per savivaldybės kompiuterizuotą dokumentų valdymo sistemą ir pasirašyti juos elektroniniu kvalifikuotu parašu. Ši funkcija buvo įdiegta 2017 m. rugsėjo 22 d. Iki metų pabaigos buvo suderinti ir pasirašyti 23 darbo grafikai.

9. Plėtojant informacines technologijas, nuo 2017 m. rugpjūčio 20 d. savivaldybės kompiuterizuotoje dokumentų valdymo sistemoje buvo patobulintas likviduotų įmonių archyvo pažymų ir jų kopijų siuntimo procesas. Patobulinus procesą, darbuotojai kiekvieno dokumento rengimo ir siuntimo atveju sutaupo iki 120 sekundžių. Po patobulinimo 2017 metais buvo parengti 94 raštai, tai leido darbuotojams sutaupyti iki 3 valandų darbo laiko.

10. Plėtojant informacines technologijas, nuo 2017 m. rugsėjo 1 dienos savivaldybės kompiuterizuotoje dokumentų valdymo sistemoje sudaryta galimybė savivaldybės darbų, paslaugų ir lėšų panaudojimo sutartis pasirašinėti elektroniniu parašu. Patobulinus sutarčių rengimo ir pasirašymo procesą, vieno dokumento pasirašymo procesas iki 10 minučių sutrumpėjo, taip pat pasiekta, kad dokumentas adresatą pasiektų iš karto. Po patobulinimo 2017 metais buvo pasirašyta 18 sutarčių. Tai leido darbuotojams sutaupyti iki 3 valandų darbo laiko.

11. Savivaldybės administracijoje naujos licencijos verstis mažmenine prekyba tabako gaminiais ir licencijos verstis mažmenine prekyba alkoholio produktais nuo 2017 m. lapkričio 1 d. išduodamos tik elektronine forma ir išduodamos per LIS (Licencijų informacinė sistema).

12. Asmenų ir šeimų, turinčių teisę į paramą socialiniam būstui išsinuomoti, metinius duomenis apie pajamas ir turtą (pajamų ir turto deklaracijas), gavus gyventojo sutikimą, savivaldybės administracijos darbuotojai gali gauti elektroninėje paslaugų sistemoje „Mano VMI“. Taip pat savivaldybės administracijos dokumentų valdymo sistema suteikia galimybes gauti informaciją apie asmens šeimos sudėtį ir deklaruotą gyvenamąją vietą tiesiogiai, todėl pareiškėjui nereikia teikti šių dokumentų pildant prašymą dėl įtraukimo į asmenų ir šeimų, turinčių teisę į paramą socialiniam būstui įsigyti.

13. Asmenys, besikreipiantys dėl administracinių paslaugų gavimo, informuojami apie galimybę prašymą paslaugai gauti pateikti per elektroninius valdžios vartus (www.epaslaugos.lt). Populiarinamas paslaugų teikimas elektroniniu būdu, kuris leidžia supaprastinti ir pagreitinti tiek besikreipiančių asmenų turimus atlikti veiksmus dėl paslaugos gavimo, tiek paslaugą teikiančių darbuotojų darbą.

## VII SKYRIUS

## DOKUMENTAI IR INFORMACINĖS TECHNOLOGIJOS

Lazdijų rajono savivaldybėje 2017 metais toliau buvo tobulinama kompiuterizuotų dokumentų valdymo sistema. Buvo organizuoti 2 mokymai: jų metu pateikta dokumentų valdymo sistemoje, įstaigų paskyrose esančių dokumentų valdymo analizė – dažniausiai pasitaikančios klaidos, elektroninio parašo naudojimo aspektai, dokumentų blankų privalomieji rekvizitai ir juos reglamentuojantys teisės aktai.

Administracijos darbuotojai, atliekantys DVS administratorių funkcijas, rajono savivaldybės įstaigoms ir seniūnijoms konsultacijas teikė kiekvieną dieną. Konsultacijos buvo teikiamos telefonu, elektroniniu paštu arba darbo vietose.

Rajono spaudoje ir savivaldybės interneto svetainėje nuolat skelbiama informacija apie nemokamą anoniminę asmenų aptarnavimo liniją „Informuok merą“, kuria galima skambinti visą parą, taip pat apie galimybę gauti elektronines paslaugas.

Nemokama anonimine asmenų aptarnavimo linija „Informuok merą“ yra daromi garsiniai šių skambučių įrašai, kurie vėliau yra išklausomi, įkeliami į dokumentų valdymo sistemą, trumpai užrašomas jų turinys. Informacija persiunčiama merui sprendimams dėl tyrimo priimti. Per 2017 metus buvo gauti 90 pranešimų. Daugiausiai telefoninių skambučių jau nebe pirmi metai iš eilės yra dėl rajono kelių būklės – neremontuojamų, slidžių, nebarstomų kelių. Iš 90 skambučių, gautų šia linija, net 30 buvo dėl kelių būklės. Po keletą skambučių kasmet gaunama dėl atliekų surinkimo tvarkos, po vieną – dėl netinkamo rajono savivaldybės administracijos darbuotojų darbo.

2017 m. buvo įregistruoti 407 sprendimų projektai. Rengėjų iniciatyva 18 proc. tarybos sprendimų projektų įtraukti į darbotvarkę kaip papildomi klausimai (iš posėdžiuose svarstytų 399 sprendimų projektų – 69 buvo svarstomi kaip papildomi klausimai).

2017 m. įvyko 10 rajono savivaldybės tarybos posėdžių. Priimti 397 sprendimai (2 sprendimų projektai „Dėl Lazdijų rajono savivaldybės administracijos direktoriaus ir administracijos 2016 metų veiklos ataskaitos“ ir „Dėl Lazdijų rajono savivaldybės tarybos 2016 m. vasario 19 d. sprendimo Nr. 5TS-364 „Dėl draudimo prekiauti alkoholiniais gėrimais“ pakeitimo“ buvo teikti tarybai svarstyti, tačiau nebuvo priimti).

Dokumentų valdymo sistemoje buvo užregistruoti 407 sprendimų projektai, 397 sprendimai, 10 rajono savivaldybės tarybos posėdžių protokolų, 67 tarybos nariųdarbo laiko apskaitos dokumentai, 10 tarybos narių darbo laiko apskaitos žiniaraščių.

Per 2017 metus 92 norminiai teisės aktai (sprendimai) įregistruoti Teisės aktų registre.

6sprendimai pateikti pakartotinai Teisės aktų registrui registruoti dėl rengėjų padarytų klaidų.Taip pat TAR-ui (jo prašymu) buvo pateikti 5 norminiai teisės aktai (sprendimai), pasirašyti iki 2014 m., kurie anksčiau nebuvo įtraukti į Teisės aktų registrą.

Savivaldybės interneto svetainėje skelbiama informacija („bėganti eilutė“) apie rajono savivaldybės tarybos posėdžių vietą ir laiką bei ji susiejama su posėdžių valdymo sistema (POVAS).

Elektroniniu paštu ir trumposiomis žinutėmis mobiliuoju telefonu rajono savivaldybės tarybos nariams pateikta informacija apie rajono savivaldybės tarybos posėdžius bei kita svarbi informacija, susijusi su tarybos nario veikla.

Rajono spaudoje buvo skelbiami mero potvarkiai dėl tarybos posėdžių sušaukimo, taip pat gyventojai informuojami apie tai, kokioms ataskaitoms pritarė rajono savivaldybės taryba.

Rajono savivaldybės tarybos posėdžių vaizdo ir garso įrašai perkeliami į kompiuterines laikmenas – vienkartinio įrašymo kompaktinius diskus, kurie saugomi teisės aktų nustatyta tvarka**.** Spausdinami elektroninių dokumentų nuorašai, kurie taip pat saugomi teisės aktų nustatyta tvarka**.**

Po rajono savivaldybės tarybos 29 posėdžio, vykusio 2017 m. liepos 28 d., rajono savivaldybės interneto svetainėje buvo atnaujinta informacija apie pasikeitusią 8-sios kadencijos rajono savivaldybės tarybos, komitetų, frakcijų, mažumos (opozicijos) sudėtį ir veiklą. Ši informacija, esant reikalui, nuolat atnaujinama.

Kiekvieno tarybos nario per mėnesį posėdžiuose ar komandiruotėse praleisto laiko trukmė apskaitoma darbo laiko apskaitos žiniaraštyje. Darbo laiko apskaitos žiniaraščiai kuriami buhalterinės apskaitos programoje, jie dokumentų valdymo sistemoje pasirašomi kvalifikuotu elektroniniu parašu.

Savivaldybės teisės aktai – savivaldybės tarybos sprendimai, savivaldybės mero potvarkiai ir savivaldybės administracijos direktoriaus įsakymai buvo perkelti į elektroninę erdvę (įregistruoti „Infolex“ sistemoje) ir paskelbti savivaldybės interneto svetainėje.

Dokumentų ir informacijos skyriuje dirbanti savivaldybės vyr. kalbos tvarkytoja redagavo savivaldybės teisės aktų projektus ir kitus dokumentus, nustatyta tvarka juos derino DVS. 2017 m. DVS patikrino, suredagavo ir suderino 4700 dokumentų, atliko kitus pavedimus. (DVS ataskaitos duomenys.) Taip pat redagavo ir popierinius dokumentus. Konsultavo savivaldybės administracijos, įstaigų ir įmonių darbuotojus bei kitus asmenis kalbos klausimais. Suteikta apie 500 konsultacijų juridiniams ir fiziniams asmenims el. paštu arba raštu, telefonu, žodžiu. Teisės aktų rengimo ir kanceliarinės kalbos klausimais individualiai konsultavo naujai pradėjusius dirbti savivaldybės administracijos specialistus ir darbuotojus, dirbančius pagal viešųjų darbų programą. Savivaldybės administracijos darbuotojams rekomendacijas kalbos klausimais siuntė ir el. paštu.

Vykdydama valstybės perduotos savivaldybėms valstybinės kalbos vartojimo ir taisyklingumo kontrolės funkciją, 2017 metais tikrino įmonių, įstaigų dokumentų, spaudos bei kitų leidinių ir viešųjų užrašų kalbą. Patikrino Lazdijų miesto seniūnijos, Lazdijų seniūnijos, Būdviečio seniūnijos, Šeštokų seniūnijos, Noragėlių seniūnijos, Lazdijų meno mokyklos, UAB „Lazdijų vanduo“, UAB „Lazdijų šiluma“ dokumentų kalbą ir dokumentų rengimą bei įforminimą. Pasirinktinai patikrinta ir ištaisyta maždaug po 10–15 parengtų teisės aktų bei kitų dokumentų. Tikrintuose dokumentuose rasta kalbos klaidų, rengimo bei įforminimo trūkumų. Baustinų pažeidimų nenustatyta. Seniūnijų seniūnams parengti raštai, kuriuose nurodytos ir apibendrintos dokumentų kalbos klaidos ir teisės aktų bei kitų dokumentų rengimo ir įforminimo trūkumai, prie jų pridėti ištaisyti dokumentai. Lazdijų meno mokyklos, UAB „Lazdijų vanduo“ ir UAB „Lazdijų šiluma“ tikrinti dokumentai ištaisyti, nurodytos klaidos, galimi taisymo variantai ir su laišku išsiųsti el. paštu. Su UAB „Lazdijų sveikatos centras“ dokumentus rengiančiu darbuotoju el. paštu ir telefonu aptarti iškilę klausimai dėl dokumentų kalbos ir jų rengimo bei įforminimo. Patikrinta keletas rengtų dokumentų, ištaisytos rastos klaidos, pataisytas bendrovės blankas. Patikrinta po keletą laikraščių „Dzūkų žinios“ ir „Lazdijų žvaigždė“. Ištaisytos laikraščiuose rastos klaidos, informuotos redakcijos el. paštu ir telefonu. Redakcijos įspėjamos visada, kai laikraštyje pastebima klaidų.

Visoms tikrintoms įstaigoms ir įmonėms suteiktos konsultacijos apskritai dėl dokumentų rengimo bei informacija, kur galima rasti atsakymus rašybos, skyrybos, žodžių vartosenos ir kitais kalbos klausimais. Tikimasi, kad pagerės dokumentų rengimo ir jų kalbos kokybė.

Tikrinta savivaldybės įstaigų ir organizacijų interneto svetainių kalba. 2017 metais patikrinta 10 švietimo įstaigų – Lazdijų Motiejaus Gustaičio gimnazijos, Lazdijų r. Veisiejų Sigito Gedos gimnazijos, Seirijų Antano Žmuidzinavičiaus gimnazijos, Lazdijų r. Aštriosios Kirsnos mokyklos, Lazdijų r. Šventežerio mokyklos, Lazdijų r. Šeštokų mokyklos, Lazdijų r. Krosnos mokyklos, Lazdijų r. Kučiūnų mokyklos, Lazdijų r. Stebulių mokyklos, Lazdijų r. Kapčiamiesčio Emilijos Pliaterytės mokyklos – interneto svetaines. Mokyklų interneto svetainėse rastos klaidos apibendrintos, parengtos skaidrės tema „Kanceliarinė kalba ir jos vartojimas interneto svetainėse“. Pranešimas perskaitytas Lazdijų rajono savivaldybės švietimo, kultūros ir sporto įstaigų vadovams 2017 m. gruodžio 1 d. (Dalyvavo 25 asmenys.) Pranešimo medžiaga išsiųsta visoms savivaldybės švietimo, kultūros ir sporto įstaigoms ir įkelta į savivaldybės interneto svetainės skyrelį „Kalba“.

Nuolat stebima Lazdijų rajono savivaldybės interneto svetainėje skelbiamos informacijos kalba. Apie pastebėtas klaidas el. paštu ir telefonu informuojami svetainę administruojantys asmenys, spaudos atstovai ar informacijos autoriai ir paraginami jas ištaisyti. Interneto svetainių, kurios yra svarbi įstaigos įvaizdžio dalis, kalba bus taisyklingesnė, jos atitiks teisės aktų nustatytus reikalavimus.

Tikrintos reklamos ir viešieji užrašai. 2017 m. patikrinta ir savivaldybės tarybos nustatyta tvarka suderinta 30 naujų reklamos projektų. Patikrinus ir suderinus reklamos ir viešųjų užrašų projektų kalbą, išvengiama naujų klaidingų viešųjų užrašų, paskelbiami taisyklingi viešieji užrašai.

Nuolat stebima Lazdijų kultūros centro švieslentė, esanti Lazdijų m. Seinų g. 1. Per metus keletą kartų skelbimuose pastebėta klaidų. Apie klaidą skelbime kiekvieną kartą informuojamas Lazdijų kultūros centras. Klaidos skubiai ištaisomos.

Be to, tikrinti viešieji užrašai Lazdijų miesto Vilniaus gatvėje, Lazdijų miesto Kauno gatvėje, Šventežerio seniūnijoje, Kapčiamiesčio miestelyje.

Savivaldybės vyr. kalbos tvarkytoja taip pat redagavo savivaldybės bei jos įstaigų rengiamus valstybinių švenčių ir kitų masinių renginių savivaldybėje skelbimus, padėjo rengti savivaldybės mero padėkas ir sveikinimo raštus.

Savivaldybės tarybos posėdžių metu vertinama pranešėjų ir tarybos narių kalba, apie pastebėtas kirčiavimo ir kitas kalbos klaidas kalbėtojai informuojami žodžiu.

Gyventojai aktualiais kalbos klausimais informuojami savivaldybės interneto tinklalapio skyriuje „Kalba“.

Taip pat savivaldybės vyr. kalbos tvarkytoja organizavo Nacionalinio diktanto rašymą Lazdijų rajono savivaldybėje. 2017 m. Nacionalinį diktantą savivaldybėje rašė rekordinis valstybinės kalbos mylėtojų ir puoselėtojų skaičius. Iš viso rašė 715 asmenų, iš jų 76 suaugusieji ir 639 mokiniai.

Surinko istorinę medžiagą, kad Lazdijuose, sankryžoje prie kepyklos, augantis ąžuolas yra pasodintas Vytauto Didžiojo 500-osioms mirties metinėms pažymėti.

Atsakant į Lietuvos Respublikos Seimo Lituanistikos tradicijų ir paveldo įprasminimo komisijos raštą, surinko medžiagą apie lituanistikos būklę Lazdijų regione ir parengė išsamią informaciją raštu.

Duomenys apie 2015–2017 metais gautus ir išsiųstus dokumentus, asmenų prašymus, skundus (be seniūnijų) bei telefoninius pranešimus pateikti 5 lentelėje.

**5 lentelė. Dokumentų statistika 2015–2017 m.**

|  |  |  |  |  |  |
| --- | --- | --- | --- | --- | --- |
| **Gauti dokumentai** | | | | | |
| **2015 m.** | | **2016 m.** | | **2017 m.** | |
| 5654 | | 5141 | | 4953 | |
| **Gauti asmenų prašymai** | | | | | |
| **2015 m.** | | **2016 m.** | | **2017 m.** | |
| 2533 | | 2488 | | 2614 | |
| 9 | Dėl antrojo laipsnio valstybinės pensijos | 7 | Dėl antrojo laipsnio valstybinės pensijos | 4 | Dėl antrojo laipsnio valstybinės pensijos |
| 449 | Architektūros sk. paslaugų | 565 | Architektūros sk. paslaugų | 930 | Architektūros ir urbanistikos sk. paslaugų |
| 638 | Archyvinių paslaugų | 551 | Archyvinių paslaugų | 484 | Archyvinių paslaugų |
| 58 | Vaiko teisių | 82 | Vaiko teisių | 42 | Vaiko teisių |
| 15 | Žemės ūkio | 21 | Žemės ūkio | 19 | Žemės ūkio |
| 166 | Dėl vietinės rinkliavos | 149 | Dėl vietinės rinkliavos | 103 | Vietinės rinkliavos |
| 152 | Dėl vienkartinės piniginės socialinės paramos | 159 | Dėl vienkartinės piniginės socialinės paramos | 149 | Dėl vienkartinės piniginės socialinės paramos |
| 201 | Dėl socialinių būstų (nuomos, įtraukimo į sąrašus) | 178 | Dėl socialinių būstų (nuomos, įtraukimo į sąrašus) | 270 | Dėl socialinių būstų (nuomos, įtraukimo į sąrašus ir kt.) |
| 24 | Dėl licencijų | 19 | Dėl licencijų | 20 | Dėl licencijų |

|  |  |  |
| --- | --- | --- |
| **Siunčiami dokumentai** | | |
| **2015 m.** | **2016 m.** | **2017 m.** |
| 5846 | 5226 | 3820 |

|  |  |  |
| --- | --- | --- |
| **Skundai** | | |
| **2015 m.** | **2016 m.** | **2017 m.** |
| 20 | 7 | 4 |

|  |  |  |
| --- | --- | --- |
| **Sąskaitos** | | |
| **2015 m.** | **2016 m.** | **2017 m.** |
| 3259 | 3883 | 4151 |

|  |  |  |  |  |  |
| --- | --- | --- | --- | --- | --- |
| **Telefoniniai pranešimai** | | | | | |
| **2015 m.** | | **2016 m.** | | **2017 m.** | |
| 123 | | 85 | | 90 | |
| 48 | Dėl kelio (slidaus, nevalyto, remonto darbų ir kt.) | 22 | Dėl kelio (slidaus, nevalyto, remonto darbų ir kt.) | 30 | Dėl kelio (slidaus, nevalyto, remonto darbų ir kt.) |
| 8 | Dėl vietinės rinkliavos | 3 | Dėl vietinės rinkliavos | 5 | Dėl vietinės rinkliavos |
| 4 | Dėl socialinių pašalpų | 1 | Dėl socialinių pašalpų | 1 | Dėl socialinių pašalpų |
| 8 | Dėl darbuotojų elgesio (seniūnų, seniūnaičių, socialinių darbuotojų, kapų prižiūrėtojų, auklėtojų ir kt.) | 1 | Dėl darbuotojų elgesio (seniūnų, seniūnaičių, socialinių darbuotojų, kapų prižiūrėtojų, auklėtojų ir kt.) | 1 | Dėl darbuotojų elgesio (seniūnų, seniūnaičių, socialinių darbuotojų, kapų prižiūrėtojų, auklėtojų ir kt.) |
| 5 | Dėl elektros (gedimo, darbų, įvedimo, apšvietimo) | 1 | Dėl elektros (gedimo, darbų, įvedimo, apšvietimo) | 3 | Dėl elektros (gedimo, darbų, įvedimo, apšvietimo) |
| 3 | Dėl autobusų parko | 2 | Dėl autobusų parko | 0 | Dėl autobusų parko |

|  |  |  |
| --- | --- | --- |
| **Sutartys** | | |
| Rajono savivaldybės darbų, paslaugų ir lėšų panaudojimo sutartys | | |
| **2015 m.** | **2016 m.** | **2017 m.** |
| 676 | 606 | 812 |
| Viešųjų pirkimų sutartys | | |
| **2015 m.** | **2016 m.** | **2017 m.** |
| 237 | 205 | 275 |
| Rajono savivaldybės nekilnojamojo turto ir nuomos sutartys | | |
| **2015 m.** | **2016 m.** | **2017 m.** |
| 88 | 98 | 114 |

Kiti su informacinėmis technologijomis susiję svarbiausi 2017 metais atlikti darbai:

Optimizavus kopijavimo aparatų išdėstymą, buvo sutaupyti kaštai kopijavimo aparatų priežiūrai ir kasečių pildymo paslaugoms.

Įvykdžius kopijavimo aparatų nuomos pirkimą, buvo optimizuoti spausdinimo kaštai (6 lentelė).

**6 lentelė. Spausdinimo kaštai 2015–2017 m.**

|  |  |  |  |
| --- | --- | --- | --- |
|  | **2015 m.** | **2016 m.** | **2017 m.** |
| Išlaidos kopijavimo aparatų nuomai ir kopijoms, Eur | 9391 | 10340 | 11592,21 |
| Išlaidos spausdinimo kasečių pildymui, Eur | 2681 | 2438 | 0 |
| Iš viso išlaidos kopijavimo aparatas, spausdinimui ir spausdinimo kasečių pildymui, Eur | **12072** | **12778** | **11592,21** |
| Kopijų skaičius (juodos), vnt. | 419530 | 386452 | 697788 |
| Kopijų skaičius (spalvotos), vnt. | 18471 | 20957 | 33644 |

**Dokumentų valdymo sistemos pritaikymas efektyvesniam darbui.**

Buvo patobulintas dokumentų rengimo procesas DVS. Dokumentai pasirašymo metu automatiškai užsiregistruoja. Dokumento rengimo procese sutaupoma iki 60–90 sekundžių. Atlikus patobulinus, buvo parengti 1302 dokumentai. Sutaupytos 22 valandos dokumentų rengimo proceso.

**Elektroninių paslaugų plėtra Lazdijų rajono savivaldybės administracijoje.**

Buvo suorganizuoti 4 informaciniai renginiai apie elektroninių paslaugų galimybes ir naudą:

1 pristatymas organizuotas Lazdijų rajono savivaldybės viešosios bibliotekos darbuotojams.

2 pristatymai organizuoti trečiojo amžiaus universiteto dalyviams.

1 pristatymas surengtas Lazdijų rajono savivaldybės administracijos darbuotojams.

2017 metais buvo gauta gautas 121 elektroninis prašymas pasinaudojant elektroninėmis paslaugomis (85 prašymai per SPIS, 36 prašymai per www.epaslaugos.lt portalą).

**Dokumentų valdymo sistemos plėtra administracijos įstaigose.**

Visos įstaigos dirba dokumentų valdymo sistemoje. Įstaigos turi nuo 4 iki 9 vartotojų.

Nuo 2017 m. lapkričio mėnesio sudaryta galimybė įstaigoms registruoti sutartis.

Nuo 2017 m. lapkričio mėnesio sudaryta galimybė įstaigoms registruoti tiekėjų apklausas.

Nuo 2017 m balandžio pradėtos diegti mėnesio optimizuotos DVS kortelės (direktoriaus įsakymai, banko dokumentai, susirašinėjimo dokumentai).

**Svetainės tobulinimas spartesniam, efektyvesniam jos veikimui bei analizė.**

Nuo liepos mėnesio puslapį aplankė 17 900 unikalių vartotojų (svetainės puslapiai atverti 215 000 kartų). 67 proc. iš lankytojų yra nuolat besilankantys vartotojai. Atverta 9 900 seansų anglų kalba. Pagrindiniai svetainės lankytojai pagal šalis: Lietuva, Jungtinės Valstijos, Lenkija, Didžioji Britanija, Vokietija. Daugiausiai naudojamos vartotojų naršyklės: Chrome, IE, Firefox, Edge!79.6 proc. lankytojų jas aplanko naudodamiesi staliniais arba nešiojamaisiais kompiuteriais, 17.8 proc. per mobiliuosius įrenginius, likę per plančetinius kompiuterius. Apžvelgus metinę statistiką, galima daryti išvadą, kad svetainę tobulinti ir daryti patrauklią būtina, nes jos lankomumas ir suinteresuotumas svetainėje skelbiama informacija yra didelis. Taip pat būtina tobulinti anglišką svetainės versiją bei mobilias versijas.

## VIII SKYRIUS

## FINANSAI

Lazdijų rajono savivaldybės taryba 2017 m. vasario 17 d. sprendimu Nr. 5TS-757 „Dėl Lazdijų rajono savivaldybės 2017 metų biudžeto patvirtinimo“ patvirtino 2017 metų savivaldybės biudžetą –17166,1 tūkst. eurų pajamų, 1609,9 tūkst. eurų praėjusių metų biudžeto nepanaudotą pajamų dalį ir 18776,1 tūkst. eurų išlaidų.

Per metus savivaldybės biudžeto pajamos ir išlaidos buvo tikslinamos 7 kartus. Biudžetas buvo tikslinamas dėl specialiųjų tikslinių dotacijų tikslinimo darbuotojų, dirbančių pagal darbo sutartis, darbo užmokesčiui nuo vasario 1 d. padidinti, dėl kitų tikslinių dotacijų, gautų investiciniams projektams finansuoti ir kitoms priemonėms vykdyti, taip pat dėl biudžetinių įstaigų gautų prašymų patikslinti patvirtintus asignavimus.

Metų pabaigoje patikslintas savivaldybės biudžeto pajamų planas buvo 21624,8 tūkst. eurų, iš kurių, 1609,9 tūkst. eurų sudarė praėjusių metų biudžeto nepanaudota pajamų dalis, 730,6 tūkst. eurų – prisiimti finansiniai įsipareigojimai. Patikslintas išlaidų planas sudarė – 21624,8 tūkst. eurų.

Lazdijų rajono savivaldybės biudžeto pajamos (be praėjusių metų biudžeto nepanaudotos pajamų dalies ir prisiimtų finansinių įsipareigojimų) per 2017 m., palyginus su patikslintu apyskaitinio laikotarpio planu, įvykdytos 102,6 proc. ir sudarė 19791,9 tūkst. eurų arba 507,6 tūkst. eurų daugiau nei planuota.

Gyventojų pajamų mokesčio planas įvykdytas 104,3 proc., t. y. surinkta 350,7 tūkst. eurų daugiau nei planuota (planas – 8228,0 tūkst. eurų, įvykdyta – 8578,7 tūkst. eurų).

Turto mokesčių planas įvykdytas 147,3 proc. ir gauta 133,4 tūkst. eurų daugiau nei planuota (planas – 282,0 tūkst. eurų, įvykdyta – 415,4 tūkst. eurų), iš jų, žemės mokesčio gauta 71,2 tūkst. eurų daugiau nei planuota, nekilnojamojo turto mokesčio – 59,1 tūkst. eurų daugiau nei planuota.

2017 m. Lazdijų rajono savivaldybė Europos Sąjungos finansinės paramos lėšų planavo gauti 607,4 tūkst. eurų, o gavo – 619,6 tūkst. eurų.

Specialiųjų tikslinių dotacijų valstybinėms (valstybės perduotoms savivaldybėms) funkcijoms atlikti planas buvo 2165,2 tūkst. eurų, įvykdyta 18,3 tūkst. eurų mažiau, nes, vadovaujantis Lietuvos Respublikos 2017 metų valstybės biudžeto ir savivaldybių biudžetų finansinių rodiklių patvirtinimo įstatymu, nepanaudotos specialiosios tikslinės dotacijos lėšos 2017 m. pabaigoje buvo grąžintos į valstybės institucijų sąskaitas: socialinėms išmokoms ir kompensacijoms skaičiuoti ir mokėti – 9,2 tūkst. eurų, socialinei paramai mokiniams – 8,5 tūkst. eurų, savivaldybei priskirtai valstybinei žemei ir kitam valstybės turtui valdyti, naudoti ir disponuoti juo patikėjimo teise – 0,6 tūkst. eurų.

Lyginant su praėjusiais metais, 2017 metų savivaldybės biudžeto pajamų gauta 197,5 tūkst. eurų daugiau. Pajamų palyginimas pateiktas 1 lentelėje.

**6 lentelė. Lazdijų rajono savivaldybės biudžeto pajamų palyginimas**

|  |  |  |  |  |  |
| --- | --- | --- | --- | --- | --- |
| **Pajamų pavadinimas** | **2016 m.** | | **2017 m.** | | **+ -** |
| **Įvykdymas tūkst. eurų** | **% nuo visų pajamų** | **Įvykdymas tūkst. eurų** | **% nuo visų pajamų** | **2017 m. su**  **2016 m.** |
| Gyventojų pajamų mokestis | 7 839,6 | 40,0 | 8578,7 | 43,3 | 739,1 |
| Turto mokesčiai | 367,2 | 1,9 | 415,4 | 2,1 | 48,2 |
| Prekių ir paslaugų mokesčiai | 571,4 | 2,9 | 619,1 | 3,1 | 47,7 |
| Europos Sąjungos finansinės paramos lėšos | 939,3 | 4,8 | 619,6 | 3,1 | -319,7 |
| Specialiosios tikslinės dotacijos | 8 098,3 | 41,3 | 8182,4 | 41,4 | 84,1 |
| Bendrosios dotacijos kompensacija | 1 452,0 | 7,4 | 1070,7 | 5,4 | -381,3 |
| Kitos pajamos | 282,5 | 1,5 | 284,4 | 1,5 | 1,9 |
| Sandoriai dėl materialiojo ir nematerialiojo turto | 44,1 | 0,2 | 21,6 | 0,1 | -22,5 |
| **IŠ VISO:** | **19 594,4** | **100,0** | **19791,9** | **100,0** | **197,5** |

Pajamų struktūroje didžiausi pokyčiai, palyginus su 2016 m., buvo gyventojų pajamų mokesčio, nes Lietuvos Respublikos 2017 m. valstybės biudžeto ir savivaldybių biudžetų finansinių rodiklių patvirtinimo įstatymu buvo padidinta mokesčio dalis (procentais), tenkanti visų savivaldybių biudžetams nuo šio mokesčio pajamų į konsoliduotus valstybės biudžetą ir savivaldybių biudžetus, –78,17 procento (2016 metais – 75,49 procento) – dėl centrinės valdžios institucijų priimtų sprendimų kultūros darbuotojų darbo užmokesčiui didinti ir minimaliai mėnesinei algai padidinti, dėl Lietuvos Respublikos valstybės ir savivaldybių įstaigų darbuotojų darbo apmokėjimo įstatymo laipsniško įgyvendinimo specialiųjų tikslinių dotacijų 2017 m. buvo gauta daugiau nei 2016 m.

2017 m. didžiausią pajamų dalį sudarė gyventojų pajamų mokesčio pajamos – 43,3 proc. visų biudžeto pajamų, specialiosios tikslinės dotacijos – 41,4 proc., bendrosios dotacijos kompensacija – 5,4 proc., Europos Sąjungos finansinės paramos lėšos ir prekių ir paslaugų mokesčiai – po 3,1 proc., likusią dalį, iš viso 3,7 proc., sudaro turto mokesčiai, kitos pajamos bei sandoriai dėl materialiojo ir nematerialiojo turto. Lyginant su 2016 m., mažiau gauta Europos Sąjungos finansinės paramos lėšų, bendrosios dotacijos kompensacijos lėšų ir pajamų iš sandorių dėl materialiojo ir nematerialiojo turto.

Savivaldybės biudžeto išlaidų planas įvykdytas 93,5 proc. (planas – 21624,8 tūkst. eurų, įvykdyta – 20225,5 tūkst. eurų), t. y. liko neįvykdytas asignavimų planas 1399,3 tūkst. eurų, iš jų:

• darbo užmokesčiui ir socialiniam draudimui – 83,1 tūkst. eurų;

• prekių ir paslaugų naudojimui – 340,1 tūkst. eurų;

• socialinėms išmokoms (pašalpoms) – 25,9 tūkst. eurų;

• kitoms išlaidoms – 262,9 tūkst. eurų;

• materialiojo ir nematerialiojo turto įsigijimo išlaidoms – 674,3 tūkst. eurų.

Asignavimai liko nepanaudoti, nes dalis padarytų išlaidų buvo atstatytos, gavus Europos Sąjungos lėšas už projektus, taip pat dalis lėšų buvo sutaupytos arba praradusios paskirtį. Nemaža dalis nepanaudotų asignavimų yra tikslinės paskirties lėšos, kurių naudojimą reglamentuoja atitinkami teisės aktai.

Lazdijų rajono savivaldybės biudžeto išlaidos pagal valstybės funkcijas pateiktos 7 lentelėje.

**7 lentelė. Lazdijų rajono savivaldybės biudžeto išlaidų (be finansinių įsipareigojimų vykdymo) pagal valstybės funkcijas palyginimas**

|  |  |  |  |  |  |
| --- | --- | --- | --- | --- | --- |
| **Išlaidos pagal valstybės funkcijas** | **2016 m.** | | **2017 m.** | | **+ -** |
| **Įvykdymas tūkst. eurų** | **% nuo viso biudžeto** | **Įvykdymas tūkst. eurų** | **% nuo viso biudžeto** | **2017 m. su**  **2016 m.** |
| Bendros valstybės paslaugos | 2026,8 | 11,1 | 2277,8 | 11,7 | 251,0 |
| Gynyba | 20,0 | 0,1 | 21,3 | 0,1 | 1,3 |
| Viešoji tvarka ir visuomenės apsauga | 512,8 | 2,8 | 696,7 | 3,6 | 183,9 |
| Ekonomika | 2375,8 | 13,0 | 2933,4 | 15,0 | 557,6 |
| Aplinkos apsauga | 785,9 | 4,3 | 696,4 | 3,6 | -89,5 |
| Būstas ir komunalinis ūkis | 336,3 | 1,8 | 185,0 | 1,0 | -151,3 |
| Sveikatos apsauga | 482,8 | 2,7 | 184,1 | 0,9 | -298,7 |
| Poilsis, kultūra ir religija | 1724,7 | 9,5 | 1964,9 | 10,1 | 240,2 |
| Švietimas | 7413,5 | 40,7 | 7646,4 | 39,2 | 232,9 |
| Socialinė apsauga | 2557,6 | 14,0 | 2888,9 | 14,8 | 331,3 |
| **IŠ VISO:** | **18236,2** | **100,0** | **19494,9** | **100,0** | **1258,7** |

2017 m. Lazdijų rajono savivaldybės biudžeto išlaidos, palyginus su 2016 m. išlaidomis, padidėjo 1258,7 tūkst. eurų. Daugiausia padidėjo išlaidos ekonomikai plėtoti (dėl Lazdijų rajono savivaldybės vykdomų projektų bendrafinansavimo), socialinei apsaugai, bendroms valstybės paslaugoms vykdyti (Lietuvos Respublikos valstybės ir savivaldybių įstaigų darbuotojų darbo apmokėjimo įstatymui laipsniškai įgyvendinti), švietimui (padidinta mokinio krepšelio lėšų dalis, tenkanti vienam mokiniui) ir kultūrai (padidintas kultūros ir meno darbuotojų darbo užmokestis), tačiau sumažėjo išlaidos sveikatos apsaugos (2017 m. nebuvo gauta Valstybės investicijų programos lėšų) ir būsto ir komunalinio ūkio srityse.

Lazdijų rajono savivaldybės biudžeto išlaidos pagal savivaldybės vykdomas programas pateiktos 8 lentelėje.

**8 lentelė. Lazdijų rajono savivaldybės biudžeto išlaidų (su finansinių įsipareigojimų vykdymu) pagal programas palyginimas**

|  |  |  |  |  |
| --- | --- | --- | --- | --- |
| **Programos pavadinimas** | **Panaudota asignavimų programai vykdyti** | | **+ - palyginus su 2016 m. tūkst. eurų** | **% nuo visų** |
| **tūkst. eurų** | | **biudžeto** |
| **2016 m.** | **2017 m.** | **išlaidų 2017 m.** |
| Valdymo tobulinimo programa | 3890,5 | 3537,3 | -353,2 | 17,5 |
| Vaikų ir jaunimo užimtumo ir socializacijos programa | 23,4 | 25,5 | 2,1 | 0,1 |
| Viešosios tvarkos ir visuomenės apsaugos užtikrinimo programa | 12,5 | 18,0 | 5,5 | 0,1 |
| Turizmo ir verslo programa | 170,4 | 171,4 | 1,0 | 0,8 |
| Kaimo plėtros programa | 3,1 | 12,9 | 9,8 | 0,1 |
| Viešųjų darbų programa | 218,1 | 34,3 | -183,8 | 0,2 |
| Melioracijos darbų vykdymo programa | 153,8 | 194,1 | 40,3 | 1,0 |
| Vietinio ūkio ir infrastruktūros priežiūros ir plėtros programa | 3103,1 | 2504,7 | -598,4 | 12,4 |
| Aplinkos apsaugos ir teritorijų planavimo programa | 48,8 | 58,9 | 10,1 | 0,3 |
| Investicijų programa | 263,3 | 1088,9 | 825,6 | 5,4 |
| Būsto programa | 5,4 | 7,3 | 1,9 | 0,0 |
| Visuomenės ir asmens sveikatos priežiūros programa | 323,5 | 170,7 | -152,8 | 0,8 |
| Kultūros ir sporto plėtojimo programa | 1931,6 | 2203,8 | 272,2 | 10,9 |
| Nevyriausybinių organizacijų rėmimo programa | 134,3 | 88,1 | -46,2 | 0,4 |
| Švietimo programa | 6973,6 | 7206,0 | 232,4 | 35,6 |
| Socialinės apsaugos plėtojimo, skurdo bei socialinės atskirties mažinimo programa | 2326,0 | 2707,3 | 381,3 | 13,4 |
| Užimtumo didinimo programa |  | 196,3 | 196,3 | 1,0 |
| **IŠ VISO:** | **19581,4** | **20225,5** | **644,1** | **100,0** |

Iš lentelėje pateiktos informacijos matyti, kad daugiausia savivaldybės biudžeto lėšų teko Švietimo, Valdymo tobulinimo, Vietinio ūkio ir infrastruktūros priežiūros ir plėtros, Socialinės apsaugos plėtojimo, skurdo bei socialinės atskirties mažinimo bei Kultūros ir sporto programoms.

Lazdijų rajono savivaldybės biudžeto išlaidos pagal ekonominę klasifikaciją pateiktos 9 lentelėje.

**9 lentelė. Lazdijų rajono savivaldybės biudžeto išlaidų pagal ekonominę klasifikaciją palyginimas**

|  |  |  |  |  |
| --- | --- | --- | --- | --- |
| **Išlaidų pavadinimas** | **Išlaidos** | **tūkst. eurų** | **% nuo visų** | **+ - 2017 m. palyginus su 2016 m. tūkst. eurų** |
| biudžeto |
| 2016 m. | 2017 m. | išlaidų 2017 m. |
| Darbo užmokestis | 6256,1 | 6763,1 | 33,4 | 507,0 |
| Socialinio draudimo įmokos | 1928,8 | 2072,0 | 10,2 | 143,2 |
| Mityba | 146,4 | 146,7 | 0,7 | 0,3 |
| Medikamentai | 1,8 | 1,9 | 0,0 | 0,1 |
| Ryšių paslaugos | 98,3 | 110,8 | 0,5 | 12,5 |
| Transporto išlaidos | 205,8 | 225,0 | 1,1 | 19,2 |
| Apranga ir avalynė | 13,9 | 16,9 | 0,1 | 3,0 |
| Spaudiniai | 48,6 | 45,4 | 0,2 | -3,2 |
| Kitos prekės | 392,7 | 461,3 | 2,3 | 68,6 |
| Komandiruotės | 5,8 | 7,3 | 0,0 | 1,5 |
| Miestų ir gyvenviečių viešasis ūkis | 80,7 | 55,9 | 0,3 | -24,8 |
| Ilgalaikio materialiojo turto nuoma | 31,9 | 34,1 | 0,2 | 2,2 |
| Ilgalaikio materialiojo turto remontas | 223,6 | 105,7 | 0,5 | -117,9 |
| Kvalifikacijos kėlimas | 22,4 | 34,7 | 0,2 | 12,3 |
| Apmokėjimas už turto vertinimo paslaugas | 6,5 | 0,5 | 0,0 | -6,0 |
| Komunalinės paslaugos | 466,9 | 425,9 | 2,1 | -41,0 |
| Kitos paslaugos | 2066,1 | 2404,1 | 11,9 | 338,0 |
| Savivaldybės sumokėtos palūkanos | 90,6 | 54,6 | 0,4 | -36,0 |
| Subsidijos gamybai | 73,3 | 72,2 | 0,4 | -1,1 |
| Socialinė parama pinigais | 1658,5 | 1784,2 | 8,8 | 125,7 |
| Darbdavių socialinė parama | 5,3 | 3,5 | 0,0 | -1,8 |
| Kitos išlaidos | 2144,1 | 1818,5 | 9,0 | -325,6 |
| Sandoriai su materialiuoju ir nematerialiuoju turtu | 2268,1 | 2850,6 | 14,1 | 582,5 |
| Išlaidos dėl finansinių įsipareigojimų | 1345,2 | 730,6 | 3,6 | -614,6 |
| **IŠ VISO:** | **19581,4** | **20225,5** | **100,0** | **644,1** |

Pagal ekonominę klasifikaciją ataskaitiniu laikotarpiu išlaidos darbo užmokesčiui ir socialinio draudimo įmokoms sudarė 43,6 proc. (2016 m. – 41,8 proc.) visų savivaldybės biudžeto asignavimų. Palyginus su 2016 metais, šios išlaidos padidėjo 650,2 tūkst. eurų. Padidėjimas susijęs su minimalios mėnesinės algos padidinimu, kultūros ir meno darbuotojų darbo užmokesčio padidėjimu, Lietuvos Respublikos valstybės ir savivaldybių įstaigų darbuotojų darbo apmokėjimo įstatymo laipsnišku įgyvendinimu. Taip pat padidėjo išlaidos kitoms paslaugoms ir sandoriams su materialiuoju ir nematerialiuoju turtu, nes iš šių ekonominės klasifikacijos eilučių yra prisidedama prie Lazdijų rajono savivaldybės vykdomų projektų bendrafinansavimo. Išlaidos socialinei paramai pinigais sudarė 8,8 proc. (2016 m. – 8,5 proc.), išlaidos finansiniams įsipareigojimams vykdyti sudarė 3,6 proc. visų savivaldybės išlaidų ir, palyginti su 2016 m., sumažėjo 614,6,0 tūkst. eurų.

Rajono savivaldybės biudžeto lėšų mokėtinos sumos 2017 m. gruodžio 31 d. sudarė 4.059,5 tūkst. eurų, iš kurių savivaldybės skoliniai įsipareigojimai sudarė 3.705,0 tūkst. eurų. Mokėtinų sumų, kurių įvykdymo terminas praleistas daugiau kaip 45 dienos, 2017 m. gruodžio 31 d. nebuvo ir, lyginant su mokėtinomis sumomis 2016 m. gruodžio 31 d., sumažėjo 10,8 tūkst. eurų.

2017 m. Lazdijų rajono savivaldybė prisiėmė finansinių įsipareigojimų už 730,6 tūkst. eurų. Negrąžintų ilgalaikių paskolų likutis 2017 m. gruodžio 31 d. buvo 3.705,0 tūkst. eurų ir, lyginant su buvusiu 2016 m. gruodžio 31 d., nesikeitė, nes per 2017 m. grąžinta ilgalaikių paskolų už 730,6 tūkst. eurų. Per 2017 m. Lazdijų rajono savivaldybė sumokėjo 54,6 tūkst. eurų palūkanų.

Savivaldybės prisiimti įsipareigojimai pagal garantijas dėl savivaldybės kontroliuojamų įmonių prisiimtų įsipareigojimų 2017 m. gruodžio 31 d. sudarė 705,6 tūkst. eurų.

## IX SKYRIUS

## INVESTICINIAI PROJEKTAI

Lazdijų rajono savivaldybės administracija, Lazdijų rajono savivaldybės biudžetinės įstaigos ir organizacijos 2017 m. baigė įgyvendinti 1 investicinį projektą, kurio vertė daugiau nei 2,94 mln. Eur, tęsė 22 projektus, kurių vertė daugiau nei 10,75 mln. Eur. Per 2017 m. Lazdijų rajono savivaldybės administracija, įstaigos ir organizacijos, kaip projekto pareiškėjai arba projekto partneriai, dalyvavo pateikiant 16 projektinių pasiūlymų ir paraiškų už 2,55 mln. Eur.

2017 m. Lazdijų rajono savivaldybės įgyvendinti ir įgyvendinami projektai, pateiktos paraiškos ir projektiniai pasiūlymai pateikti 10 lentelėje.

**10 lentelė. Lazdijų rajono savivaldybės įgyvendinti ir įgyvendinami projektai, pateiktos paraiškos ir projektiniai pasiūlymai 2017 m.**

|  |  |  |  |  |
| --- | --- | --- | --- | --- |
| **Eil. Nr.** | **Projekto pavadinimas** | **Bendra projekto vertė, €** | **ES+VB parama, €** | **Lazdijų sav. lėšos, €** |
| **2017 m. BAIGTI PROJEKTAI** | | **2 949 867** | **2 409 538** | **540 329** |
| 1 | Viešosios įstaigos Lazdijų kultūros centro pastato Lazdijuose, Vilniaus g.6, kapitalinis remontas ir materialinės bazės atnaujinimas (VIP)\* | 2 949 867 | 2 409 538 | 540 329 |
| **2017 m. ĮGYVENDINAMI PROJEKTAI** | | **10 754 760** | **9 407 819** | **1 263 441** |
| 1 | Daugiabučių namų atnaujinimas – Beta programa (Jessica)\* | 3 898 366 | 3 898 366 | 0 |
| 2 | Kraštovaizdžio formavimas Lazdijų rajono savivaldybėje | 442 299 | 375 954 | 66 345 |
| 3 | Jungtiniai veiksmai priešgaisrinės apsaugos ir gelbėjimo paslaugų kokybei gerinti (LT-PL)\* | 372 226 | 316 392 | 55 834 |
| 4 | Lazdijų miesto Seinų ir Lazdijos gatvių bei vietinės reikšmės kelio nuo Janonio gatvės iki Lazdijų hipodromo rekonstravimas | 759 934 | 645 944 | 113 990 |
| 5 | Socialinių paslaugų infrastruktūros modernizavimas ir plėtra VšĮ Kapčiamiesčio globos namuose\* | 168 267 | 146 319 | 21 948 |
| 6 | Integrali pagalba į namus Lazdijų rajono savivaldybėje | 234 000 | 234 000 | 0 |
| 7 | Lazdijų miesto kompleksinė infrastruktūros plėtra, III etapas. | 343 507 | 317 744 | 25 763 |
| 8 | Daugiabučių namų ir savivaldybių viešųjų pastatų modernizavimo skatinimas\* | 4 840 | 4 840 | 0 |
| 9 | Geriamojo vandens tiekimo ir nuotekų tvarkymo sistemų renovavimas ir plėtra Lazdijų rajono savivaldybėje\* | 1 288 228 | 790 102 | 498 126 |
| 10 | Dviračių ir pėsčiųjų takų plėtra Lazdijų miesto Turistų gatvėje iki sodų bendrijos „Baltasis“ Lazdijų seniūnijoje | 93 938 | 73 501 | 20 437 |
| 11 | „Būk aktyvus – būk sveikas“ (Be active - be health) (LT-PL)\* | 38 126 | 32 407 | 5 719 |
| 12 | Pėsčiųjų viaduko per geležinkelį Šeštokų miestelyje statyba | 1 123 481 | 954 959 | 168 522 |
| 13 | Turizmo trasų ir maršrutų informacinės infrastruktūros plėtra Lazdijų, Varėnos rajonų ir Druskininkų savivaldybėse | 96 036 | 81 631 | 14 405 |
| 14 | Alytaus regiono turizmo informacinės infrastruktūros plėtra | 41 645 | 35 398 | 6 247 |
| 15 | Atrask Dzūkijos gamtą ir kultūrą | 138 305 | 117 550 | 20 755 |
| 16 | Socialinio būsto plėtra Lazdijų rajono savivaldybėje | 368 599 | 313 012 | 55 587 |
| 17 | Neformalaus švietimo įstaigų Lazdijų rajono savivaldybėje modernizavimas\* | 135 814 | 115442 | 20372 |
| 18 | Asbesto turinčių gaminių atliekų surinkimas Lazdijų rajono savivaldybėje | 25 996 | 25 005 | 991 |
| 19 | „Žaliosios melioracijos sistemų naudotojų asociacijos ir valstybinių melioracijos sistemų bei jų statinių rekonstrukcija“\* | 379 199 | 299 567 | 79 632 |
| 20 | „Asociacijos „Aštriosios Kirsnos melioracija“ ir valstybinių melioracijos sistemų bei jų statinių rekonstrukcija“\* | 379 542 | 299 838 | 37 954 |
| 21 | „Jukneliškės MSNA ir valstybinių melioracijos sistemų bei jų statinių rekonstrukcija“\* | 379 554 | 299 848 | 37 956 |
| 22 | Vandens transporto nuleidimo vietos įrengimas prie Dusios ežero Lazdijų rajono savivaldybėje | 42 857 | 30 000 | 12 857 |
| **2017 M. PATEIKTOS PARAIŠKOS ARBA PROJEKTINIAI PASIŪLYMAI** | | **2 552 047** | **2 058 35** | **472 924** |
| 1 | Ikimokyklinio ir priešmokyklinio ugdymo įstaigų Lazdijų rajono savivaldybėje modernizavimas | 133 544 | 123 528 | 10 016 |
| 2 | Lazdijų rajono savivaldybės administracijos ir jos viešojo valdymo institucijų teikiamų paslaugų procesų tobulinimas | 163 987 | 139 388 | 24 599 |
| 3 | Ekologiškų transporto priemonių įsigijimas Lazdijų rajono savivaldybėje | 262 704 | 223 298 | 39 406 |
| 4 | Lazdijų rajono kaimų patrauklumo didinimas atnaujinant bibliotekas\* | 199 911 | 159 929 | 39 982 |
| 5 | Kučiūnų laisvalaikio salės pritaikymas bendruomenės poreikiams\* | 250 000 | 200 000 | 50 000 |
| 6 | Krikštonių laisvalaikio salės pritaikymas bendruomenės poreikiams\* | 250 000 | 200 000 | 50 000 |
| 7 | Kaimo gyvenamųjų vietovių Lazdijų rajono savivaldybėje patrauklumo gerinimas | 170 000 | 136 000 | 34 000 |
| 8 | Rudaminos laisvalaikio salės pritaikymas bendruomenės poreikiams ir liaudies amatų plėtrai\* | 125 000 | 100 000 | 25 000 |
| 9 | Turizmo trasų ir maršrutų informacinės infrastruktūros plėtra Lazdijų, Varėnos rajonų ir Druskininkų savivaldybėse II etapas | 74 797 | 11 220 | 63 577 |
| 10 | Modernių ir saugių erdvių sukūrimas bendrojo ugdymo įstaigose Lazdijų rajono savivaldybėje | 195 778 | 181 095 | 14 683 |
| 11 | VšĮ Lazdijų ligoninės infrastruktūros pritaikymas žmonėms su negalia\* | 119 986 | 119986 | 0 |
| 12 | Privačių namų prijungimas prie centralizuotos nuotekų surinkimo infrastruktūros Lazdijų ir Veisiejų miestuose\* | 142 857 | 100000 | 42857 |
| 13 | Laisvalaikio infrastruktūros sukūrimas Lazdijų rajono kaimo gyvenamosiose vietovėse (Šeštokų stadionas) | 145 487 | 100 000 | 25 000 |
| 14 | Motiejaus Gustaičio memorialinio namo kompleksinis sutvarkymas | 242 419 | 206 056 | 36 363 |
| 15 | Vandens transporto nuleidimo vietos įrengimas prie Seirijo ežero Lazdijų rajono savivaldybėje | 40 811 | 31 393 | 9 418 |
| 16 | Vandens transporto nuleidimo vietos įrengimas prie Metelio ežero Lazdijų rajono savivaldybėje | 34 766 | 26 743 | 8 023 |

\* - Lazdijų rajono savivaldybės finansuojami (koordinuojami) biudžetinių įstaigų, organizacijų, savivaldybės VšĮ, UAB ir kt. partnerių įgyvendinami projektai, pateikti projektiniai pasiūlymai arba paraiškos.

2017 m. penkios PL-LT ir LV-LT-BY programoms 2016-12-22 pateiktos projektų, kurių bendra vertė 2 735 861 Eur, paraiškos negavo finansavimo.

## X SKYRIUS

## EKONOMIKA IR TURTAS

2017 metais buvo rengti savivaldybės tarybos sprendimų projektai šiais turto valdymo klausimais:

1. Dėl sutikimo perimti turtą savivaldybės nuosavybėn ar valdyti, naudoti ir disponuoti patikėjimo teise;

2. Dėl savivaldybei nuosavybės teise priklausančio turto ar valstybės turto, valdomo patikėjimo teise, perdavimo savivaldybei pavaldžioms įmonėms, įstaigoms ir organizacijoms bei kitiems subjektams valdyti patikėjimo teise ar panaudos pagrindais;

3. Dėl turto nuomos;

4. Dėl nekilnojamojo turto privatizavimo;

5. Dėl gyvenamųjų patalpų pardavimo (privatizavimo) įstatymų numatytais atvejais ar jų perdavimo asmenims pagal Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymą;

6. Dėl savivaldybės turto privatizavimo fondo lėšų sąmatos ir kt.;

7. Dėl savivaldybės turto investavimo.

Savivaldybės tarybai priėmus atitinkamus sprendimus, buvo rengiamos nuomos sutartys, perdavimo ir priėmimo aktai, turto nurašymo dokumentai, šie dokumentai derinami su atitinkamomis institucijomis bei atliekamos kitos teisės aktuose nurodytos funkcijos.

**Valstybės turto nuoma.** Lazdijų rajono savivaldybės taryba priėmus sprendimus, kuriais patvirtinti dokumentai, reikalingi organizuoti valstybei nuosavybės teise priklausančių Lazdijų rajono savivaldybės patikėjimo teise valdomų 6 žemės sklypų, esančių Lazdijų r. sav. Šeštokų sen. Jukneliškės k., nuomos konkursus viešo aukciono būdu. Vyko 2 žemės sklypų nuomos aukcionai, kuriuos teisės aktų nustatyta tvarka organizavo VĮ Valstybės žemės fondas, tačiau nuomos konkursuose niekas nedalyvavo.

**Savivaldybės turtas.**

**Objektų privatizavimas.** Kadangi savivaldybėms nuosavybės teise priklausančio turto privatizavimo pagal Lietuvos Respublikos valstybės ir savivaldybių turto privatizavimo įstatymą modelis pasikeitė nuo 2014 m. spalio 1 d., ir Lazdijų rajono savivaldybei nutraukus sutartį su VĮ Turto banku dėl atstovavimo parduodant savivaldybei nuosavybės teise priklausantį turtą, todėl 2015 metų pabaigoje buvo parengta visa reikalinga teisinė bazė bei pradėtos vykdyti nekilnojamųjų daiktų parduodamų viešo aukciono būdu procedūros. Nuo 2017 m. pradžios savivaldybei nuosavybės teise priklausantis nekilnojamasis turtas parduodamas elektroninių aukcionų būdų svetainėje [www.evarzytines.lt](http://www.evarzytines.lt). Lazdijų rajono savivaldybės administracija viešo aukciono būdu 2017 m. pardavinėjo šiuos objektus:

1. Kultūros namų patalpas, katilinę ir šiems objektams priskirtą bendro naudojimo žemės sklypą, esančius Lazdijų r. sav. Noragėlių sen. Seiliūnų k. Tujų g. 9.

2. Dalį mokyklos pastato ir šiam objektui priskirtą bendro naudojimo žemės sklypą, esančius Lazdijų r. sav. Noragėlių sen. Seiliūnų k. Tujų g. 14.

3. Buvusios mokyklos pastatą, sandėlį ir objektui priskirtą žemės sklypą, esančius Lazdijų r. sav. Veisiejų sen. Varnėnų k. Linksmučių g. 2.

4. Dalį ūkinio pastato ir šiam objektui priskirtą bendro naudojimo žemės sklypą, esančius Lazdijų r. sav. Lazdijų m. Taikos g. 8B.

5. Ūkinį pastatą ir objektui priskirtą žemės sklypą, esančius Lazdijų r. sav. Lazdijų m. Kauno g. 62.

6. Prekybos centro pastatą ir objektui priskirtą žemės sklypą, esančius Lazdijų r. sav. Veisiejų sen. Viktarino k. Mokyklos g. 11.

7. Gyvenamąjį namą, ūkinį pastatą, esančius Lazdijų r. sav. Krosnos sen. Tūriškių k. Malūno g. 17.

8. Gyvenamąjį namą, ūkinį pastatą, ūkinį pastatą, ūkinį pastatą ir objektams priskirtą žemės sklypą, esančius Lazdijų r. sav. Kapčiamiesčio sen. Kapčiamiesčio mstl. Sodų g. 10.

9. Gyvenamąjį namą, gyvenamąjį namą, degalinę, šunidę, sandėlį, arklidę, pirtį, garažą, sandėlį, sandėlį, kiaulidę, kiemo rūsį, ūkinį pastatą, ūkinį pastatą, ūkinį pastatą, ūkinį pastatą, kiemo rūsį ir kiemo statinius bei objektams priskirtą žemės sklypą, esančius Lazdijų r. sav. Kučiūnų sen. Aradninkų k. 7.

10. Gyvenamąjį namą, poilsio namą, siurblinę, sandėlį, katilinę, garažą, degalinę, sandėlį, ūkinį pastatą, ūkinį pastatą, ūkinį pastatą, kiemo statinius (kiemo aikštelė, vandens bokštas, rezervuarai-4 vnt.) ir objektui priskirtą žemės sklypą, esančius Lazdijų r. sav. Būdviečio sen. Filicijanavo k. 2.

11. Butą Nr. 2, esantį Lazdijų r. sav. Seirijų mstl. Vytauto g. 1-2, patalpą Nr. 1-6, esančią Lazdijų r. sav. Seirijų mstl. Vytauto g. 1-1 ir objektui priskirtą dalį žemės sklypo, esančio Lazdijų r. sav. Seirijų mstl. Vytauto g. 1.

12. Gyvenamąjį namą ir objektui priskirtą žemės sklypą, esančius Lazdijų r. sav. Kučiūnų sen. Miškinių k. Liepų g. 96.

13. Gyvenamąjį namą ir objektui priskirtą žemės sklypą, esančius Lazdijų r. sav. Krosnos sen. Krosnos mstl. Ateities g. 9.

14. Administracinį pastatą - įstaigą, garažą, garažą ir kitus inžinerinius statinius - kiemo statinius (lauko tualetas, asfaltas, tvora) ir objektams priskirtą žemės sklypą, esančius Lazdijų r. sav. Lazdijų m. Vilniaus g. 12.

15. Poilsio namą, administracinį pastatą, garažą, sandėlį, pirtį, degalinę, sandėlį, šunidę, kiemo rūsį, kiemo statinius, 3 kieto kuro katilus, pasienio apsaugos namelį ir objektams priskirtą žemės sklypą, esančius Lazdijų r. sav. Lazdijų sen. Janaslavo k. 15.

16. Mokyklos pastatą, sandėlį ir šiam turtui priskirtą 0,1415 ha žemės sklypą, esančius Lazdijų r. sav. Šeštokų sen. Tautrimų k. Saulėtoji g. 4.

Viešo aukciono būdu 2017 m. buvo parduoti 3 objektai (11 lentelė).

**11 lentelė. Viešo aukciono būdu 2017 m. parduoti objektai**

|  |  |  |  |
| --- | --- | --- | --- |
| **Objekto pavadinimas** | **Aukciono vykdymo laikas** | **Objekto su žemės sklypu pradinė**  **pardavimo kaina (Eur)** | **Objekto su žemės sklypu pardavimo kaina (Eur)** |
| Mokyklos pastatas, sandėlis ir šiam turtui priskirtas 0,1415 ha žemės sklypas, esantys Lazdijų r. sav. Šeštokų sen. Tautrimų k. Saulėtoji g. 4. | 2017-06-19 | 7600,00 | 7600,00 |
| Gyvenamasis namas ir objektui priskirtas 0,3474 ha žemės sklypas, esantys Lazdijų r. sav. Kučiūnų sen. Miškinių k. Liepų g. 96. | 2017-10-09 | 1184,00 | 900,00 |
| Gyvenamasis namas ir objektui priskirtas 0,1776 ha žemės sklypas, esantys Lazdijų r. sav. Krosnos sen. Krosnos mstl. Ateities g. 9 | 2017-12-14 | 2999,00 | 2754,00 |

Lazdijų rajono savivaldybės tarybos sprendimais į privatizuojamų objektų sąrašą įtraukti šie objektai:

1. Pastatas - parduotuvė-valgykla, esanti Lazdijų r. sav. Veisiejų sen. Varnėnų k.   Liepų g. 19, ir pastatas - sandėlis, esantis Lazdijų r. sav. Veisiejų sen. Varnėnų k.   Linksmučių g. 2B.

2. Pastatas-karvidė, esanti Lazdijų r. sav. Šventežerio sen. Barčių k. Dusios g. 20A.

3. Pastatas-karvidė, esanti Lazdijų r. sav. Šventežerio sen. Barčių k. Dusios g. 20B.

4. Pastatas-sandėlis, esantis Lazdijų r. sav. Šventežerio sen. Barčių k. Dusios g. 20C.

5. Pastatas-policijos kontrolės punktas ir kiti inžineriniai statiniai-lauko tualetas, esantys Lazdijų r. sav. Lazdijų sen. Bajoriškių k. Turistų g. 11D.

6. Pastatas-sandėlis, esantis Lazdijai, Taikos g. 12-2.

7. Butas su bendro naudojimo patalpomis, pažymėtomis: a-2 ir a-3, esantis Lazdijai, Turistų g. 96-4.

**Bešeimininkis turtas.** 63 objektams buvo surašyti statinių, kurie neturi savininkų (ar kurių savininkai nežinomi), apskaitos aktai ir toliau vykdomos procedūros. 16 objektų pripažinti bešeimininkiais ir priimti Lazdijų rajono savivaldybės nuosavybėn bei perduoti Lazdijų rajono savivaldybės administracijai valdyti, naudoti ir disponuoti patikėjimo teise.

**Viešas nuomos konkursas.** Viešo nuomos konkurso būdu išnuomotos šios savivaldybei nuosavybės teise priklausančios Lazdijų rajono savivaldybės administracijos patikėjimo teise valdomos patalpos ir statiniai:

1. Patalpos ir dalis atitverto koridoriaus ligoninės pastate, esančios Lazdijų m. Kauno g. 8.

2. Patalpos ir dalis koridoriaus patalpos ligoninės pastate, esančios Lazdijai Kauno g. 8.

3. Pastatas-globos namai su gydymo patalpa, su priklausiniais (kiti inžineriniai statiniai-kiemo statiniai), esantis Lazdijų r. sav. Kapčiamiesčio sen. Kapčiamiesčio mstl. Veisiejų g. 6.

4. Negyvenamoji patalpa – biblioteka, esanti Lazdijų r. sav. Būdviečio sen. Dzūkų k. Dzūkų g. 2.

5. Garažai, esantys Lazdijuose, Vytauto g. 18.

6. Patalpos, esančios administraciniame pastate, esančios Lazdijuose, Vilniaus g. 1.

7. Tribūna, geoterminis šildymas, teisėjų bokštelis, kiti statiniai (inžineriniai) – tvora, kiti statiniai (inžineriniai) – stoginė žirgams, kiti statiniai (inžineriniai) – aikštelės šaligatviai, nuotekų linija – lietaus kanalizacijos tinklai, nuotekų linija – buitinių nuotekų tinklai, vandentiekio linija – vandentiekio tinklai, nuotekų linija – buitinių nuotekų tinklai, arklidė bei kitas turtas, esantis Lazdijų rajono savivaldybėje, Lazdijų seniūnijoje, Buktos kaime 2.

**Gyvenamųjų namų su žemės sklypais pirkimas.** Nupirktos gyvenamosios patalpos, esančios Lazdijų rajone:

1) 2 kambarių butas, esantis Lazdijai, Dainavos g. 8-5;

2) 2 kambarių butas su virtuve ir 1/8 dalis ūkinio pastato, esantys Lazdijų r. sav. Veisiejų sen. Petroškų k. Petroškų g. 27-8;

3) 2 kambarių butas, esantis Lazdijai Ežero g. 12-5;

4) gyvenamasis namas, 4 ūkiniai pastatai, viralinė, kiti inžineriniai statiniai ir žemės sklypas, esantys Lazdijų r. sav. Lazdijų sen. Stankūnų k.;

5) gyvenamasis namas, ūkinis pastatas, viralinė, kiti statiniai ir žemės sklypas, esantys Lazdijų r. sav. Lazdijų sen. Rudaminos mstl. Piliakalnio g. 7.

Neskelbiamų derybų būdu buvo nupirkta pastatas – mokykla, ūkinis pastatas, kiti inžineriniai statiniai – kiemo statiniai (tualetas, tvora, šaligatvis), esantys Lazdijų r. sav. Noragėlių sen. Seiliūnų k. Tujų g. 14.

**Savivaldybės turimos akcijos.** Lazdijų rajono savivaldybė yra 3 uždarųjų akcinių bendrovių steigėja ir kontrolinio akcijų paketo savininkė (12 lentelė).

**12 lentelė. Uždarosios akcinės bendrovės, kurių steigėja ir kontrolinio akcijų paketo savininkė yra Lazdijų rajono savivaldybė**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Juridinio asmens kodas** | **Pavadinimas** | **Adresas** | **Pagrindinė veiklos rūšis** | **Savivaldybės valdomų akcijų dalis (%)** | **Savivaldy-bės valdomų akcijų nominali vertė (Eur) ir skaičius** |
| 1. | 250135860 | UAB Alytaus regiono atliekų tvarkymo centras | Merkinės g. 16a, Alytus; | Nuotekų ir atliekų šalinimo, sanitarinių sąlygų užtikrinimo ir panaši veikla | 12 | 55 607,04;  192 |
| 2. | 165219441 | UAB „Lazdijų šiluma“ | Gėlyno g. 10, Lazdijai | Garo ir karšto vandens tiekimas | 99,94 | 1 167 901,92;  503 406 |
| 3. | 165171377 | UAB „Lazdijų vanduo“ | Gėlyno g. 21, Lazdijai | Vandens rinkimas, valymas ir paskirstymas | 99,70 | 2 324 949,14;  8 017 066 |

Lazdijų rajono savivaldybė yra 10 viešųjų įstaigų dalininkė arba savininkė (13 lentelė).

**13 lentelė.** **Viešosios įstaigos, kurių dalininkė arba savininkė yra Lazdijų rajono savivaldybė**

|  |  |  |  |  |
| --- | --- | --- | --- | --- |
| **Eil. Nr.** | **Kodas** | **Pavadinimas** | **Adresas** | **Įnašo dydis (Eur)** |
| 1. | 303262181 | VšĮ Darbo vietų kūrimo fondas | Lazdijai, Vilniaus g. 1 | 36 202,50 |
| 2. | 165438848 | Viešoji įstaiga Lazdijų kultūros centras | Lazdijai, Vilniaus g. 6 | 959 210,65 |
| 3. | 165220415 | Viešoji įstaiga „Lazdijų ligoninė“ | Lazdijai, Kauno g. 8 | 306 585,70 |
| 4. | 165245564 | Viešoji įstaiga „Lazdijų savivaldybės pirminės sveikatos priežiūros centras“ | Lazdijai, Kauno g. 8a | 35 830,70 |
| 5. | 165228458 | Viešoji įstaiga Lazdijų socialinių paslaugų centras | Lazdijai, Gėlyno g. 8 | 385 202,44 |
| 6. | 190613858 | Viešoji įstaiga Lazdijų sporto centras | Lazdijai, Dzūkų g. 4 | 417 377,49 |
| 7. | 195470645 | Viešoji įstaiga Lazdijų švietimo centras | Lazdijai, Seinų g. 1 | 12 543,49 |
| 8. | 165232531 | Viešoji įstaiga „Lazdijų turizmo informacinis centras“ | Lazdijai, Vilniaus g. 1 | 77 644,71 |
| 9. | 301792569 | Viešoji įstaiga A. Kirsnos dvaro paveldo ir turizmo centras | Būdviečio sen. A. Kirsnos k. | 443,12 |
| 10. | 165823751 | Viešoji įstaiga Nemuno euroregiono Marijampolės biuras | Marijampolė, Vytauto g. 28 | 868,86 |

2017 metų nebuvo pertvarkomų, reorganizuojamų ar likviduojamų viešųjų įstaigų, kurių savininkė arba dalininkė yra Lazdijų rajono savivaldybė.

2017 metais nebuvo įsteigta arba iš Juridinių asmenų registro išregistruota nei viena viešoji įstaiga, kurių savininkė arba dalininkė būtų Lazdijų rajono savivaldybė.

**Savivaldybės turto investavimas**. Lazdijų rajono savivaldybės tarybos 2017 m. vasario 17 d. sprendimu Nr. 5TS-794 investuota ir perduota Lazdijų rajono savivaldybei nuosavybės teise priklausantis finansinis turtas (pinigais) – 3390 Eur (tris tūkstančius tris šimtus devyniasdešimt eurų) viešajai įstaigai „Lazdijų savivaldybės pirminės sveikatos priežiūros centras“ kaip papildomas turtinis įnašas, didinant dalininkų kapitalą investuojamo ir perduodamo įstaigai finansinio turto verte – 3390 Eur (nuo 17485,10 Eur iki 20875,10 Eur).

Lazdijų rajono savivaldybės tarybos 2017 m. gruodžio 27 d. sprendimu Nr. 5TS-1145 investuota ir perduota Lazdijų rajono savivaldybei nuosavybės teise priklausantis finansinis turtas (pinigais) – 14955,60 Eur (keturiolika tūkstančių devynis šimtus penkiasdešimt penkis eurus ir šešiasdešimt centų) viešajai įstaigai „Lazdijų savivaldybės pirminės sveikatos priežiūros centras“ kaip papildomas turtinis įnašas, didinant dalininkų kapitalą investuojamo ir perduodamo įstaigai finansinio turto verte – 14955,60 Eur (nuo 20875,10 Eur iki 35830,70 Eur).

Lazdijų rajono savivaldybės tarybos 2017 m. gruodžio 27 d. sprendimu Nr. 5TS-1146 nuspręsta investuoti ir perduoti Lazdijų rajono savivaldybei nuosavybės teise priklausantį, Lazdijų rajono savivaldybės administracijos patikėjimo teise valdomą nekilnojamąjį turtą – šilumos tinklus, kurių ilgis 116,66 metrų, unikalus Nr. 4400-3202-4629, esančius Lazdijų mieste, nepriklausomo turto vertintojo 2017 m. rugsėjo 22 d. nustatyta turto rinkos vertė – 2400 Eur (du tūkstančiai keturi šimtai eurų) uždarajai akcinei bendrovei „Lazdijų šiluma“ (juridinio asmens kodas 165219441) kaip papildomą turtinį įnašą, didinant bendrovės įstatinį kapitalą ir įsigyjant Lazdijų rajono savivaldybės nuosavybėn 1034 (vieną tūkstantį trisdešimt keturias) paprastąsias vardines 2,32 Eur (dviejų eurų ir trisdešimt dviejų centų) nominalios vertės akcijas, 1,12 Eur likutį įkelti į UAB „Lazdijų šiluma“ pelno (nuostolių) ataskaitoje pripažintą ataskaitinių metų rezultatą.

**Licencijuojama veikla**. Lazdijų rajono savivaldybėje ūkio subjektų veikla buvo licencijuojama vadovaujantis atitinkamą veiklos sritį reglamentuojančiais Lietuvos Respublikos įstatymais, Lietuvos Respublikos Vyriausybės nutarimais, rajono savivaldybės tarybos nustatytomis tvarkomis.

**Transportas.** 2017 metais išduota viena nauja licencija vežti keleivius vietinio (priemiestinio) reguliaraus susisiekimo maršrutais, neišduotas nei vienas leidimas vežti keleivius lengvuoju automobiliu taksi. 2017 metais neišduotos licencijų vežti keleivius vietinio (priemiestinio) reguliaraus susisiekimo maršrutais kopijos. Neišduoti leidimai vežti keleivius autobusais vietinio (priemiestinio) reguliaraus susisiekimo kelių transporto maršrutais Lazdijų rajono savivaldybės bei gretimų savivaldybių teritorijose.

Lazdijų rajono savivaldybės teritorijoje yra įregistruoti du vežėjai, vežantys keleivius vietinio (priemiestinio) reguliaraus susisiekimo autobusų maršrutais, – UAB „Lazdijų autobusų parkas“ ir VšĮ Lazdijų sporto centras. 2017 metais Lazdijų rajono savivaldybės administracijos direktoriaus įsakymu nustatyti vietinio (priemiestinio) reguliaraus susisiekimo autobusų maršrutai ir jų tvarkaraščiai, ir 5 kartus Lazdijų rajono savivaldybės administracijos direktoriaus įsakymais nustatyti laikini vietinio reguliaraus susisiekimo autobusų maršrutai, kuriais autobusai kursavo mokinių atostogų metu, ir jų tvarkaraščiai.

2017 metais Lazdijų rajono savivaldybės administracijos direktoriaus įsakymu sudaryta nuolatinė Lazdijų rajono savivaldybės administracijos komisija, kontroliuojanti, kaip UAB „Lazdijų autobusų parkas“ vykdo Vežėjo (operatoriaus) parinkimo viešųjų paslaugų įsipareigojimams vykdyti Lazdijų rajono savivaldybėje sutartimi prisiimtus įsipareigojimus atliko 8 UAB „Lazdijų autobusų parkas“ priklausančių autobusų ekipažų patikrinimus.

**Mažmenine prekyba alkoholiniais gėrimais**. 2017 metais buvo išduotos 2 licencijos verstis mažmenine prekyba alkoholiniais gėrimais, 4 licencijos verstis mažmenine prekyba alkoholiniais gėrimais buvo papildytos arba patikslintos. Už licencijų verstis mažmenine prekyba alkoholiniais gėrimais išdavimą 2017 m. buvo surinkta 1 316,00 Eur valstybės rinkliavos.

**Mažmenine prekyba tabako gaminiais**. 2017 metais išduota 1 nauja licencija verstis mažmenine prekyba tabako gaminiais bei 3 licencijos verstis mažmenine prekyba tabako gaminiais buvo patikslintos. Už išduotą ir patikslintas licencijas verstis mažmenine prekyba tabako gaminiais buvo surinkta 414,00 Eur valstybės rinkliavos.

**Mažmeninė prekyba nefasuotais naftos produktais**. Leidimų verstis dujų prekyba ir leidimų verstis prekyba nefasuotais naftos produktais 2017 m. išduota nebuvo.


**Nelicencijuojama veikla**. Fiziniai asmenys veiklą, pagal patvirtintą veiklų sąrašą, gali vykdyti įsigydami verslo liudijimus. Veiklų sąrašą, kuriomis gali būti verčiamasi turint verslo liudijimą, ir verslo liudijimų išdavimo tvarką nustato Lietuvos Respublikos Vyriausybė, o Lazdijų rajono savivaldybės taryba patvirtina fiksuotus pajamų mokesčio dydžius pagal nustatytas individualios veiklos rūšis. 2017 m. buvo parengtas Lazdijų rajono savivaldybės tarybos sprendimas, kuriuo buvo patvirtinti 2018 metų fiksuoti pajamų mokesčio dydžiai.

**Parama būstui įsigyti ir išsinuomoti.** Valstybės paramos būstui įsigyti teikimo, savivaldybių socialinio būsto fondo sudarymo bei savivaldybių socialinio būsto nuomos sąlygas ir tvarką reglamentuoja Lietuvos Respublikos paramos būstui įsigyti ar išsinuomoti įstatymas. Savivaldybės socialinis būstas nuomojamas laikantis eiliškumo pagal sudaromus asmenų ir šeimų, turinčių teisę į savivaldybės socialinį būstą, sąrašus. Asmenų, turinčių teisę į savivaldybės socialinį būstą, skaičiaus mažėjimas 2015–2017 metų laikotarpiu atsispindi 14 lentelėje ir 2 diagramoje.

**14 lentelė.** **Asmenų, turinčių teisę į savivaldybės socialinį būstą, skaičius 2015–2017 m.**

|  |  |  |  |
| --- | --- | --- | --- |
| **Asmenų (šeimų), turinčių teisę į savivaldybės socialinį būstą, sąrašas** | **2015**  **m.** | **2016**  **m.** | **2017 m.** |
| Jaunų šeimų | 37 | 25 | 26 |
| Šeimų, auginančių 3 ir daugiau vaikų | 16 | 17 | 10 |
| Buvusių našlaičių ar be tėvų globos likusių asmenų |  | 0 | 1 |
| Neįgaliųjų asmenų ir šeimų, kuriose yra neįgalūs asmenys | 18 | 12 | 10 |
| Bendrasis | 52 | 42 | 42 |
| Nuomininkų, turinčių teisę į socialinio būsto sąlygų pagerinimą | 6 | 4 | 4 |
| **Iš viso** | **131** | **100** | **93** |

**2 diagrama. Asmenų, turinčių teisę į savivaldybės socialinį būstą, skaičius 2009–2017 m.**



2017 m. už savivaldybei socialinio būsto fondo plėtrai skirtas lėšas buvo nupirkti 3 butai su daliniais patogumais ir 2 gyvenamieji namai, 1 butas išpirktas iš antstolės kontoros bei 4 nauji butai nupirkti, panaudojant projektines Europos Sąjungos pinigines lėšas, dalį lėšų pridedant iš savivaldybės biudžeto.

Per 2017 m. 21 šeimai ir asmenims, įrašytiems į sąrašus socialiniam būstui išsinuomoti, buvo suteikti ir išnuomoti Lazdijų rajono savivaldybei nuosavybės teise priklausantys socialiniai būstai. 2017 m. 3 šeimoms buvo išnuomoti gyvenamieji namai ir 3 asmenims išnuomoti 3 bendrabučio kambariai, 18 šeimų išnuomoti socialiniai būstai.

Dėl socialinio būsto stygiaus Lazdijų rajono savivaldybė skatina asmenis ir šeimas, įrašytus į sąrašus socialiniam būstui išsinuomoti, nuomoti būstą iš fizinių ir privačių juridinių asmenų, kompensuodama dalį būsto nuomos mokesčio. Šeimoms ir asmenims, nuomojantiems fiziniams ar privatiems juridiniams asmenims priklausantį būstą, mokamas nuomos mokesčio dalies kompensacijos dydis priklauso nuo mokamo nuomos mokesčio dydžio, nuo nuomininko šeimos narių skaičiaus bei nuo to, į kurį sąrašą socialiniam būstui išsinuomoti, yra įrašytas nuomininkas. 2017 m. dalis būsto nuomos mokesčio buvo kompensuojama 2 šeimoms ( asmenys). Iš jų viena šeima (3 asmenys) būsto nuomos mokesčio dalies kompensavimą gavo visus 2017 metus, o kita šeima (2 asmenys) būsto nuomos mokesčio dalies kompensavimą gavo nuo 2017 m. spalio mėn. 2017 m. šioms nuomininkų šeimoms kompensacijų iš viso buvo išmokėta 296,17 Eur.

Valstybės parama būstui įsigyti teikiama ir suteikiant valstybės remiamą būsto kreditą. Šiuo atveju valstybės parama būstui įsigyti teikiama mokant iš valstybės biudžeto lėšų būsto kredito draudimo įmokas ar jų dalį ir teikiant subsidijas būsto kredito daliai padengti. Dėl būsto kredito gavimo 2017 m. kreipėsi 7 asmenys, jiems buvo išduotos pažymos apie asmens teisę į valstybės paramą būstui įsigyti. 1 pažyma grąžinta kaip nepanaudota.

Savivaldybės būstas, kuris nuomojamas ne socialinio būsto nuomos sąlygomis, nuomininkui pageidaujant, jeigu jo nuomojamos gyvenamosios patalpos atitinka jų privatizavimui keliamas sąlygas, gali būti privatizuojamos. 2017 metais savivaldybės būstą teisės aktų nustatyta tvarka privatizavo 1 nuomininkas. Juos pardavus, buvo gauta 3 800,00 Eur.

**Lazdijų rajono savivaldybės turizmo ir verslo programa.** 2017 metais rajono savivaldybės biudžeto lėšomis finansuota Turizmo ir verslo programa.Turizmo ir verslo programos lėšomis buvo finansuota VšĮ „Lazdijų turizmo informacinis centras“ veikla, kuriai skirta 71 150,00 Eur.

VšĮ „Lazdijų turizmo informacinis centras“ (turizmo centre Vilniaus g. 1 ir Janaslavo k.) 2017 m. apsilankė 27 882 turistai (2016 metais apsilankė 26 977 turistai) iš Lietuvos ir užsienio (38,6 % iš Lietuvos, 61,4 % - iš užsienio).

2017 m. Veisiejų regioninio parko lankytojų centre apsilankė 3 830 lankytojai (2016 m. – 2 668). Apžvalgos bokšte apsilankė 22 628 lankytojai.

2017 m. Metelių regioninio parko lankytojų centre apsilankė 6 237 lankytojai (2016 m. – 6 226).

**Verslo rėmimo programa.** 2017 metais Lazdijų rajono savivaldybės verslo rėmimo programai buvo skirta 18 000,00 Eur, įsisavinta 14 775,25 Eur (panaudota 82 proc. lėšų – tiek pat kiek ir 2016 m.). 2017 m. tokia finansinė parama suteikta Lazdijų rajono savivaldybės smulkiojo ir vidutinio verslo subjektams:

1. 1200,00 Eur skirta Lazdijų rajono savivaldybėje registruotų įmonių steigimo ir darbų saugos mokymų išlaidų kompensavimui Iš jų buvo panaudota 857.52 Eur (įmonės steigimo ir darbų saugos mokymų išlaidų kompensavimui). Finansinė parama buvo skirta 4 įmonėms – MB „Dzūkijos pramogos“, M. Varnelio IĮ, UAB „Katarakta“, UAB „Tado masažai“.

2. 700,00 Eur skirta dalyvavimo parodose ar mugėse, leidinių leidybos išlaidoms kompensuoti. Išnaudota 280,53 Eur lėšų suma. Iš jų finansinė parama skirta: 280,53 Eur – UAB „Auroros paslaugos“.

3. 1 100,00 Eur skirta verslo planų/paraiškų finansinei paramai gauti iš fondų ir bankų rengimo išlaidoms dalinai kompensuoti. Iš jų panaudota 559,02 Eur. Finansinė paramai skirta įmonei UAB „Auroros paslaugos“.

4. Finansuoti laboratoriniai vandens tyrimai. Laboratorinių tyrimų sutartis su Nacionaline sveikatos priežiūros laboratorija (2 078,18 Eur). Maudymosi vietų vandens mikrobiologinių tyrimų buvo atlikta 52 vnt. (26 vnt. x2 kartus), o šachtinių šulinių geriamojo vandens mikrobiologinių ir cheminių tyrimų buvo atlikta 23 vnt.

Maudymosi vietų vandens mikrobiologinių tyrimų paslaugoms finansuoti ir šachtinių šulinių geriamojo vandens mikrobiologinių ir cheminių tyrimų paslaugoms finansuoti kaimo turizmo, nakvynės ir pusryčių bei turistinės stovyklos paslaugas teikiantiems verslo subjektams, kurie šias paslaugas teikia šalia vandens telkinių, buvo panaudota 1163,24 Eur iš skirtų 1 200,00 Eur – maudymosi vietų vandens mikrobiologinių tyrimų paslaugoms finansuoti ir 914,94 Eur iš skirtų 1 000,00 Eur - šachtinių šulinių geriamojo vandens mikrobiologinių ir cheminių tyrimų paslaugoms finansuoti.

5. Seminarų, mokymų, konferencijų ir renginių, aktualių Lazdijų rajono smulkiojo ir vidutinio verslo sričiai. Seminarų, mokymų, konferencijų ir renginių, aktualių Lazdijų rajono savivaldybės moksleiviams ir smulkiojo ir vidutinio verslo atstovams, organizavimo išlaidoms finansuoti sutartis 2017 m. spalio 2 d. pasirašyta su VšĮ Lazdijų švietimo centru Nr. 2017-10-02/53-202.

Seminarų, mokymų, konferencijų ir renginių, aktualių Lazdijų rajono savivaldybės moksleiviams ir smulkiojo ir vidutinio verslo atstovams, organizavimo išlaidoms finansuoti buvo skirta 3 500,00 Eur, panaudota 3 500,00 Eur. Mokymuose, seminaruose, renginiuose dalyvavo 296 dalyviai. Verslumo mokymai jaunimui vyko penkiose Lazdijų rajono švietimo įstaigose.

Organizuotas konkursas „Verslo sparnai“, kuris vyko gruodžio mėnesį (vykdytojas VšĮ Lazdijų švietimo centras). Konkurso nominacijos „Drąsios investicijos“ laimėtoja UAB „Mockavos terminalas“. Konkurso nominacijos „Už turizmo verslo vystymą“ laimėtoja UAB „Paukščių gojus“. Konkurso nominacijos „Už naujas verslo idėjas ir Lazdijų vardo garsinimą“ laimėtoja UAB „Katarakta“. Konkurso nominacijos „Už verslo ilgaamžiškumą“ laimėtoja Ramunės Orliukienės PĮ. Konkurso nominacijos „Verslo dosna“ laimėtojas Gintautas Kūlokas. Konkurso nominacijos „Verslo šeima“ laimėtoja IĮ „Dzūkų magyras“. Konkurso nominacijos „Verslo bitė“ laimėtoja Erika Sorakienė.

5. Mokymų, konferencijų ir renginių, aktualių ugdymo institucijų darbuotojams ir visuomenei, skatinančių socialinį verslumą, organizavimo išlaidoms finansuoti. Mokymų, konferencijų ir renginių, aktualių ugdymo institucijų darbuotojams ir visuomenei, skatinančių socialinį verslumą, organizavimo išlaidoms finansuoti buvo skirta 7 500,00 Eur. Šioms paslaugoms įgyvendinti buvo sudaryta paslaugų teikimo sutartis su VšĮ Lazdijų švietimo centru 2017 m. lapkričio 2 d. Nr. 2017-11-02/15-642. Mokymai buvo skirti mokytojams; ugdymo institucijų darbuotojams ir mokiniams, bei visuomenei. Vyko dviejų dienų kūrybinės dirbtuvės „Lazdijų verslo laboratorija. Nuo verslo idėjos iki pirmų realių žingsnių“.

**Gyventojų apklausos.** Lazdijų rajono savivaldybės vietos gyventojų apklausos (toliau –Apklausa), kuri buvo vykdoma 2017 m. kovo 13 d. – 2017 m. balandžio 18 d. atrankinės gyventojų apklausos dalyvių būstuose būdu, vietos gyventojų nuomonė Apklausai pateiktu klausimu: „Ar pritariate Šlavantų seniūnijos panaikinimui, Avižienių, Buteliūnų, Demeniškių, Mikabalių, Naujasodžio, Paliūnų, Vabaliūnų kaimų teritorijas priskiriant Seirijų seniūnijai ir pakeičiant Seirijų  seniūnijos teritorijos ribas, o Aleksiejiškės, Babrų, Bajoriškės, Gegutės, Kanaukų, Spartų, Šlavantų kaimų teritorijas priskiriant Veisiejų seniūnijai ir pakeičiant Veisiejų seniūnijos teritorijos ribas ir Lazdijų seniūnijos teritorijos ribų pakeitimui, Stankūnų kaimo teritoriją priskiriant Veisiejų seniūnijai ir atitinkamai pakeičiant Veisiejų bei Lazdijų seniūnijų ribas?“ pasiskirstė taip:

1.1. iš 45 Apklausoje dalyvavusių Šlavantų seniūnijos Aleksiejiškės, Avižienių, Babrų, Buteliūnų, Demeniškių, Gegutės, Kanaukų, Mikabalių, Naujasodžio, Paliūnų, Spartų, Šlavantų ir Vabaliūnų  kaimų gyventojų  „Taip“ atsakė 44 gyventojai, jų dalis nuo dalyvavusiųjų – 97,78 proc., „Ne“ atsakė 1 gyventojas, jo dalis nuo dalyvavusiųjų  – 2,22 proc.;

1.2. iš 132 Apklausoje dalyvavusių Seirijų seniūnijos gyventojų  „Taip“ atsakė 132 gyventojai, jų dalis nuo dalyvavusiųjų – 100 proc.;

1.3. iš 231 Apklausoje dalyvavusių Veisiejų seniūnijos gyventojų „Taip“ atsakė 230 gyventojų, jų dalis nuo dalyvavusiųjų — 99,57 proc., „Ne“ atsakė 1 gyventojas, jo dalis nuo dalyvavusiųjų — 0,43 proc.;

1.4.  iš 3 Apklausoje dalyvavusių Lazdijų seniūnijos Stankūnų kaimo gyventojų „Taip“ atsakė 2 gyventojai, jų dalis nuo dalyvavusiųjų — 66,67 proc., „Ne“ atsakė 1 gyventojas, jo dalis nuo dalyvavusiųjų — 33,33 proc.;

1.5. iš visų 411 Apklausoje dalyvavusių Šlavantų seniūnijos Avižienių, Buteliūnų, Demeniškių, Mikabalių, Naujasodžio, Paliūnų, Vabaliūnų, Aleksiejiškės, Babrų, Bajoriškės, Gegutės, Kanauskų, Spartų, Šlavantų kaimų, Seirijų seniūnijos, Veisiejų seniūnijos ir Lazdijų seniūnijos  Stankūnų kaimo gyventojų „Taip“ atsakė 408 gyventojai, jų dalis nuo dalyvavusiųjų – 99,27 proc., „Ne“ atsakė 3 gyventojai, jų dalis nuo dalyvavusiųjų  – 0,73 proc.

2017 m. gruodžio 31 d.   panaikinta Lazdijų rajono savivaldybės Šlavantų seniūnija.  Lazdijų rajono savivaldybės Seirijų seniūnijai priskirtos Šlavantų seniūnijos Avižienių, Buteliūnų, Demeniškių, Mikabalių, Paliūnų, Vabaliūnų gyvenamosios vietovės. Lazdijų rajono savivaldybės Veisiejų seniūnijai priskirtos Šlavantų seniūnijos Naujasodžio, Aleksiejiškės, Babrų, Bajoriškės, Gegutės, Kanaukų, Spartų, Šlavantų gyvenamosios vietovės.

**Viešieji darbai.** Lazdijų rajono savivaldybės administracija ir Alytaus teritorinė darbo birža skelbė viešųjų darbų organizavimo ir darbdavių atrankos konkursą viešiesiems darbams atlikti 2017 metais Lazdijų rajono savivaldybės teritorijoje. Viešieji darbai organizuojami laikino pobūdžio darbams, teikiantiems socialinę naudą vietos bendruomenei, padedantiems palaikyti ir (ar) plėtoti vietos bendruomenės socialinę infrastruktūrą. Lazdijų rajono savivaldybės administracijos direktoriaus 2017 m. vasario 23 d. įsakymu Nr. 10V-201 patvirtinti 19 darbdavių 2017 m. viešųjų darbų programoje numatytiems darbams atlikti. Įdarbinta 70 asmenys.

Lazdijų rajono savivaldybės administracijos direktoriaus 2017 m. liepos 17 d. įsakymu Nr. 10V-791 patvirtinti 7 darbdaviai 2017 m. užimtumo didinimo programoje numatytiems laikiniesiems darbams atlikti. Įdarbinta 85 asmenys.

**Leidimai organizuoti renginius Lazdijų rajono savivaldybės viešosiose vietose**. Išduota 11 leidimų organizuoti renginius Lazdijų rajono savivaldybės viešosiose vietose.

**Daugiabučiai namai.** Iki 2017 m. gruodžio 31 d. Lazdijų rajono savivaldybės teritorijoje buvo įregistruota 19 daugiabučių namų savininkų bendrijų (per 2017 metus įsisteigė viena daugiabučių gyvenamųjų namų savininkų bendrija „M. Gustaičio g. 5“), iš viso sudarytos 117 jungtinės veiklos sutarčių dėl daugiabučių namų bendrojo naudojimo objektų priežiūros ir valdymo, 15 daugiabučių namų bendrojo naudojimo objektų priežiūrai buvo paskirtas daugiabučių namų bendrojo naudojimo objektų administratorius – UAB „Būsto švara“. 2017 metais daugiabučių namų bendrojo naudojimo objektų administravimo paslaugas pradėjo teikti UAB „Lazdijų vanduo“, kuri 2017 m. gruodžio 31 d. administravo 40 daugiabučių namų bendrojo naudojimo objektus.

Ekonomikos skyrius 2017 m. prisidėjo prie Daugiabučių namų atnaujinimo (modernizavimo) programos, Lazdijų rajono savivaldybės daugiabučių namų modernizavimo programos ir Lazdijų rajono savivaldybės energinio efektyvumo didinimo daugiabučiuose namuose programos bei projekto Daugiabučių namų atnaujinimas Lazdijų rajono savivaldybėje“ ir projekto Daugiabučių namų modernizavimo skatinimas, II etapas“ įgyvendinimo. Įgyvendinant minėtas programas ir projektus, Lazdijų rajono savivaldybės teritorijoje numatoma visiškai arba dalinai atnaujinti (modernizuoti) 55 daugiabučius namus. 2017 baigtas 7 daugiabučių namų atnaujinimas (modernizavimas). Iš viso atnaujinti 24 daugiabučiai.

## XI SKYRIUS

## TERITORIJŲ PLANAVIMAS, STATYBA, KULTŪROS VERTYBIŲ IR APLINKOS APSAUGA

2017 metais Lazdijų rajono savivaldybėje atlikti šie darbai teritorijų planavimo, kultūros vertybių ir aplinkos apsaugos srityse:

**1. Teritorijų planavimo srityje:**

1.1. Parengta 17 Lazdijų rajono savivaldybės administracijos direktoriaus įsakymų dėl žemės sklypų formavimo ir pertvarkymo projektų, parengtų Žemėtvarkos planavimo dokumentų rengimo informacinėje sistemoje (ŽPDRIS), tvirtinimo.

1.2. Parengti ir ŽPDRIS paskelbti 36 Lazdijų rajono savivaldybės administracijos direktoriaus įsakymai dėl formavimo ir pertvarkymo projektų rengimo.

1.3. Parengti ir ŽPDRIS paskelbti 99 žemės sklypų formavimo ir pertvarkymo projektų rengimo reikalavimai.

1.4. Parengtos ir ŽPDRIS įdėtos 27 planavimo sąlygos kaimo plėtros žemėtvarkos projektams rengti.

1.5. Suderinti 84 ŽPDRIS parengti žemės sklypų formavimo ir pertvarkymo projektai.

1.6. Lazdijų rajono savivaldybės teritorijų planavimo komisijoje suderinta 13 ŽPDRIS parengtų kaimo plėtros žemėtvarkos projektų.

1.7. Parengti 55 Lazdijų rajono savivaldybės administracijos direktoriaus įsakymai dėl pagrindinės tikslinės žemės naudojimo paskirties keitimo.

1.9. Teritorijų planavimo dokumentų registre įregistruoti 27 parengti ir patvirtinti teritorijų planavimo dokumentai.

1.10. Parengti Lazdijų, Veisiejų ir Seirijų seniūnijų aptarnaujamų teritorijų ribų ir buveinių planai.

1.11. Išduota 31 leidimas įrengti išorinę reklamą Lazdijų rajono savivaldybės teritorijoje.

1.12. Suteikti nauji 6 gatvių pavadinimai:

* Beržyno g., Avižonių k., Lazdijų sen.;
* Liepų al., Rudaminos k., Lazdijų sen.;
* Niedos g., Kapčiamiesčio mstl., Kapčiamiesčio sen.;
* Niedos g., Kareivonių k., Kapčiamiesčio sen.;
* Eigulių g., Kareivonių k., Kapčiamiesčio sen.;
* Sigito Gedos g., Paterų k., Veisiejų sen.

1.13. Pakeistos 4 gatvių geometrinės charakteristikos (Kalnų g., Seirijų mstl., Seirijų sen.;

Pušyno g., Papalazdijų I, Lazdijų sen.; Liepų g., Vainiūnų k., Seirijų sen., Dzūkų g., Skovagalių k., Šventežerio sen.).

1.14. Suteikti 403 adresai Lazdijų rajono savivaldybės gyvenamosiose vietovėse esantiems nekilnojamojo turto objektams.

**2. Statybos srityje:**

2.1. Išduoti statytojams (užsakovams) 9 architektūros reikalavimai.

2.2. Išduoti statytojams (užsakovams) 9 specialieji reikalavimai.

2.3. Išnagrinėta 150 prašymų statybą leidžiančiam dokumentui gauti.

2.4. IS „Infostatyba“ išsiųstos 85 paraiškos projektą tikrinančioms institucijoms.

2.5. Išduoti 85 statybą leidžiantys dokumentai.

2.6. Išduotos statytojams (užsakovams) 9 vandens gavybos gręžiniui projektuoti ir įsirengti sąlygos.

2.7. Organizuoti antidžių pastato, esančio Metelių k., Seirijų sen., ir trąšų sandėlio, esančio Buckūnų k., Seirijų sen.,  griuvėsių griovimo ir ardymo darbai.

2.8. Sutvarkyti pastato griuvėsiai, esantys Vytauto g. 34, Seirijų mstl., Seirijų sen., Lazdijų r. sav.,  sutvarkyta teritorija kryžiaus pastatymui.

2.9. Vykdyti paminklo Seirijų mstl. Lazdijų krašto partizanams vietos parinkimo darbai.

2.10. Atlikti darbai dėl valčių nuleidimo įrenginio (slipo) į Dusios ežerą pastatymo.

2.11 Atlikti darbai vandens slidžių trasai Veisiejų mieste Ančios ežere.

**3. Žemėtvarkos srityje:**

3.1. Suskaičiuoti 5 žemės vertės priedai dėl inžinerinių statinių kitos paskirties žemės sklypams.

3.2. Atlikti darbai rengiant 8 žemės sklypų kadastrinių matavimų duomenų bylas.

3.3. Parengtas ir Lazdijų rajono tarybos sprendimu patvirtintas nenaudojamų apleistų žemės sklypų sąrašas. Į sąrašą įtraukti 36 apleisti žemės sklypai.

3.4. Atlikti darbai tvarkant išperkamų ir neprivatizuojamų visuomeninės paskirties žemės sklypų sąrašą. 30 proc. sąraše esančių žemės sklypų suvesta į IS „Regia“.

3.5. Patikrinti ir suderinti 147 žemės sklypų topografiniai planai ir 65 statinių geodezinės nuotraukos. Duomenys suvesti į Lazdijų rajono savivaldybės GIS informacinę sistemą ir eksponuojami savivaldybės internetinėje svetainėje.

3.6. Paruošta ir Nacionalinės žemės tarnybos prie Žemės ūkio ministerijos Lazdijų skyriui pateikta 13 reikalavimų žemės reformos žemėtvarkos projektams rengti.

3.7. Paruoštas ir Aplinkos ministerijai pateiktas Lietuvos Respublikos Vyriausybės nutarimo projektas „Dėl valstybinės miškų ūkio paskirties žemės sklypų perdavimo neatlygintinai Lazdijų rajono savivaldybės nuosavybėn“. Lietuvos Respublikos Vyriausybės 2017-12-11 nutarimu Nr. 1026 „Dėl valstybinės miškų ūkio paskirties žemės sklypų perdavimo patikėjimo teise Lazdijų rajono savivaldybei“ perduota 12 miškų ūkio paskirties žemės sklypų.

3.8. Atlikti darbai rengiant 3 inžinerinių statinių kadastrinių matavimų duomenų bylas.

3.9. Sudarytos 5 žemės sklypų perdavimo savivaldybei 99 metams panaudos teise valdyti panaudos sutartys.

**4. Nekilnojamųjų kultūros vertybių srityje:**

4.1. Vadovaujantis Lietuvos Respublikos nekilnojamųjų kultūros vertybių apsaugos įstatymo pakeitimo įstatymo 6 straipsnio 3.3 punktu, patikrinta Lazdijų rajono savivaldybės kultūros paveldo objektų būklė, surašyti 25 būklės patikrinimo aktai, teikta informacija Kultūros paveldo departamentui Lietuvos Respublikos kultūros ministro patvirtinta stebėsenos tvarka.

4.2. Parengta ir Nekilnojamojo kultūros paveldo pažinimo sklaidos, atgaivinimo ir leidybos projekto dalinio finansavimo valstybės biudžeto lėšomis programai pateikta projekto „Dviratį mink, piliakalnį pažink“ paraiška. Gautas finansavimas. Minint Europos kultūros paveldo dienas, organizuotas dviračių žygis „Dviratį mink, piliakalnį pažink“.

**5. Aplinkosaugos srityje:**

5.1. Dalyvaujant želdinių apsaugos, priežiūros, kirtimo ir pertvarkymo klausimams spręsti komisijos darbe, apžiūrėta 147 objektų, išduoti 107 leidimai kirsti, genėti ar pertvarkyti saugotinus želdinius, augančius ne miško žemėje.

5.2. 2017 m. į Lazdijų rajono savivaldybės aplinkos apsaugos rėmimo specialiąją programą surinkta mokesčių už teršalų išmetimą į aplinką – 12 594 Eur, mokesčių už valstybinius gamtos išteklius – 7 626 Eur, mokesčių, sumokėtų už medžiojamųjų gyvūnų išteklių naudojimą – 15 911 Eur.

5.3. Visuomenės sveikatos rėmimo specialiajai programai skirta 3 990 Eur, aplinkos kokybės gerinimo ir apsaugos priemonėms – 7 586 Eur, atliekų, kurių turėtojo nustatyti neįmanoma arba kuris nebeegzistuoja, tvarkymo priemonėms – 2 377 Eur, aplinkos monitoringo, prevencinėms, aplinkos atkūrimo priemonėms – 792 Eur, visuomenės švietimo ir mokymo aplinkosaugos klausimais priemonėms – 699 Eur, želdynų ir želdinių apsaugos, tvarkymo, būklės stebėsenos, želdynų kūrimo, želdinių veisimo ir inventorizavimo priemonėms – 10 828 Eur, priemonėms, kurioms finansuoti naudojamos lėšos, surinktos už medžiojamųjų gyvūnų išteklių naudojimą, skirta 21 656 Eur.

5.4. Parengta, patvirtinta ir Lietuvos Respublikos aplinkos ministerijos Alytaus regiono aplinkos apsaugos departamentui pateikta Lazdijų rajono savivaldybės aplinkos apsaugos rėmimo specialiosios programos 2017 metų priemonių vykdymo ataskaita.

**6. Atliekų tvarkymo srityje:**

6.1. Parengti bei patvirtinti nauji dvinarės rinkliavos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodika ir nuostatai. Nustatyta dvinarė rinkliava, susidedanti iš pastovios ir kintamosios dalių. Nekilnojamojo turto objektai skirstomi į kategorijas, kurioms nustatomos konkrečios komunalinių atliekų susikaupimo normos ir rinkliavos dydžiai. Rinkliava skaičiuojama pagal faktiškai nustatytą atliekų susikaupimo kiekį (normą).

6.2. Vykdytas projektas „Komunalinių atliekų infrastruktūros plėtra Alytaus regione“, kurio tikslas yra plėtoti komunalinių atliekų rūšiuojamojo atliekų surinkimo infrastruktūrą Alytaus regione, tarp jų ir Lazdijų rajono savivaldybės teritorijoje. Buvo vykdomi viešieji pirkimai: didelių gabaritų atliekų surinkimo aikštelės įrengimo Seirijų seniūnijoje (Miesto kolonijos kaime), antžeminių konteinerių, skirtų konteinerinėms aikštelėms, pirkimo, konteinerinių aikštelių įrengimo, konteinerių, skirtų žaliosios atliekoms surinkti, tekstilės atliekoms surinkti, pirkimo, individualių konteinerių maisto atliekoms surinkti pirkimo.

## XII SKYRIUS

## VIETINIS ŪKIS

2017 m. pabaigoje Vietinio ūkio skyriuje dirbo 7 (skyriuje yra 7 etatai) administracijos darbuotojai: skyriaus vedėjas, vedėjo pavaduotojas, vyresnysis specialistas vietinių kelių statybos, remonto ir priežiūros organizavimui, vyriausiasis specialistas priešgaisrinės saugos, darbuotojų saugos ir sveikatos organizavimui bei socialinio būsto remontui ir būsto pritaikymui neįgaliesiems, vyriausiasis specialistas civilinei saugai ir mobilizacijai, valstybės paslaptį sudarančios informacijos administravimui savivaldybėje, vyriausioji specialistė vietinės rinkliavos už komunalinių atliekų surinkimo iš atliekų turėtojų ir atliekų tvarkymo Lazdijų rajono savivaldybės teritorijoje administravimui bei komunalinių paslaugų teikimui savivaldybės miestuose ir gyvenvietėse, vyriausiasis specialistas elektros ir šilumos ūkio priežiūrai.

V**ietinių kelių ir gatvių infrastruktūros gerinimas ir tobulinimas, saugaus eismo užtikrinimas.** 2017 m. vietinių kelių ir gatvių tiesimo, rekonstrukcijos, remonto ir priežiūros darbų atlikta už 1 013 993,84 Eur. Kelių priežiūros ir plėtros programos skaičiuojamųjų lėšų (815 500,00 Eur) panaudojimas pateiktas 15 lentelėje.

**15 lentelė. Kelių priežiūros ir plėtros programos lėšų panaudojimas**

|  |  |  |  |
| --- | --- | --- | --- |
| **Eil. Nr.** | **Objekto pavadinimas** | **Atliktų darbų apimtys** (fiziniai mato vnt.) | **Panaudota lėšų eurais,ct** |
| 1 | 2 | 3 | 4 |
| **Finansavimo sutartis Nr. S-246** | | | **815 500,00** |
| 1 | Lazdijų sen. Rudaminos mstl. Maišymų g. (LZ0050) kapitalinis remontas *(Išlyginamasis žvyro sluoksnis, 0/45 pagrindo sluoksnis iš nesurištųjų medžiagų h=15 cm; a/b danga h=6 cm; pralaidos - 1 vnt./8 m; kelio bordiūrai - 12 m; vejos bordiūrai - 10 m)* | 550 m | 82 736,17 |
| 2 | Šventežerio sen. Teizų gyv. Vingio g. (LZ0937) kapitalinis remontas *(Išlyginamasis žvyro sluoksnis, 0/45 pagrindo sluoksnis iš nesurištųjų medžiagų h=15 cm; a/b danga h=6 cm)* | 515 m | 4 999,65 |
| 3 | Įvažiavimo ir automobilių stovėjimo aikštelės tarp daugiabučių gyv. namų Montvilos g. 32 ir 34, Veisiejų m., Veisiejų sen., kapitalinis remontas *(AŠAS h=24 cm; 0/45 pagrindo sluoksnis iš nesurištųjų medžiagų h=15; a/b danga h= 6 cm; kelio bortai - 399,41 m; vejos bortai - 104,81 m)* | 1526 m2 | 44 880,88 |
| 4 | Lazdijų sen. Bajoriškių k. Kaštonų g. (LZ0088) kapitalinis remontas *(išlyginamasis žvyro sluoksnis; AŠAS h=15 cm; a/b danga h=6 cm)* | 340 m | 994,61 |
| 5 | Pralaidos kelyje Nr. LZ8220 „Šlavantėlio g. Kalvelių k.“ per Murgų upelį, Veisiejų sen., rekonstravimas *(žemės sankasa (pylimas); pagrindo sluoksnis; AŠAS; gofruota pralaida - 5 m/D 1,65x1,38; atraminės sienelės; kelio pagrindai (skalda) h=15 cm; kelio danga (žvyras) h=7 cm; turėklai - 18 m; atitvarai - 121 m)* ir inžinerinės paslaugos *(techninis projektas; bendroji ekspertizė)* | 5 m/D 1,65x1,38 | 44 727,59 |
|  | *iš jų eismo saugumo priemonės* | | *1 077,00* |
| 6 | Kelio Nr. LZ9257 Draugystės g., Buktos k., Lazdijų sen., kapitalinis remontas *(AŠAS h=25 cm; skaldos pagrindas h=15 cm; a/b danga h=6 cm; kelio pralaidos - 8 m)*ir inžinerinės paslaugos *(techninis projektas; bendroji ekspertizė)* | 190 m | 27 116,10 |
| 7 | Įvažiavimo ir automobilių stovėjimo aikštelės prie daugiabučio gyv. namo Senamiesčio g. 9, Lazdijų m., kapitalinis remontas  *(AŠAS h=25 cm; skaldos pagrindas h=15 cm; a/b danga h=6 cm; kelio bortai - 91 m)* ir inžinerinės paslaugos *(techninis projektas, bendroji ekspertizė)* | 500 m2 | 26 571,10 |
| 8 | Įvažiavimo ir automobilių stovėjimo aikštelės prie daugiabučio gyv. namo Dainavos g. 11, Lazdijų m., kapitalinis remontas *(AŠAS h=15 cm; a/b danga h= 6 cm; lietaus vandens nuvedimas; kelio bortai - 82,3 m; vejos bortai - 26,3 m; šaligatvio danga - 57,3 m2)* ir inžinerinės paslaugos *(techninis projektas, bendroji ekspertizė)* | 700 m2 | 26 558,68 |
| 9 | Lazdijų m. Pasieniečių g. (LZ9235) kapitalinis remontas *(AŠAS h=25 cm; skaldos pagrindas h=15 cm; a/b danga h=6 cm) ir inžinerinės paslaugos (techninis projektas, bendroji ekspertizė)* | 213 m | 24 696,10 |
| 10 | Šventežerio sen., Šventežerio mstl., Pievų (LZ7607) ir Naujakurių (LZ7609) g. kapitalinis remontas *(AŠAS h=15 cm; a/b danga h=6 cm)*ir inžinerinės paslaugos *(techninis projektas; bendroji ekspertizė)* | 560 m | 64 542,20 |
|  | *iš jų eismo saugumo priemonės* | | *5 000,00* |
| 11 | Vietinės reikšmės kelio, kuris jungia valstybinės reikšmės krašto kelią Nr. 181 Seirijai–Simnas–Igliauka su valstybinės reikšmės rajoniniu keliu Nr. 2523 Janėnai–Meteliai, kapitalinis remontas *(žemės sankasa; AŠAS h=30 cm; a/b danga h=5 cm; greičio mažinimo kalneliai - 2 vnt.)* | 5298 m | 58 288,00 |
|  | *iš jų eismo saugumo priemonės* | | *21 937,00* |
| 12 | Darbų techninė priežiūra ir laboratoriniai tyrimai | 0,335 % nuo SMD | 1 688,92 |
| **Iš viso kapitalui formuoti** | | | **407 800,00** |
| ***Iš jų eismo saugumo priemonės*** | | | ***28 014,00*** |
| 1 | Vietinės reikšmės kelių ir gatvių su žvyro danga priežiūra *(greideriavimas; žvyravimas išdaužų vietose; kelio griovių atstatymas ir perteklinio grunto pašalinimas nuo kelkraščių)* | 3963 t.m2/737 m3/ 4950 m | 81 094,77 |
| 2 | Vietinės reikšmės kelių ir gatvių su asfaltbetonio danga priežiūra *(a/b duobių taisymas)* | 1742,03 m2 | 38 299,76 |
| 3 | Pralaidų Lazdijų r. sav. vietinės reikšmės keliuose ir gatvėse paprastasis remontas *(sulūžusių pralaidų taisymas, pakeitimas naujomis)* | 10 vnt./64 m (D 0,4 m) | 17 412,63 |
| 4 | Lazdijų r. sav. vietinės reikšmės kelių, gatvių, automobilių stovėjimo aikštelių horizontalus ženklinimas *(a/b dangos ženklinimas akriliniais dažais)* | 685 m2 | 7 036,94 |
|  | *iš jų eismo saugumo priemonės* | | *7 036,94* |
| 5 | Kelio ženklų priežiūra Lazdijų r. sav. vietinės reikšmės keliuose ir gatvėse *(kelio ženklų įrengimas, pakeitimas, vertikalumo atstatymas)* | 10 vnt. | 1 209,90 |
|  | *iš jų eismo saugumo priemonės* | | *1 209,90* |
| 6 | Lazdijų m. Senamiesčio g. (LZ9219) (su asfaltbetonio danga) paprastasis remontas *(a/b išlyginamasis sluoksnis h vid.=5 cm; greičio mažinimo kalneliai - 2 vnt.; kelio ženklai - 4 vnt.)* | 415 m | 10 723,49 |
|  | *iš jų eismo saugumo priemonės* | | *5 474,00* |
| 7 | Būdviečio sen. Būdviečio k. kelio Nr. LZ7308 (Laukų g. su žvyro danga) paprastasis remontas *(kelio griovių atstatymas - 450 m; žvyro danga h=12 cm)* | 445 m | 5 077,46 |
| 8 | Kelio Nr. LZ0301 Kapčiamiestis–Paveisininkai (žvyro danga) paprastasis remontas *(kelio griovių atstatymas - 1000 m; žvyro danga h=12 cm)* | 800 m | 10 027,03 |
| 9 | Kelio Nr. LZ0208 privažiuojamasis kelias prie sodybos nuo kelio LZ0202 Olendrai – Ramanavas – Saltininkai (žvyro danga) paprastasis remontas *(kelio griovių atstatymas - 300 m; žvyro danga h=12 cm)* | 243 m | 3 021,37 |
| 10 | Kelio Nr. LZ0219 privažiuojamasis kelias prie sodybos Grabaukos k. nuo kelio Nr. 131 Alytus–Simnas– Kalvarija (žvyro danga) paprastasis remontas *(kelio griovių atstatymas - 1800 m; žvyro danga h=12 cm)* | 1245 m | 14 515,46 |
| 11 | Kelio Nr. LZ0202 Olendrai–Ramanavas–Saltininkai (žvyro danga) paprastasis remontas *(kelio griovių atstatymas - 1800 m; žvyro danga h=12 cm)* | 2000 m | 11 491,61 |
| 12 | Kelio Nr. LZ0417 Kučiūnai–Kaženiai–kelias 2510 (asfalto danga) paprastasis remontas *(pagrindo sluoksnis h=20 cm (843 m2); a/b. danga (SA 16dC V6000) h=4,5 cm)* | 200 m | 16 999,29 |
| 13 | Kelio Nr. LZ0086 privažiuojamasis kelias prie sodybų nuo kelio Nr. LZ7000 (žvyro danga) paprastasis remontas *(dangos profilio atstatymas - 1040 m2; žvyro danga h=12 cm)* | 255 m | 5 080,55 |
| 14 | Kelio LZ0015 Nemajūnai–Kirtiliškė (žvyro danga) paprastasis remontas *(dangos profilio atstatymas - 6000 m2; žvyro danga h=12 cm)* | 1200 m | 6 046,13 |
| 15 | Pėsčiųjų tako nuo Dainavos g. iki daugiabučio gyv. namo Vilties g. 4, Lazdijų m. paprastasis remontas *(smėlio - žvyro pagrindas h=20 cm; skaldos pagrindas h=10 cm; vejos bortai - 104 m; betoninių trinkelių grindinys - 82 m2)* | 55 m | 3 497,26 |
|  | *iš jų eismo saugumo priemonės* | | *3 497,26* |
| 16 | Lazdijų m., Gėlyno g. (LZ9241) (šaligatvis) paprastasis remontas *(smėlio - žvyro pagrindas h=20 cm; skaldos pagrindas h=10 cm; vejos bortai - 70 m; kelio bortai - 70 m; betoninių trinkelių grindinys - 105 m2)* | 70 m | 4 997,00 |
|  | *iš jų eismo saugumo priemonės* | | *4 997,00* |
| 17 | Kelio Nr. LZ0827 Krikštonys - kelias 2518, (asfalto danga) paprastasis remontas *(a/b danga (AC 11 VN) h vid.=5 cm)* | 120 m | 9 197,17 |
| 18 | Kelio Nr. LZ0813 Seirijočiai–Onciškiai (žvyro danga) paprastasis remontas *(kelio griovių atstatymas - 2200 m; žvyro danga h=12 cm)* | 1500 m | 9 994,60 |
| 19 | Automobilių stovėjimo aikštelės prie Liepų g. Metelių mstl. (LZ8105) (asfalto danga) paprastasis remontas *(AŠAS h=25 cm; skaldos pagrindas h=15 cm; kelio bortai - 42 m; a/b danga h=6 cm)* | 180 m2 | 5 999,66 |
| 20 | Kelio Nr. LZ0614 Mikabaliai–kelias 132 (žvyro danga) paprastasis remontas *(kelio griovių atstatymas - 2200 m; žvyro danga h=12 cm)* | 2000 m | 13 985,18 |
| 21 | Kelio Nr. LZ0608 Avižieniai–Mikabaliai (žvyro danga) paprastasis remontas *(kelio griovių atstatymas - 2700 m; žvyro danga h=12 cm)* | 1300 m | 8 992,84 |
| 22 | Nuvažiavimo nuo kelio Nr. LZ0909 Stebuliai - Marinka (žvyro danga) paprastasis remontas *(kelio griovių atstatymas - 200 m; žvyro danga h=12 cm)* | 800 m | 7 260,00 |
| 23 | Kelio Nr. LZ0105 Šventežeris–Prapuntai (žvyro danga) paprastasis remontas *(kelio griovių atstatymas - 3700 m; žvyro danga h=12 cm; pralaidos - 2 vnt./14 m)* | 3700 m | 59 998,14 |
| 24 | Kelio Nr. LZ0914 Kelias Nr. 2514–Vaideliotai (žvyro danga) paprastasis remontas *(kelio porofilio atstatymas - 1750 m2; žvyro danga h=12 cm)* | 500 m | 2 661,93 |
| 25 | Kelio Nr. LZ1205 Privažiuojamasis kelias prie siurblinės nuo kelio 134 Leipalingis - Lazdijai - Kalvarija (Paterių k) (žvyro danga) paprastasis remontas *(kelio griovių atstatymas - 600 m; žvyro danga h=12 cm)* | 866 m | 6 045,28 |
| 26 | Kelio Nr. LZ1214 Gudeliai–Galstai–Vytautai (žvyro danga) paprastasis remontas *(kelio griovių atstatymas - 2100 m; žvyro danga h=12 cm)* | 1100 m | 10 283,55 |
| 27 | Šeštokų sen. Šeštokų mstl. Sodų g. (kelias Nr. LZ7530 su asfalto danga) paprastasis remontas *(pagrindo paruošimas - 1100 m2; a/b danga h=5 cm)* | 210 m | 21 575,82 |
| 28 | Kelio Nr. LZ0732 Didžioji Kirsna–Roliai (asfalto danga) paprastasis remontas *(pagrindo paruošimas - 776 m2; a/b danga h vid.=5 cm; kelkraščiai h=6 cm)* | 200 m | 14 998,25 |
| 29 | Darbų techninė priežiūra ir laboratoriniai tyrimai | 0,335 % nuo SMD | 176,93 |
| **Iš viso einamiesiems tikslams** | | | **407 700,00** |
| **iš jų paprastasis remontas** | | | **279 881,70** |
| ***iš jų eismo saugumo priemonėms*** | | | **22 215,10** |
| **IŠ VISO pagal sutartį:** | | | **815 500,00** |

Kelių priežiūros ir plėtros programos tikslinio finansavimo lėšų (198 493,84 Eur) panaudojimas 2017 metais pateiktas 16 lentelėje.

**16 lentelė.** **Kelių priežiūros ir plėtros programos tikslinio finansavimo lėšų panaudojimas**

|  |  |  |  |
| --- | --- | --- | --- |
| **Eil. Nr.** | **Objekto pavadinimas** | **Atliktų darbų apimtys (fiziniai mato vnt.** | **Panaudota lėšų eurais, ct** |
| 1 | 2 | 3 | 4 |
| **Finansavimo sutartis Nr. S-462** | | | **198 493,84** |
| 1 | Vietinės reikšmės kelio, kuris jungia valstybinės reikšmės krašto kelią Nr. 181 Seirijai–Simnas–Igliauka su valstybinės reikšmės rajoniniu keliu Nr. 2523 Janėnai–Meteliai, kapitalinis remontas *(žemės sankasa; AŠAS h=30 cm; a/b danga h=5 cm; greičio mažinimo kalneliai - 2 vnt.)* | 5298/4,5 | 66 300,00 |
| 2 | Kapčiamiesčio seniūnijos Vainežerio kaimo vietinės reikšmės kelio Nr. LZ0343 Paulenka–Mėčiūnai ir automobilių stovėjimo aikštelės kapitalinis remontas *(Kelias:AŠAS h=40 cm;nesurištų mineralinių madžiagų mišinys h=15; a/b danga h=6 cm; A.s aikštelė: AŠAS h=30 cm; betono pagrindas h=20 cm; 15-20 cm lauko akmenų grindinio danga)* | 1400/3,5 | 132 193,84 |
| 840 m2 |
| **IŠ VISO KAPITALUI FORMUOTI:** | | | **198 493,84** |

2017 m. atlikti svarbiausi darbai:

1. Suremontuota 17,954 km žvyrkelių;

2. Visiškai baigtos remontuoti 3 automobilių stovėjimo aikštelės prie daugiabučių gyvenamųjų namų: Veisiejų m. tarp daugiabučių gyv. namų Montvilos g. 32 ir 34, Lazdijų m. prie daugiabučių gyv. namų Senamiesčio g. 9 ir Dainavos g. 11.

3. Atnaujinta 125 m šaligatvių dangos.

4. Išasfaltuota 2,155 km vietinės reikšmės kelių ir gatvių su žvyro danga.

5. Atnaujinta 0,993 km vietinės reikšmė kelių ir gatvių asfaltbetonio dangos.

6. Įrengta nauja pralaida per Murgų upelį Kalvelių k.

7. Baigtas 1,400 km ilgio kelio Nr. LZ0343 Paulenka–Mėčiūnai, kuris buvo su žvyro danga, rekonstravimas.

8. Užbaigtas 5,298 km ilgio vietinės reikšmės kelio, kuris jungia valstybinės reikšmės krašto kelią Nr. 181 Seirijai–Simnas–Igliauka su valstybinės reikšmės rajoniniu keliu Janėnai–Meteliai, rekonstravimas. Kelias praeina per Žagarių, Nakrūniškės, Straigiškės k.

**Saugaus eismo užtikrinimas.** Lazdijų rajono savivaldybės saugaus eismo komisija 2017 m. organizavo 3 posėdžius. Jų metu buvo svarstoma pėsčiųjų perėjų, naujų kelio ženklų įrengimo klausimai, spręsti rajono gyventojų, įmonių savininkų ir rajono savivaldybės seniūnų prašymai, siekiant užtikrinti saugų eismą rajono teritorijoje. Kartu su Lazdijų rajono policijos pareigūnais organizuota pavasarinė kelių, gatvių, kelio ženklų ir kelių įrenginių apžiūra.

**Statyba ir remontas.** Labai svarbi infrastruktūros dalis yra visuomeninių pastatų ir inžinerinių statinių statyba, rekonstrukcija ir remontas rajono miestuose ir gyvenvietėse. Atsižvelgiant į esamą situaciją, būtina plėsti ir atnaujinti aptarnavimo, švietimo, socialinių paslaugų, kultūros statinius ir inžinerinius tinklus.

2017 metais gegužės 8 d. pasirašyta gatvių ir kitų savivaldybės teritorijų apšvietimui suvartojamos energijos taupymo paslaugų sutartis su UAB Energijos sprendimų centru. Pagal šią sutartį 2017 metais Lazdijų, Veisiejų miestuose ir rajono gyvenvietėse buvo pakeisti 1954 vnt. senų šviestuvų į energiją taupančius LED šviestuvus, kas leis sumažinti elektros energijos suvartojimą miestų ir gyvenviečių apšvietimui ir padidinti tokio vartojimo efektyvumą.

Vietinio ūkio skyrius organizavo investicinių projektų, ekonominių pagrindimų, techninių projektų, jų bendrųjų ekspertizių atlikimo, techninės inventorizacijos ir teisinės registracijos atlikimo, statybos ir remonto darbų, komunalinių paslaugų teikimo rajono miestuose ir gyvenvietėse viešuosius pirkimus, ruošė rangos sutarčių projektus su konkursus laimėjusiomis įmonėmis.

**Statinių naudojimo priežiūra.** Vykdant statinių naudojimo priežiūrą pagal Lietuvos Respublikos statybos įstatymo, statybos techninių reglamentų reikalavimus, 2017 m. patikrintas 101 (iš jų 8 būklė, kelianti pavojų statinyje ar arti jo gyvenančių, dirbančių ar kitais tikslais būnančių žmonių sveikatai, gyvybei ar aplinkai) statinys ir surašyti techninės priežiūros patikrinimo aktai. Šios funkcijos buvo vykdomos iki 2017 m. spalio 13 d.

**Komunalinės paslaugos, jų teikimas**

Viešoji komunalinių atliekų tvarkymo paslauga teikiama 100 proc. visų savivaldybės gyventojų.

Galiojanti vietinė rinkliava už komunalinių atliekų surinkimą iš atliekų turėtojų ir atliekų tvarkymą yra toliau tobulinama. Nuo 2017 m. liepos 1 dienos įvesta dvinarė rinkliavos skaičiavimo sistema. Padaryti pakeitimai Lazdijų rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatuose. 2017 metais surinktų mišrių komunalinių atliekų Lazdijų rajono savivaldybėje kiekis pateiktas 17 lentelėje. Ištuštintų konteinerių kiekis Lazdijų rajono savivaldybėje pateiktas 18 lentelėje.

**17 lentelė. 2017 metais mišrios komunalinės atliekos Lazdijų rajono savivaldybėje**

|  |  |  |  |  |  |  |  |
| --- | --- | --- | --- | --- | --- | --- | --- |
| **Atliekų kiekiai, t** | | | | | | | |
| Gyventojai | | | Organizacijos | | |  |
| 2015 m. | 2016m. | 2017 m. | 2015 m. | 2016 m. | 2017 m. | Iš viso 2017 metais | |
| 3350 | 3376 | 3270 | 279 | 65 | 114 | 3385 | |

**18 lentelė. Ištuštintų konteinerių kiekis Lazdijų rajono savivaldybėje 2016–2017 m.**

|  |  |  |  |
| --- | --- | --- | --- |
| **Konteinerių ištuštinimo skaičius, vnt.** | | **Vidutinis pakeliamo vieno konteinerio svoris, kg** | |
| 2016 m. | 2017 m. | 2016 m. | 2017 m. |
| 171090 | 140014 | 20,2 | 23,2 |

**19 lentelė. Konteinerių valdymas teikiant atliekų surinkimo paslaugas.**

|  |  |
| --- | --- |
| **Priežastys** | **Lazdijų rajono savivaldybė** |
| Sudegęs | 12 |
| Sulūžęs | 33 |
| Pavogtas | 23 |
| Keitimas į mažesnę talpą | 48 |
| Keitimas į didesnę talpą | 12 |
| Savivaldybės/seniūnijos raštas | 89 |
| Turi daugiau nei vieną konteinerį | 76 |
| Paslauga sustabdyta | 2 |
| Iš viso | 295 |

**20 lentelė. Vietinės rinkliavos mokumas 2017 metais Lazdijų rajono savivaldybėje**

|  |  |  |  |  |  |  |  |
| --- | --- | --- | --- | --- | --- | --- | --- |
| Fiziniai asmenys | | | Juridiniai asmenys | | | Viso sumokėta | % |
| Priskaičiuota | Apmokėta | % | Priskaičiuota | Apmokėta | % |
| 499306,40 | 470058,80 | 94,14 | 98752,54 | 92920,22 | 94,09 | 562979 | 94,13 |

**21 lentelė. Suteiktos lengvatos, atliktos korekcijos Lazdijų rajono savivaldybėje per 2017 metus.**

|  |  |  |  |  |
| --- | --- | --- | --- | --- |
| Suteikta 1 proc. lengvatos fiziniams asmenims, Eur | Dėl deklaravimo, kad nesinaudoja NTO | Dėl konteinerių pakėlimų sk. perskaičiavimo | Kitos korekcijos (sunaikintas objektas, netinkamas gyventi ir kt.) | Viso suteikta lengvatų ir korekcijų, Eur |
| 0 | -2384 | -36358 | -68759 | -107500 |

**Socialinių ir neįgaliųjų būstų remontas.**

2017 metais socialiniuose būstuose atlikti tokie darbai:

1. Krosnies remontas Seinų g. 18, Lazdijuose, už 120 eurų.

2. Buto, esančio Petroškų g. 27-6, Petroškų k., Veisiejų sen., Lazdijų r. sav., medinių langų pakeitimo plastikiniais darbai su daline apdaila už 830 eurų.

3. Buto, esančio Ežero g. 12-5, Lazdijuose, remonto darbai už 379 eurus.

4. Gyvenamojo namo, esančio Lazdijų r. sav. Noragėlių sen. Krikštonių k. J. Reitelaičio g. 1, lauko durų pakeitimo darbai už 346 eurus.

5. Gyvenamojo namo, esančio Lazdijų r. sav. Lazdijų sen. Rudaminos mstl. Piliakalnio g. 16, santechnikos, elektros, grindų ir durų remonto darbai už 3 126 eurus.

6. Buto, esančio Lazdijų r. sav. Šventežerio sen. Janėnų k. Dusios g. 3-2, elektros instaliacijos ir krosnies viryklės remonto darbai už 1 097 eurus.

7. Buto, esančio Lazdijų r. sav. Šlavantų sen. Avižienių k. Morkavo g. 25-3, santechnikos remonto darbai už 2 503 eurus.

8. Buto, esančio Lazdijų m., Gustaičio g. 17-3, langų remonto, keitimo, elektros instaliacijos remonto darbai už 430 eurų.

9. Buto, esančio Vilties g. 11-5, Lazdijai, medinių langų pakeitimo plastikiniais darbai su apdaila už 1 000 eurų.

10. Buto, esančio Vilties g. 11-5, Lazdijai, durų pakeitimo darbai su apdaila už 646 eurus.

11. Pastato Liepų g. 49, Miškiniuose, stogo ir sienų remonto darbai už 11 598 eurus.

12. Namo, esančio Lazdijų sen., Rudaminos mstl., Piliakalnio g. 7, medinių langų remonto darbai už 501 eurą.

13. Buto, esančio Taikos g. 9-1, Lazdijai, medinių langų pakeitimo plastikiniais darbai su apdaila už 1 000 eurų.

Iš viso socialiniuose būstuose atlikta darbų už 23 576 eurus.

2017 metais 6 būstai pritaikyti neįgaliųjų poreikiams. Atlikta darbų už 29 720 eurų.

**Leidimų kasinėjimo darbams išdavimas.** Per 2017 metus išduoti 38 leidimai atlikti kasinėjimo darbus Lazdijų rajono savivaldybės viešojo naudojimo teritorijoje, atitverti ją ar jos dalį arba apriboti eismą joje. Fiziniai ir juridiniai asmenys 2017 metais už šiuos leidimus sumokėjo 4 106 eurus vietinės rinkliavos į Lazdijų rajono savivaldybės biudžetą.

**Darbuotojų sauga ir sveikata.** Buvo konsultuojami savivaldybės administracijos skyrių vedėjai ir darbuotojai, seniūnai, įmonių savininkai, įstaigų vadovai ir atsakingi darbuotojai. Buvo vykdomi darbuotojų saugos ir sveikatos mokymai skyrių vedėjams ir seniūnams.

**Priešgaisrinė sauga.** Organizuota priešgaisrinė priežiūra savivaldybėje, seniūnijose.

2017 metais Lazdijų rajone kilo 86 gaisrai (2016 m. – 75). Gaisruose žuvo 3 (2016 m. – 2) žmonės. Kilusių gaisrų priežastys: neatsargus elgesys su ugnimi, krosnių, židinių bei dūmtraukių įrengimo ir eksploatavimo taisyklių pažeidimai, elektros įrangos įrengimo ir eksploatavimo taisyklių pažeidimai, elektros instaliacijos gedimai, transporto priemonių gedimai, tyčinė žmogaus veikla (padegimai) ir kitos priežastys. 2017 metais gaisrai kilo šiuose objektuose: gyvenamuosiuose namuose – 26 gaisrai, ūkiniuose pastatuose – 12 gaisrų, autotransporto ir savaeigėje technikoje – 7 gaisrai, pievose (sausos žolės) – 13 gaisrų, miško ir miško paklotės – 2 gaisrai.

2017 metais atlikta gelbėjimo darbų – 77 (2016 m. – 81). Iš jų: pagalba specialiosioms tarnyboms – 16, darbai vandenyje – 2, transporto avarijose – 14, pagalba buityje – 2, kiti gelbėjimo darbai – 43.

2017 metais Lazdijų rajono savivaldybės priešgaisrinės tarnybos ugniagesių komandų bendras išvykimų skaičius – 325 (2016 m. – 238).

Lazdijų rajono savivaldybės priešgaisrinė tarnyba 2017 metais kartu su partneriais Varėnos rajono savivaldybės priešgaisrinės apsaugos tarnyba, Seinų bei Kruklankių valsčiais (Lenkijos Respublika) pagal Lietuvos–Lenkijos bendradarbiavimo programą vykdė projektą „Jungtiniai veiksmai priešgaisrinės apsaugos ir gelbėjimo paslaugų kokybei gerinti“. Bendra projekto vertė beveik 1 mln. Eur, Lazdijų rajono savivaldybės priešgaisrinei tarnybai tenkanti biudžeto dalis sudaro per 370 tūkstančių eurų. Vyko naujo pastato Aštriosios Kirsnos ugniagesių komandai statyba.

**Civilinė sauga ir mobilizacija.** Ekstremaliųjų situacijų prevencijos 2015–2017 metų priemonių plane numatytos galimai labai didelės, didelės ir vidutinės rizikos pavojų ir grėsmių šalinimo priemonės. Visos 2017 metams numatytos priemonės įgyvendintos. Buvo atlikta rizikos analizė, naujai parengtas, suderintas ir savivaldybės administracijos direktoriaus įsakymu patvirtintas Ekstremaliųjų situacijų valdymo planas, nustatytas kolektyvinės apsaugos statinių poreikis, atlikta jų inventorizacija, atnaujinti civilinės saugos tarpusavio pagalbos su gretimomis Marijampolės, Kalvarijos, Druskininkų ir Alytaus rajono savivaldybėmis planai.

Lazdijų rajono savivaldybėje įvyko 4 savivaldybės Ekstremalių situacijų komisijos posėdžiai. Jų metu buvo svarstyta:

Savivaldybės civilinės saugos būklės aptarimas ir jos vertinimas, komisijos nutarimų vykdymas.

Esamos padėties dėl Lietuvoje nustatyto paukščių gripo ir kitų pavojingų užkrečiamų ligų atvejų aptarimas.

Lietuvoje nustatytų gyventojų susirgimų ir mirties atvejų nuo legioneliozės. rajone esančios būklės aptarimas.

Dėl pernykštės žolės deginimo atvirose teritorijose.

Pasirengimas artėjančiam karštajam metų sezonui.

Dėl nustatyto afrikinio kiaulių maro židinių Lazdijų rajono savivaldybėje.

Pasirengimas prieš Lazdijų rajono savivaldybės teritorijoje vykstančias karines pratybas „Tvirtas skydas 2017“ ir savivaldybės lygio funkcines civilinės saugos pratybas tema „Lazdijų rajono savivaldybės civilinės saugos sistemos subjektų ir institucijų veiksmai ekstremalaus įvykio, situacijos ar karinio konflikto atveju savivaldybės teritorijoje“.

Pasirengimas šaltajam metų periodui.

Esamos situacijos dėl Lietuvos Respublikos Vyriausybės 2017 m. spalio 4 d. nutarimu Nr. 781 ,,Dėl valstybės lygio ekstremaliosios situacijos paskelbimo“ paskelbtos valstybės lygio ekstremalios situacijos įvertinimas.

Gyvūnų laikymo taisyklių Lazdijų rajono savivaldybės gyvenamosiose vietovėse aptarimas.

Visi komisijos sprendimai buvo įgyvendinti.

Surengtos savivaldybės lygio funkcinės civilinės saugos pratybos tema „Lazdijų rajono savivaldybės civilinės saugos sistemos subjektų ir institucijų veiksmai ekstremalaus įvykio, situacijos ar karinio konflikto atveju savivaldybės teritorijoje“.

Per 2017 metus Lazdijų rajono savivaldybėje atlikti 5 civilinės saugos būklės patikrinimai. Rezultatai įvertinti „Patenkinamai“. Dalyvauta Priešgaisrinės apsaugos ir gelbėjimo departamento prie Vidaus reikalų ministerijos vykdomoje vandens telkiniuose nuskendusių asmenų skaičiaus mažinimo 2016–2018 metų veiksmų (priemonių) plano programoje. Per internetą, vietinę spaudą, seniūnijas ir švietimo įstaigas buvo teikiama informacija, susijusi su gyventojų saugumu.

Alytaus APGV rengtuose civilinės saugos mokymuose buvo apmokyta ir gavo pažymėjimus 35 asmenys. Darbo vietoje apmokyti 154 darbuotojai. Vykdyta gyventojų perspėjimo sistemos sirenomis techninė periodinė patikra (12 kartų) ir veikimas, įjungiant elektros sirenas ir informuojant gyventojus per žiniasklaidos priemones (2 kartai). Savivaldybė yra oficialus Gyventojų perspėjimo ir informavimo, naudojant viešųjų judriojo telefono ryšio paslaugų teikėjų infrastruktūrą, sistemos naudotojas, kuriam suteiktos prieigos teisės prie GPIIS.

Patvirtintas Lazdijų rajono savivaldybės mobilizacinio personalo rezervo sąrašas, pateiktas su Mobilizacijos ir pilietinio pasipriešinimo departamentu prie Krašto apsaugos ministerijos (toliau - MPPD prie KAM). Naujai parengtas ir patvirtintas savivaldybės mobilizacijos planas. Informacija pateikta MPPD prie KAM. Patikslintas Lietuvos priimančios šalies galimybių katalogas. Duomenys pateikti MPPD prie KAM. Patikslinta Lazdijų rajono savivaldybės mobilizacijos valdymo grupės sudėtis. Vykdyta ūkio subjektų ir asmenų konsultavimo, informacijos ir duomenų teikimo pasirengimo mobilizacijai, mobilizacijos, demobilizacijos eigos ir priimančiosios šalies paramos teikimo savivaldybės teritorijoje klausimais paslauga.

**XIII SKYRIUS**

**ŪKIO TARNYBOS VEIKLA**

Ūkio tarnyba vykdo šias funkcijas: prižiūri patalpas, automobilius, aprūpina kabinetus ir seniūnijas baldais, darbuotojus kanceliarinėmis prekėmis, organizuoja ir vykdo pirkimus reikalingus administracijos darbuotojų darbo kokybei gerinti, ruošia direktoriaus įsakymus susijusius su Ūkio tarnybos veikla. Ūkio tarnyba iniciavo 34 rūšies pirkimus: darbus, paslaugas ir prekes pagal poreikį. Ūkio tarnyboje dirbo 9 darbuotojai, 3 sargai, 4 vairuotojai, Ūkio tarnybos vadovas ir darbininkas.

2017 metais Ūkio tarnyba pasirašė keletą sutarčių su tiekėjais. Pasirašytos tokios sutartys: [Lazdijų rajono savivaldybės administracijos pastato Vilniaus g. 1, Lazdijuose, vidaus patalpų remonto darbų sutartis](http://dvs.lazdijai.lt:49201/DocLogix/Common/Form.aspx?ID=6445614&VersionID=765235&Referrer=7549e8b6-bbb1-4be3-9dcb-54282209fcd3), [natūralaus geriamojo šaltinio vandens pirkimo-pardavimo sutartis](http://dvs.lazdijai.lt:49201/DocLogix/Common/Form.aspx?ID=6717849&VersionID=782574&Referrer=7549e8b6-bbb1-4be3-9dcb-54282209fcd3), [baldų pirkimo-pardavimo sutartis](http://dvs.lazdijai.lt:49201/DocLogix/Common/Form.aspx?ID=6759965&VersionID=785470&Referrer=7549e8b6-bbb1-4be3-9dcb-54282209fcd3), [automobilių degalų (nefasuotų naftos produktų) pirkimo-pardavimo sutartis](http://dvs.lazdijai.lt:49201/DocLogix/Common/Form.aspx?ID=6876948&VersionID=791669&Referrer=7549e8b6-bbb1-4be3-9dcb-54282209fcd3), [paslaugų teikimo sutartis](http://dvs.lazdijai.lt:49201/DocLogix/Common/Form.aspx?ID=6895290&VersionID=792856&Referrer=7549e8b6-bbb1-4be3-9dcb-54282209fcd3), [automobilių degalų (nefasuotų naftos produktų) pirkimo- pardavimo sutartis](http://dvs.lazdijai.lt:49201/DocLogix/Common/Form.aspx?ID=7155178&VersionID=816795&Referrer=7549e8b6-bbb1-4be3-9dcb-54282209fcd3), [transporto priemonių draudimo transporto priemonių valdytojų civilinės atsakomybės privalomuoju draudimu paslaugų pirkimo-pardavimo sutartis](http://dvs.lazdijai.lt:49201/DocLogix/Common/Form.aspx?ID=7651742&VersionID=857635&Referrer=7549e8b6-bbb1-4be3-9dcb-54282209fcd3), [lengvojo automobilio pirkimo-pardavimo sutartis](http://dvs.lazdijai.lt:49201/DocLogix/Common/Form.aspx?ID=7744046&VersionID=862298&Referrer=7549e8b6-bbb1-4be3-9dcb-54282209fcd3), [Lazdijų rajono savivaldybės administracijos pastato Vilniaus g. 1, Lazdijuose, vidaus patalpų remonto darbų sutartis](http://dvs.lazdijai.lt:49201/DocLogix/Common/Form.aspx?ID=7755283&VersionID=863117&Referrer=7549e8b6-bbb1-4be3-9dcb-54282209fcd3), [baldų pirkimo-pardavimo sutartis](http://dvs.lazdijai.lt:49201/DocLogix/Common/Form.aspx?ID=7846905&VersionID=877692&Referrer=7549e8b6-bbb1-4be3-9dcb-54282209fcd3), [lengvojo automobilio pirkimo-pardavimo sutartis](http://dvs.lazdijai.lt:49201/DocLogix/Common/Form.aspx?ID=7904562&VersionID=880698&Referrer=7549e8b6-bbb1-4be3-9dcb-54282209fcd3). Buvo nupirkti 2 dėvėti automobiliai administracijos reikmėms, atliktas patalpų remontas Vietinio ūkio skyriuje bei Vaiko teisių apsaugos skyriuje, kiti smulkūs remontai savivaldybės administracijos patalpose, nupirkti degalai administracijos ir seniūnijų tarnybiniam transportui. Sutarčių vertė apie 173 868 Eur su PVM.

Per 2017 metus Ūkio tarnyba nupirko prekių, darbų ir paslaugų už 322 113 Eur.

**XIV SKYRIUS**

**ŽEMĖS ŪKIS**

Bendras Lazdijų rajono savivaldybės žemės plotas yra 130,9 tūkst. ha, iš jo žemės ūkio naudmenos 59,2 tūkst. ha, miškai – 45,7 tūkst. ha, vandenys- 10,7 tūkst. ha, kita – 9,2 tūkst. ha, keliai – 3,3 tūkst. ha, užstatyta teritorija – 2,77 tūkst. ha.

2018 metų sausio 1 d. duomenimis Ūkininkų ūkių registre buvo įregistruoti 3 046 Lazdijų rajono savivaldybėje veikiantys ūkininko ūkiai. Bendras jų naudojamos žemės plotas 23 532,21 ha.

Vidutinis ūkininko ūkio dydis – 7,73 ha. Didžiausia įregistruotų ūkininkų dalis naudoja nuo 3 iki10 ha žemės ūkio paskirties žemės sklypus. Vyraujanti veikla, kuria užsiima mūsų rajono ūkininkai - mišrusis žemės ūkis. Vienas rajono ūkininkas užsiima elektros energijos gamyba ir jos pardavimu.

Per 2017 metus įregistruota 53 ūkininko ūkių ir išduoti Ūkininko ūkio įregistravimo pažymėjimai, surinkta 322,1 eurai valstybės rinkliavos.

Lazdijų rajone 2017 m. sertifikuoti 40 ekologinės gamybos ūkiai, kurių plotas yra 2 907,35 ha.

2017 metais deklaruotas 43 939,73 ha žemės ūkio naudmenų plotas. Iš jų: ariama – 22 716,51 ha; pievos ir ganyklos – 19 912,40 ha; sodai ir uogynai – 154,31 ha; miškai – 482,02 ha; kiti plotai -674,49 ha. Elektroninio deklaravimo metu įbraižyta ir patvirtinta 38 334 laukai.

Rajono savivaldybės teritorijoje pagrindinės deklaruojamos kultūros: avižos – 2 153,83 ha.; žiem. kvietrugiai – 1 696,86 ha; vas. kvietrugiai – 285,78 ha; žiem. kviečiai – 3161,01 ha; vas. kviečiai – 2474,62 ha; žiem. miežiai – 71,34 ha; vas. miežiai – 1773,25 ha; rugiai – 847,16 ha; grikiai – 717,00 ha; kukurūzai – 1150,41 ha, bulvės – 329,33 ha, žirniai – 814,61 ha, pirmamečiai ir antramečiai kmynai – 28,01 ha, žieminiai rapsai – 470,88 ha, vasariniai rapsai – 160,29 ha; pupos – 91,06 ha; lubinai – 57,91 ha; pluoštinės kanapės – 50,63 ha; linai – 15,02 ha.

Lazdijų rajono savivaldybėje 2017 metais paramai už žemės ūkio naudmenų ir kitus plotus bei paramai pagal Lietuvos kaimo plėtros 2014–2020 metų programos priemones pateikta 3 640 paraiškų. Iš jų: Būdviečio sen. – 201 vnt., Kapčiamiesčio sen. – 164 vnt., Krosnos sen. – 250 vnt. Kučiūnų sen. – 171 vnt., Lazdijų sen. – 361 vnt., Noragėlių sen. – 279 vnt., Seirijų sen. – 428 vnt., Šeštokų sen. – 319 vnt., Šlavantų sen. – 223 vnt., Šventežerio sen. – 535 vnt., Veisiejų sen. – 245 vnt., Žemės ūkio ir melioracijos skyriuje – 406 vnt. Visi paraiškų duomenys įvedami bei perduodami VIC elektroniniu būdu.

Savarankiškai, naudojantis e. valdžios portalu, užpildė ir patvirtino paraiškas 58 pareiškėjai, kurių deklaruotas plotas 2 581 ha.

2018 m. sausio 1 d. Lazdijų rajono savivaldybėje registruoti 1693 galvijų laikytojai, kurie laikė 14174 galvijus, iš to skaičiaus 1314 laikytojų, laikančių 4860 karvių. Padidėjo mėsinių ir mišrūnų veislių galvijų skaičius, jų buvo laikoma 6490 (893 laikytojai), laikomos 6099 avys (445 laikytojai).

Vadovaujantis Lietuvos Respublikos žemės ūkio ministro 2016 m. rugsėjo 14 d. įsakymu Nr. 3D-531 „Dėl Paramos už pieno, parduodamo perdirbti, kiekio sumažinimą administravimo taisyklių patvirtinimo“ patvirtintomis Paramos už pieno, parduodamo perdirbti, kiekio sumažinimą administravimo taisyklėmis, VĮ Žemės ūkio informacijos ir kaimo verslo centrui pateikti duomenys apie 14 pieno gamintojų paramai už pieno, parduodamo perdirbti, kiekio sumažinimą gauti.

Užpildytos 56 pieno gamintojų, parduodančių ar atiduodančių pieną (pieno produktus) tiesiogiai vartoti, pieno gamybos ir realizavimo metinių deklaracijų elektroninės formos.

Priimtos ir užregistruotos 142 bičių laikytojų paraiškos gauti paramą už papildomą bičių maitinimą.

Vadovaujantis Valstybinės maisto ir veterinarijos tarnybos direktoriaus 2017 m. rugpjūčio 29 d. įsakymu Nr. B1-542 „Dėl Valstybinės maisto ir veterinarijos tarnybos direktoriaus 2014 m. rugsėjo 17 d. įsakymo Nr. B1-800 „Dėl buferinės afrikinio kiaulių maro zonos nustatymo“ pakeitimo“, Lazdijų r. savivaldybės kiaulių laikytojai, kurių kiaulių laikymo vietos neatitiko Biologinio saugumo priemonių reikalavimų, patvirtintų Valstybinės maisto ir veterinarijos tarnybos direktoriaus 2011 m. liepos 11 d. įsakymu Nr. B1-384, iki 2017 m. rugsėjo 30 d. privalėjo paskersti laikomas kiaules. Priimtos ir įvertintos 8 kiaulių laikytojų paraiškos atlyginti nuostolius. Apskaičiuoti kiaulių laikytojų patirti nuostoliai sudarė 1080,78 Eur. Priimtos ir įvertintos paraiškos atlyginti nuostolius 3 kiaulių laikytojų, kurių kiaulių laikymo vietos paskelbtos afrikinio kiaulių maro židiniais. Apskaičiuoti kiaulių laikytojų patirti nuostoliai sudarė 1007,84 Eur. Duomenys apie skiriamą paramą pateikti Nacionalinei mokėjimo agentūrai prie Žemės ūkio ministerijos ir suvesti į Žemės ūkio ministerijos informacinę sistemą.

Priimtos ir įvertintos 5 pareiškėjų, apdraudusių žieminius pasėlius nuo iššalimo, paramos paraiškos pagal Lietuvos kaimo plėtros 2014–2020 metų programos priemonės „Rizikos valdymas“ veiklos srities „Pasėlių, gyvūnų ir augalų draudimo įmokos“, susijusios su pasėlių ir augalų draudimo įmokų kompensavimu, įgyvendinimo taisykles.

Priimtos 2 pareiškėjų, apdraudusių laikomus naminius paukščius nuo ūkinių gyvūnų užkrečiamųjų ligų, paramos paraiškos pagal Lietuvos kaimo plėtros 2014–2020 metų programos priemonės „Rizikos valdymas“ veiklos srities „Pasėlių, gyvūnų ir augalų draudimo įmokos“, susijusios su ūkinių gyvūnų draudimo įmokų kompensavimu, įgyvendinimo taisykles.

Įvertinti 1 pareiškėjo mokėjimo dokumentai pagal Lietuvos kaimo plėtros 2014–2020 metų programos priemonės „Rizikos valdymas“ veiklos srities „Pasėlių, gyvūnų ir augalų draudimo įmokos“, susijusios su ūkinių gyvūnų draudimo įmokų kompensavimu, įgyvendinimo taisykles. Apskaičiuota paramos suma – 3553,88 Eur.

Suteiktos valstybės pagalbos ir nereikšmingos *(de minimis)* pagalbos registrui pateikta informacija (suvesti duomenys) apie 23 paramos gavėjus.

Lazdijų rajono savivaldybės komisija medžiojamųjų gyvūnų padarytai žalai nustatyti gavo 23 ūkinių gyvūnų laikytojų prašymus įvertinti ir atlyginti vilkų padarytą žalą (5 danieliai, 40 avių, 7 galvijai, 3 ožkos, 18 avių dingę). Apskaičiuota ir išmokėta vilkų padaryta žala ūkiniams gyvūnams sudarė 4776,43 Eur. Pirmas vilkų padarytos žalos atvejis užregistruotas balandžio 26 d., o paskutinis gruodžio 11 dieną. Siūlytina patiems ūkinių gyvūnų savininkams imtis priemonių, leidžiančių išvengti šių gyvūnų daromos žalos, taip pat leisti sumedžioti didesnį vilkų skaičių Lazdijų savivaldybės teritorijoje bei nustatyti ilgesnį jų medžiojimo terminą.

2018 metų sausio 1 d. rajone nusausinta 23 190 ha žemės plotas. Iš to skaičiaus blogos būklės melioruotos žemės plotas yra 1078,41 ha.

Blogos būklės melioruotos žemės plotai, kuriems reikalinga rekonstrukcija, sudaro 606,53 ha, žemės plotai, kuriems reikalingas kapitalinis remontas (valstybei nuosavybės teise priklausančių drenažo rinktuvų molinių vamzdžių pakeitimas reikiamo skersmens plastikiniais vamzdžiais) sudaro 370,71 ha, žemės plotai, kuriuos reikalinga nurašyti (žemės ūkio naudmenos užpelkėję, apaugę krūmais ir medžiais) sudaro 101,17 ha.

Lazdijų rajono savivaldybės nusausintos žemės avarinių gedimų šalinimui, remontui ir priežiūrai 2017 metams iš valstybės biudžeto buvo skirta 155 500 Eur specialiųjų tikslinių dotacijų Žemės ūkio ministerijai priskirtoms valstybinėms (valstybės perduotoms savivaldybėms) funkcijoms atlikti: iš jų 59 000 Eur Lazdijų rajono savivaldybės polderiams eksploatuoti, prižiūrėti ir remontuoti. Lazdijų rajono savivaldybės polderiams eksploatuoti, prižiūrėti ir remontuoti skirtos lėšos panaudotos Rimiečio, Akmenių, Žaltyčio, Ilgio ir Metelių polderių eksploatacijai (siurblinių mašinistų darbo užmokesčiui ir siurblių variklių sunaudotai elektros energijai), Lazdijų rajono savivaldybės Lazdijų seniūnijos Teizų kadastro vietovės Rimiečio polderio pylimo priežiūros paslaugoms (šienavimas), Lazdijų rajono savivaldybės Kučiūnų seniūnijos Kučiūnų kadastro vietovės Akmenių polderio sausinimo siurblinės remonto darbams, Lazdijų rajono savivaldybės Seirijų seniūnijos Metelių kadastro vietovės Metelių polderio sausinimo siurblinės siurblio „Grundfos NK300“ siurbimo linijos remonto darbams, Lazdijų rajono savivaldybės Seirijų seniūnijos Metelių kadastro vietovės Metelių polderio sausinimo siurblinės remonto darbams, įskaitant projektavimo paslaugas, Lazdijų rajono savivaldybės Krosnos seniūnijos Krosnos kadastro vietovės Vytautiškės kaimo Kavalčiukų polderio dalies sureguliuoto Ylelio upelio melioracijos griovio Y – 6 ir juose esančių melioracijos statinių remonto tyrinėjimo ir projektavimo paslaugoms ir rangos darbams, Lazdijų rajono savivaldybės Veisiejų seniūnijos Šadžiūnų kaimo Varnėnų kadastro vietovės Ilgio polderio siurblinės elektrinės dalies remonto paslaugoms, įskaitant projektavimo paslaugas.

Lazdijų rajono savivaldybės melioracijos statinių priežiūrai ir remontui skirta 96 500 Eur valstybės biudžeto lėšų melioracijai. Šios lėšos panaudotos ESRI programinės įrangos techninio aptarnavimo ir naujumo garantijos pratęsimo 2 m. laikotarpiui paslaugoms, Lazdijų rajono savivaldybės Lazdijų seniūnijos Dumblio ir Kuklių kadastro vietovių Kirsnos upės aukštupio melioracijos griovių priežiūros paslaugoms (šienavimui), Lazdijų rajono savivaldybės Kapčiamiesčio, Krikštonių, Lazdijų miesto, Metelių, Pertako, Petroškų, Stalų, Šventežerio, Varnėnų ir Viktarino kadastro vietovių melioracijos projektų masteliu 1:2000 planinės medžiagos vektorizavimo paslaugoms, Lazdijų rajono savivaldybės Šeštokų seniūnijos Šeštokų kadastro vietovės dalies sureguliuotos Kiaulyčios upės priežiūros paslaugoms (šienavimui), Lazdijų rajono savivaldybės Būdviečio ir Šeštokų seniūnijų Būdviečio ir Šeštokų kadastro vietovių melioracijos griovių priežiūros paslaugoms (šienavimui), Lazdijų rajono savivaldybės valstybei nuosavybės teise priklausančių melioracijos statinių avariniams remontams, įskaitant tyrinėjimo ir projektavimo paslaugas, Lazdijų rajono savivaldybės Noragėlių seniūnijos Seiliūnų gyvenvietės Krikštonių kadastro vietovės melioracijos griovių Gr. Nr. 2 (dalies), Gr. Nr. 2-1 ir juose esančių melioracijos statinių remontui, Lazdijų rajono savivaldybės Šeštokų seniūnijos Šeštokų kadastro vietovės ir Būdviečio seniūnijos Būdviečio kadastro vietovės Natalinos kaimo dalies sureguliuoto Maišymų upelio ir jame esančių melioracijos statinių remonto, tyrinėjimo ir projektavimo paslaugoms ir rangos darbams, Lazdijų rajono savivaldybės Noragėlių seniūnijos Krikštonių kadastro vietovės sureguliuoto Angos upelio ir jame esančių melioracijos statinių remonto rangos darbams (II etapas), Lazdijų rajono savivaldybės Šeštokų seniūnijos Šeštokų kadastro vietovės Šeštokų kaimo melioracijos griovių K-1, K-1-2 ir juose esančių melioracijos statinių remonto tyrinėjimo ir projektavimo paslaugoms ir rangos darbams (I etapas), Lazdijų rajono savivaldybės Šventežerio seniūnijos Stebulių kaimo Teizų kadastro vietovės valstybei nuosavybės teise priklausančio melioracijos projekto Nr. 3 drenažo sistemos Nr. 30 drenažo rinktuvo „a“ avariniam remontui, įskaitant tyrinėjimo ir projektavimo paslaugas, Lazdijų rajono savivaldybės Noragėlių seniūnijos Seiliūnų gyvenvietės Krikštonių kadastro vietovės melioracijos griovių Gr. Nr. 2 (dalies), Gr. Nr. 2-1 ir juose esančių melioracijos statinių remonto papildomiems darbams, Lazdijų rajono savivaldybės melioruotos žemės ir melioracijos statinių kompiuterinės apskaitos paslaugoms, Lazdijų rajono savivaldybės valstybei nuosavybės teise priklausančių melioracijos statinių remonto tyrinėjimo ir projektavimo paslaugoms, Lazdijų rajono savivaldybės valstybei nuosavybės teise priklausančių melioracijos statinių remonto techninių darbo projektų ekspertizės paslaugoms.

Atsižvelgiant į daromą žalą melioracijos įrenginiams, 2017 metais panaikintos 90 neperspektyvių bebraviečių, suneštos magistraliniuose grioviuose. Šiems darbams iš rajono aplinkosauginio fondo buvo panaudota 16 879,50 Eur. Atlikus šią priemonę, buvo ženkliai pagerintas melioracijos sistemų veikimas ir suteikta galimybė ūkininkams ekonomiškiau ūkininkauti, nes buvo atlaisvinti dideli melioruotos žemės plotai nuo užmirkimo. Tačiau žemės sklypų savininkai bei naudotojai, į kurių žemės sklypus įeina melioracijos grioviai, turėtų patys imtis priemonių dėl krūmų ir medžių pašalinimo iš melioracijos griovių. Apie naujai beatsirandančias bebravietes ant melioracijos griovių žemės savininkai bei naudotojai nedelsdami turėtų informuoti atitinkamų medžioklės plotų vienetų naudotojus ir bendromis pastangomis jas šalinti.

Paraiškas pagal Lietuvos kaimo plėtros 2014–2020 m. programos priemonę „Parama žemės ūkio vandentvarkai“ ES paramai gauti Nacionalinei mokėjimo agentūrai pagal veiklos sritį „Žemės ūkio vandentvarka“ pateikė Žaliosios melioracijos sistemų naudotojų asociacija, Jukneliškės melioracijos statinių naudotojų asociacija ir asociacija ,,Aštriosios Kirsnos melioracija“.

Lazdijų rajono savivaldybės taryba priėmė sprendimus dėl projektų „Jukneliškės MSNA ir valstybinių melioracijos sistemų bei jų statinių rekonstrukcija”, „Asociacijos „Aštriosios Kirsnos melioracija“ ir valstybinių melioracijos sistemų bei jų statinių rekonstrukcija”, „Žaliosios melioracijos sistemų naudotojų asociacijos ir valstybinių melioracijos sistemų bei jų statinių rekonstrukcija” ir šių naudotojų asociacijų projektų dalinio finansavimo iš Lazdijų rajono savivaldybės biudžeto lėšų nuo 10 iki 21 % projekto intensyvumo, tuo padėdama atnaujinti žemės ūkio naudotojų melioracijos sistemas. Pateiktos paraiškos yra įvertintos ir suteiktas finansavimas. Žaliosios melioracijos sistemų naudotojų asociacijos vykdomo projekto „Žaliosios melioracijos sistemų naudotojų asociacijos ir valstybinių melioracijos sistemų bei jų statinių rekonstrukcija” pradėti rangos darbai.

Projektų „Jukneliškės MSNA ir valstybinių melioracijos sistemų bei jų statinių rekonstrukcija”, „Asociacijos „Aštriosios Kirsnos melioracija“ ir valstybinių melioracijos sistemų bei jų statinių rekonstrukcija” rengiami techniniai darbo projektai.

2017 metais rajone įregistruota 22 vnt. naujos technikos, iš jų: 7 traktoriai, 5 traktorinės priekabos, 3 krautuvai, 2 javų kombainai.. Per 2017 metus atlikta 2113 techninių apžiūrų, atliktos 539 registravimo procedūros, išduota 205 vnt. naujų valstybinių numerių ženklų.

Surinktos valstybinės rinkliavos suma yra 17 271 euras. Lazdijų rajono savivaldybės administracijos Žemės ūkio ir melioracijos skyriaus tvarkomame Traktorių registre 2018 m. sausio 1 d. įregistruota 5544 vnt. įvairios žemės ūkio technikos.

2017 metais, padedant žemės ūkio specialistams seniūnijose, kaimo gyventojai pateikė 32 paraiškas pagal priemonę ,,Parama asbestinių stogų keitimui“. Iš jų 28 paraiškos patvirtintos.

2017 metais iš Lazdijų rajono savivaldybės Kaimo plėtros programos 6 ūkininkams, nukentėjusiems nuo gaisro ir stichinių nelaimių, buvo paskirta 2 550 eurų patirtų nuostolių daliniam kompensavimui.

## XV SKYRIUS

## ŠVIETIMAS, KULTŪRA IR SPORTAS

Lazdijų rajono savivaldybėje 2017 m. rugsėjo 1 d. buvo 3 gimnazijos, 7 pagrindinės mokyklos, 2 pradinės mokyklos, 3 ikimokyklinio ugdymo skyriai, 1 universalaus daugiafunkcio centro skyrius, VšĮ Lazdijų sporto centras, Lazdijų meno mokykla, VšĮ Lazdijų švietimo centras.

2017 m. rugsėjo 1 d. duomenimis, savivaldybės bendrojo ugdymo mokyklose mokėsi 2 010 mokinių: 587 – pradiniame ugdyme, 663 – pagrindinio ugdymo programos pirmojoje pakopoje, 355 – pagrindinio ugdymo programos antroje pakopoje, 327 – vidurinio ugdymo programoje, 17 mokinių mokėsi lavinamosiose klasėse, 9 – socialinių įgūdžių, 52 mokiniai lankė jaunimo ir suaugusiųjų klases. 142 vaikai mokėsi pagal priešmokyklinio ugdymo programą, 424 (46 proc.) vaikų nuo 1 iki 6 metų amžiaus buvo ugdomi pagal ikimokyklinio ugdymo programas. Sukomplektuota 20 ikimokyklinio ugdymų grupių: Lazdijų mokyklose-darželiuose – 11 grupių, kurias lanko 221 vaikas (52,1 proc.), ikimokyklinio ugdymo skyriuose veikia 7 grupės, kurias lanko 133 vaikai (31,4 proc.), 2 ikimokyklinio ugdymo grupės įsteigtos bendrojo ugdymo mokyklose, jas lanko 26 vaikai (6,1 proc.). 44 vaikai (10,4 proc.) pagal ikimokyklinio ugdymo programas ugdomi mišriose grupėse bendrojo ugdymo mokyklose ir universaliame daugiafunkciame centre. Pastaraisiais metais mokinių skaičius ikimokyklinio ugdymo įstaigose išliko stabilus. Į ikimokyklinį ugdymą buvo įtraukta 55,8 proc. vaikų. Daug veiklų įgyvendinta vykdant 2017 metų koordinuotai teikiamos pagalbos Lazdijų rajono savivaldybės šeimoms, auginančioms vaikus nuo gimimo iki privalomojo mokymo pradžios, teikimo ir koordinavimo planą. Didelis dėmesys buvo skiriamas informacijos apie galimybę gauti kompleksiškai teikiamą pagalbą vaikui ir tėvams sklaidai seniūnijose.

Organizuoti periodiniai tarpinstitucinio bendradarbiavimo specialistų (savivaldybės administracijos Vaiko teisių apsaugos skyriaus, VšĮ Lazdijų švietimo centro, Visuomenės sveikatos biuro, VšĮ Lazdijų socialinių paslaugų centro, savivaldybės administracijos Socialinės paramos skyriaus) pasitarimai, kuriuose buvo aptariami koordinaciniai tarpinstitucinio bendradarbiavimo veiklos planai, koordinuotai teikiamų paslaugų poreikis.

Didelis dėmesys skirtas socialinės rizikos šeimose augantiems neįgaliems, sveikatos problemų turintiems vaikams. Kartu su VšĮ Lazdijų švietimo centro specialistais bei Vaiko teisių apsaugos skyriaus darbuotojais aplankyta 19 šeimų, kuriose auga 24 vaikai nuo gimimo iki privalomojo mokymo pradžios. Buvo organizuojamas paskaitų ciklas socialinės rizikos šeimoms Lazdijų rajono savivaldybės seniūnijose „Suprasti savo vaiką“.

Tarpinstitucinė specialistų komanda vyko į susitikimus su seniūnijos gyventojais (Seirijų, Veisiejų, Šventežerio seniūnijose). Susitikimuose dalyvavo 34 šeimos. Susitikimuose šeimoms buvo pateikta informacija apie galimybes gauti švietimo, sveikatos priežiūros, teikiamas socialines paslaugas vaikams, nedalyvaujantiems ikimokyklinio ir priešmokyklinio ugdymo programose, bei jų tėvams. Susirinkusios šeimos susitikimų metu galėjo pasikonsultuoti su vienu ar kitu specialistu, dalyvauti bendrose diskusijose, pabendrauti. Susitikimuose šeimos dažniausiai pageidavo psichologo, socialinio pedagogo, sveikatos priežiūros specialistų paskaitų, pageidavo temų, kaip padėti vaikui, turinčiam raidos vystymosi problemų, kaip spręsti šeimos narių tarpusavio problemas.

Švietimo, kultūros ir sporto skyriaus tarpinstitucinio bendradarbiavimo koordinatorė surinko ir išanalizavo informaciją apie neugdomus pagal ikimokyklinio ir priešmokyklinio ugdymo programas vaikus nuo gimimo iki 6 metų amžiaus, apie vaikus, augančius socialinės rizikos šeimose. Informaciją padėjo surinkti Lazdijų rajono savivaldybės administracijos seniūnijų socialiniai darbuotojai ir VšĮ Lazdijų socialinių paslaugų centro socialiniai darbuotojai,, dirbantys su rizikos šeimomis. Nuolat bendradarbiaujama, analizuojama su socialiniais darbuotojais, kokių paslaugų, kokios specialistų pagalbos reikia savivaldybės teritorijoje gyvenantiems ikimokyklinio ir priešmokyklinio amžiaus vaikams, taip pat jų tėvams (globėjams). Informacija naudojama įvertinant švietimo, socialinės, sveikatos priežiūros, kompleksiškai teikiamos pagalbos poreikį bei plėtrą seniūnijose. Nuolat tikslinami neugdomų pagal ikimokyklinio ir priešmokyklinio ugdymo programas vaikų nuo gimimo iki 6 metų sąrašai.

2017 metų duomenimis, Lazdijų rajono savivaldybėje buvo 736 šeimos, kuriose auga 834 tokio amžiaus vaikai,iš jų 326 nelanko ugdymo įstaigų (prižiūrimi namuose), iš jų 34 išvykę gyventi į kitą rajoną ar užsienį (deklaruoti Lazdijų rajone). 104 socialinės rizikos šeimose auga 115 vaikų*,* iš jų 28 vaikai prižiūrimi namuose. 8 vaikai (nuo gimimo iki 6 metų amžiaus) turi neįgalumą. Kompleksinė specialistų pagalba teikiama 5 vaikams. Dviem vaikams, kuriems reikalinga surdopedagogo pagalba, buvo teikiama nuvežimo paslauga į konsultacijas Lietuvos kurčiųjų ir neprigirdinčiųjų ugdymo centre Vilniuje ir Kauno kurčiųjų ir neprigirdinčiųjų ugdymo centre.

Šeimos, auginančios vaikus nuo gimimo iki privalomojo mokymo pradžios, gavo reikiamą informaciją apie pediatro, šeimos gydytojo, bendruomenės slaugytojo, psichologo, specialiojo pedagogo, logopedo, socialinio darbuotojo, socialinio pedagogo ir kitų specialistų teikiamą pagalbą savarankiškai ar pasitelkiant kitus suinteresuotus asmenis. Informacija šeimoms buvo teikiama tiesiogiai: Lazdijų rajono savivaldybės seniūnijose (46 šeimoms), VšĮ Lazdijų socialinių paslaugų centre (32 šeimoms), Lazdijų rajono savivaldybės visuomenės sveikatos biure (28 šeimoms).

Bendradarbiaujant su šeimos gydytojais, vaikų tėvai buvo tinkamai nukreipti į VšĮ Lazdijų švietimo centrą dėl švietimo pagalbos specialistų konsultacijų. Buvo išspręstas vaikų, grįžusių iš vaiko raidos centro, tęstinės pagalbos teikimas ir ugdymas (16 vaikų).

Penkiems Lazdijų rajono savivaldybėje gyvenantiems vaikams Lazdijų rajono savivaldybės vaiko gerovės komisijoje svarstyta, savivaldybės administracijos direktoriaus įsakymu paskirta koordinuotai teikiama pagalba, kurią vaikui ir šeimai pagal jų gyvenamąją vietą teikia tarpinstitucinė įvairių sričių specialistų komanda.

2017 m. buvo organizuoti paskaitų ciklai „Kaip auklėti vaikus be smurto“ Lazdijų rajono savivaldybės seniūnijose: Seirijų, Veisiejų, Lazdijų (dalyvavo 46 šeimos). Paskaitas skaitė VšĮ Lazdijų švietimo centro psichologė D. Česnulevičienė.

2017 m. savivaldybės mokyklos turėjo 17 geltonųjų autobusų, kuriais buvo pavežami mokiniai. Vienas autobusas, priklausęs Lazdijų r. Seirijų Antano Žmuidzinavičiaus gimnazijai, dėl netinkamumo eksploatuoti 2017 m., gavus Švietimo ir mokslo ministerijos sutikimą, nurašytas. 2017 m. Lazdijų rajono savivaldybei buvo skirti du nauji geltonieji autobusai, kurie buvo perduoti Lazdijų Motiejaus Gustaičio gimnazijai ir Lazdijų mokyklai-darželiui „Kregždutė“. Vienas geltonasis autobusas, priklausęs Lazdijų Motiejaus Gustaičio gimnazijai, perduotas Lazdijų r. Seirijų Antano Žmuidzinavičiaus gimnazijai.

2017 m. spalio 1 d. duomenimis, į mokyklas bei iš jų buvo pavežama 1 013 mokinių, t. y. 47,2 % visų savivaldybės bendrojo ugdymo mokyklų mokinių. Daugiausia pavežama geltonaisiais autobusais – 637 (62,9 % ) mokinių. Maršrutiniais autobusais pavežama 247 (24,4 %) mokiniai. Nėra nepavežamų mokinių į mokyklą ir atgal į namus, kurie gyvena kaime toliau nei 3 kilometrai nuo mokyklos.

Lazdijų rajono savivaldybės pavaldumo bendrojo ugdymo mokyklose, 2017 m. spalio 1 d. ŠVIS duomenimis, dirbo 311 mokytojų ir kitų pedagoginių darbuotojų pagrindinėse pareigose.

2017 m. spalio 1 d. duomenimis, dirbo 309 pedagogai su aukštuoju ar aukštesniuoju išsilavinimu (99,4 %). Pedagoginį išsilavinimą turėjo 321 (99,1 %).

1,7 proc. pedagoginių darbuotojų yra iki 30 metų amžiaus, 29,9 proc. – nuo 30 iki 44 metų amžiaus, 60,8 proc. nuo 45 iki 59 metų amžiaus, 7,6 proc. – 60 metų ir vyresni. (Informacija be mokyklų vadovų).

2017 m. lapkričio 1 d. duomenimis, bendrojo ugdymo mokyklose buvo 966 kompiuteriai (iš jų 275 nešiojamieji kompiuteriai), kuriais naudojasi mokiniai, mokytojai bei mokyklos administracija. 963 (97,6 %) kompiuteriai prijungti prie interneto, 455 (1 kompiuteris tenka 4,4 mokinių) kompiuteriai naudojami mokinių mokymui pamokose. Visose švietimo įstaigose yra internetas, kurio greitis yra nuo 1 Mb/s iki 100 Mb/s. Mokyklos turi 40 modernių interaktyvių lentų, 111 daugialypės terpės projektorių. 2017 m. lapkričio 1 d. duomenimis, bendrojo ugdymo mokyklose 100 proc. buvo kompiuterizuotos mokytojų darbo vietos. Visos švietimo įstaigos turi elektroninius dienynus.

Lazdijų rajono savivaldybės studentų rėmimo programai 2017 m. Lazdijų rajono savivaldybės taryba buvo skyrusi 4 500 Eur. Savivaldybės administracijos direktoriaus įsakymu nustatytas remiamų specialybių sąrašas ir jų kvotos. 2017 m. buvo pasirašytos 2 studijų paramos sutartys.

2017 m. iš savivaldybės biudžeto buvo skirta 10000 Eur Lazdijų rajono savivaldybės mokyklų jaunųjų šaulių uniformų nupirkimui. Buvo nupirkta ir perduota jauniesiems šauliams 50 komplektų uniformų.

Lazdijų rajono savivaldybėje veikia 2 neformaliojo vaikų švietimo įstaigos: Lazdijų meno mokykla (su filialais Veisiejuose, Seirijuose, Krosnoje) ir viešoji įstaiga Lazdijų sporto centras (su filialais Seirijuose, Veisiejuose, Šeštokuose, Aštriojoje Kirsnoje).

VšĮ Lazdijų sporto centre veikia 8 sporto šakų skyriai (aerobinė gimnastika, krepšinis, tinklinis, futbolas, žirginis sportas, kūno rengyba, stalo tenisas, jėgos trikovė), juose treniruojasi 24,08 % Lazdijų rajono savivaldybės mokinių.

Lazdijų meno mokykloje bei jos filialuose, esančiuose Veisiejuose, Krosnoje ir Seirijuose, mokosi 19,55 % Lazdijų rajono savivaldybės mokinių. Lazdijų meno mokykloje vykdomos programos: muzikos (fortepijono, akordeono, chorinio dainavimo, estradinio dainavimo, fleitos, smuiko, gitaros, saksofono, trimito), choreografijos, meninės kalvystės, dailės.

Siekiant sudaryti geresnes sąlygas mokyklinio amžiaus vaikų užimtumui po pamokų, socializacijai ir gebėjimų plėtotei, neformaliajam vaikų švietimui skiriamas dalinis finansavimas (krepšelis) – iki 15 eurų per mėnesį. Neformaliojo vaikų švietimo krepšeliui 2017 m. Lazdijų rajono savivaldybei skirta 16 356 eurai iš ES lėšų ir 54 300 eurų iš valstybės biudžeto. Buvo vykdomos 28 neformaliojo vaikų švietimo programos, kuriose dalyvavo 743 (36,97 proc.) vaikai.

Pagalbą mokiniams, mokytojams ir mokyklai teikė mokyklų švietimo pagalbos specialistai ir VšĮ Lazdijų švietimo centro specialistai.

VšĮ Lazdijų švietimo centre dirbo 5 specialistai: 1 logopedas, 2 psichologai, 1 specialusis pedagogas, 1 socialinis pedagogas. Šie švietimo pagalbos specialistai teikė pedagoginę psichologinę pagalbą vaikams, tėvams ir pedagogams. Visus metus buvo atliekami išsamūs kompleksiniai (psichologinis, pedagoginis, logopedinis, socialinis pedagoginis) vaiko įvertinimai. Teikiamos individualios psichologinės, pedagoginės konsultacijos, šviečiamoji pagalba mokyklos bendruomenei – užsiėmimai mokiniams. Vykdytas tarpžinybinis bendradarbiavimas sveikatos priežiūros, švietimo, socialinės apsaugos srityse. Vykdyta Ankstyvosios intervencijos programa jaunuoliams, skirta padėti jauniems asmenims (14–21 metų), vartojantiems psichoaktyviąsias medžiagas. Pravestos trys efektyvios / pozityvios tėvystės programos tėvams (globėjams, rūpintojams).

VšĮ Lazdijų švietimo centras teikė švietimo pagalbą Lazdijų rajono savivaldybės teritorijoje gyvenantiems vaikams, bendrojo ugdymo mokyklų ir profesinio mokymo įstaigų mokiniams, reikalingą informacinę, ekspertinę ir konsultacinę pagalbą tėvams (globėjams, rūpintojams) ir švietimo įstaigoms, jų vadovams, pavaduotojams ugdymui, mokytojams, švietimo pagalbą teikiantiems specialistams. Buvo atliekamas įvairių tipų pedagoginis psichologinis įvertinimas, dažniausiai – kompleksinis (73). Parengta 119 raštiškų įvertinimo išvadų, rekomendacijų tėvams ir mokykloms dėl ugdymo formų, programų ir būdų, iš jų 6 pažymos dėl pagrindinio ugdymo pasiekimų ar egzaminų patikrinimo užduoties vertinimo instrukcijos pritaikymo. Buvo teikiamos pedagoginės psichologinės konsultacijos (371) įvairioms tikslinėms grupėms, vyko darbas su grupėmis VšĮ Lazdijų švietimo centre ir Lazdijų rajono savivaldybės ugdymo įstaigose bei seniūnijose, vykdyta metodinė ir prevencinė veikla.

Asmenys, dėl įgimtų ar įgytų sutrikimų turintys didelių ar labai didelių specialiųjų ugdymosi poreikių, priimami į lavinamąsias klases Lazdijų Motiejaus Gustaičio gimnazijoje bei socialinių įgūdžių ugdymo klasę. 2017–2018 m. jose mokosi 25 mokiniai, turintys specialiųjų ugdymosi poreikių.

Lazdijų rajono savivaldybės bendrojo ugdymo įstaigose 2017–2018 m. mokosi 372 mokinių, turinčių specialiųjų ugdymosi poreikių (52 – priešmokyklinio ugdymo, 320 – bendrojo ugdymo). Vaikų, turinčių specialiųjų ugdymosi poreikių, skaičius didėja.

Lazdijų rajono savivaldybėje švietimo pagalbą mokiniams, mokytojams, mokyklai ir tėvams teikia mokyklų švietimo pagalbos specialistai: 13 socialinių pedagogų dirba 12 švietimo įstaigų (8,75 etato), 8 logopedai – 12 įstaigų (6,8 etatai), 7 spec. pedagogai – 9 įstaigose (3,5 etato), 6 psichologai ir 1 psichologo asistentas – 8 įstaigose (3,45 etato).

Vaikų vasaros poilsio programų finansavimo konkursui buvo paruošta 17 programų, jų finansavimui skirta 5 000 Eur savivaldybės biudžeto lėšų. Projektų veikloje dalyvavo 425 mūsų savivaldybės mokiniai. Įvairių renginių, užsiėmimų metu buvo plėtojamos vaikų socializacijos galimybės, kuriama saugi, sveika ugdymosi aplinka, sudaromos sąlygos mokiniams tenkinti pažinimo, lavinimosi ir saviraiškos poreikius. Buvo sudarytos sąlygos turiningai edukacinei veiklai vaikų vasaros poilsio metu.


Vaikų ir paauglių nusikalstamumo prevencijos programų finansavimo konkursui buvo paruošta 12 programų, jų finansavimui skirta 5000 Eur. Prevencinėje veikloje dalyvavo 1 900 mokinių. Buvo organizuojamos prevencijos priemonės, apsaugančios vaikus nuo smurto, prievartos, išnaudojimo, žalingų įpročių, buvo siekiama užtikrinti saugią ir sveiką aplinką mokiniams.

Gabių ir talentingų vaikų ugdymo programų finansavimo konkursui buvo paruoštos 9 programų, jų finansavimui skirta 4 000 Eur. Programų veikloje dalyvavo 450 mokinių. Mokiniai dalyvavo klubų veiklose, įvairiuose susitikimuose su įžymiais žmonėmis, seminaruose, praktikumuose, organizuojamose išvykose, šventėse, pleneruose.

100 proc. Lazdijų rajono savivaldybės bendrojo ugdymo mokyklų ketvirti metai iš eilės dalyvauja standartizuotų testų vykdyme. Rezultatai pateikiami 3 diagramoje.


**3 diagrama. Standartizuotų testų rezultatai 2017 m.**





**2017 m. pagrindinio ugdymo pasiekimų patikrinimas.** Lazdijų rajono savivaldybėje geri PUPP lietuvių kalbos rezultatai. Mokinių įvertinimai nuo 8 iki 10 balų yra geresni už šalies bendrojo ugdymo mokyklų vidurkį. Patikrinimo rezultatai pateikti 4 diagramoje.


**4 diagrama. Pagrindinio ugdymo pasiekimų patikrinimo rezultatai**



Duomenys paimti iš Duomenų mainų sistemos KELTAS

VBE rezultatai pateikiami 5 diagramoje, kurioje pateikiamas apibendrintų savivaldybės 2017 m. VBE rezultatų palyginimas su šalies rezultatais, naudojant standartizuotus taškus. Diagramoje analizuojami mūsų savivaldybės ir šalies mokiniai, be eksternų ir buvusių mokinių.

**5 diagrama. Brandos egzaminų rezultatai 2017 m.**



Duomenys paimti iš Duomenų mainų sistemos KELTAS

Lazdijų rajono savivaldybės bendrojo ugdymo mokyklų abiturientai 2017 m. gavo 8 šimto balų įvertinimus, iš jų: 4 – anglų kalbos, 1 – chemijos, 1 – IT, 1 – matematikos, 1 – istorijos. Sėkmingiausiai išlaikyti VBE – chemija (100 proc. VBE parametrų aukštesni už šalies vidurkį), biologija (80 proc. VBE parametrų aukštesni už šalies vidurkį).

Tobulintini NMPP 6 klasės, PUPP, VBE matematikos rezultatai; lietuvių, anglų kalbų, fizikos, istorijos, IT, geografijos VBE rezultatai.

Lazdijų rajono savivaldybės švietimo įstaigose vidurinio ugdymo programą baigusiųjų stojimo į Lietuvos mokslo įstaigas statistika pateikta lentelėje:

2017 m. Lazdijų rajono savivaldybės gimnazijose vidurinio ugdymo programą baigusiųjų stojimas į Lietuvos mokslo įstaigas pateiktas 22 lentelėje.

**22 lentelė. Vidurinio ugdymo programą baigusiųjų stojimas į Lietuvos mokslo įstaigas**

|  |  |  |  |  |  |  |
| --- | --- | --- | --- | --- | --- | --- |
| Mokykla | Abiturientų skaičius | Įstojimas į šalies universitetus, akademijas procentais  (%) | Įstojimas į šalies kolegijas procentais (%) | Bendras įstojusių į aukštąsias mokyklas procentas šalyje + užsienyje (%) | Dirba  šalyje + užsienyje (%) | Mokosi profesijos  (%) |
| Lazdijų r. Veisiejų Sigito Gedos gimnazija | 38 | 34,2% | 23,7% | 57,9% | 5,2% | 15,8% |
| Seirijų Antano Žmuidzinavičiaus gimnazija | 23 | 34,8% | 39,1% | 73,9% |  | 21,7% |
| Lazdijų Motiejaus Gustaičio gimnazija | 123 | 30,9% | 22,8% | 53,7% | 8,9% | 8,9% |
| Iš viso: | 184 | 32,07% | 25,00% | 57,07% | 7,07% | 12,50% |

2017 m. 100 proc. įsisavintos Lazdijų rajono savivaldybės biudžete skirtos etninės kultūros projektų finansavimo lėšos (5000 Eur). Finansavimas buvo skirtas 5 programoms, kurias pateikė švietimo ir kultūros įstaigos, bendruomenės.

2017 m. vykdant etninės kultūros plėtrą, Švietimo, kultūros ir sporto skyrius inicijavo ir organizavo 5 etninės kultūros renginius, taip pat buvo organizuotas Lietuvos vaikų ir moksleivių – liaudies kūrybos atlikėjų – konkurso „Tramtatulis“ regioninis turas bei Dzūkijos regiono paroda „Aukso vainikas“, kurioje dalyvavo 32 tautodailininkai.

2017 m. koordinuotos Tautinio kostiumo metų, Piliakalnių metų, Lietuvos šimtmečio paminėjimui skirtos veiklos rajone. Kultūros, švietimo įstaigos parengė Tautinio kostiumo metams, Piliakalnių metams, Lietuvos šimtmečiui paminėti numatytų veiklų planą, Šimtmečio kalendoriuje paskelbti didžiausi Valstybės atkūrimo 100-osioms metinėms skirti renginiai.

2017 m. siekiant informuoti visuomenę apie pasikeitimus, vykstančius renginius, iniciatyvas ir jų įgyvendinimą, naujienas ir paskelbti kitą aktualią informaciją, internetiniame puslapyje [www.lazdijai.lt](http://www.lazdijai.lt) per savaitę vidutiniškai pateikiamos 4–5 naujienos. Siekiant plačiau skleisti informaciją apie savivaldybės administracijos veiklą, nuo 2017 m. liepos mėn. sukurta „Facebook“ paskyra.

Parengtos publikacijos apie rajono savivaldybėje esančius patrauklius turizmo infrastruktūros objektus, rengiamas šventes, kitus turistus sudominančius įvykius. Publikacijos rengtos bendradarbiaujant su televizijomis, šalies, regiono bei vietos laikraščiais, leidėjais, radiju. Su televizijomis rengtos laidos apie Lazdijų kraštą, kuriami reportažai apie svarbiausius rajono įvykius.

**Lazdijų rajono savivaldybės viešoji bibliotekai** 2017 m. priklausė 23 struktūriniai padaliniai-bibliotekos: Aštriosios Kirsnos, Avižienių, Būdviečio, Dumblio, Kapčiamiesčio, Krikštonių, Krosnos, Kučiūnų, Kuklių, Metelių, Naujosios Kirsnos, Noragėlių, Rudaminos, Seiliūnų, Seirijų, Stebulių, Šeštokų, Šventežerio, Teizų, Varnėnų, Verstaminų, Viktarino, Veisiejų. 5 padalinių (Aštriosios Kirsnos, Kapčiamiesčio, Kučiūnų, Stebulių, Šventežerio) darbuotojai dirbo ir mokyklų bibliotekose pagal Jungtinės veiklos (asociacijos) sutartis.

Ataskaitiniais metais biblioteka, kaip patikima ir saugi intelektinių žinių, informacijos, skaitybos ir kultūrinės edukacijos paslaugų davėja, bendradarbiaujanti su visomis krašto švietimo ir kultūros įstaigomis, istorinės atminties institucijomis, verslo, socialinės sferos ir kitomis įstaigomis bei nevyriausybinėmis organizacijomis ir prisidedanti prie socialinės atskirties mažinimo – išliko pasiekiama, prieinama, bendraujančia ir bendradarbiaujančia, įvairiapuse ir nuolat veikiančia. Bibliotekų paslaugomis naudojosi 30 proc. rajono gyventojų. 2017 m. bibliotekose užregistruoti 6035 vartotojai. Išduota 132 804 egz. dokumentų, 120 927 apsilankymų. Mobilios bibliotekos paslaugomis pasinaudojo 66 vartotojai, jiems išduota 420 fiz. vnt. spaudinių.

Vystant kultūrinę-edukacinę veiklą, 2017 m. Lazdijų rajono savivaldybės viešojoje bibliotekoje ir jos padaliniuose buvo suorganizuoti 902 renginiai, skirti įvairaus amžiaus lankytojų grupėms. Iš jų 356 parodos. Tai literatūros, dokumentų, tautodailės, profesionalaus ir mėgėjiško meno parodos, naujų knygų pristatymai, susitikimai su rašytojais, kameriniai ir kūrybos vakarai, pokalbiai, literatūros skaitymai, pilietinės akcijos, socialinės-kultūrinės diskusijos.

**Jaunimo centras.** Lazdijų mieste jau 9 metai veikia Lazdijų rajono savivaldybės viešosios bibliotekos Jaunimo centras. Tai atvira jaunimo erdvė, kurioje sudaryta galimybė jaunų žmonių savirealizacijai: aprūpinta biliardo, futbolo stalais, namų kino sistema, kompiuteriais, stalo žaidimais, televizoriumi ir kitomis priemonėmis, dirba du darbuotojai. Jaunimo centre veikia jaunimo informavimo ir konsultavimo taško „Eurodesk Lietuva” atstovybė, teikianti išskirtinę europinę informaciją, skirtą jaunimui ir dirbantiems su jaunimu. Respublikoje šis centras žinomas kaip daugiausiai laiko per parą skiriantis darbui su jaunimu.

Jaunimo centro darbuotojai kartu su jaunais žmonėmis organizavo ir vykdė įvairias pilietines akcijas svarbioms istorinėms datoms paminėti, filmų peržiūras, protmūšių kovas, susitikimus su žinomais žmonėmis, jaunimo darbų parodas ir kt. Jaunimo centro patalpose nuolat vykdomi susitikimai, diskusijos, mokymai, kurių metu rajono jaunimas ir su jaunimu dirbantys asmenys diskutuoja bei planuoja jaunimo veiklas, sprendžia jaunimo problemas.

2017 m. Lazdijų rajono savivaldybės viešosios biblioteka vykdė 4 projektus („Kūrybinės verslo industrijos jauniems“, „Medijų ir informacinis raštingumas: galimybės ir iššūkiai“, „Prozos ruduo‘2017 Lazdijuose“, „Atrask save” ), bei pateikė 1 paraišką.

**VšĮ Lazdijų kultūros centras**, kuriam priklauso ketveri kultūros namai bei dvylika laisvalaikio salių, esančių Lazdijų rajono savivaldybės teritorijoje, vykdo kultūrinę veiklą ir tenkina Lazdijų krašto bendruomenės poreikius nuo 2004 metų pradžios. 2017 metais surengė 484 kultūrinius - pramoginius renginius įvairių amžiaus grupių žiūrovams, tarp jų 106 kultūrinius renginius vaikams ir jaunimui bei 54 diskotekas. Rajono bendruomenei ir svečiams buvo pasiūlyti festivaliai, šventės, popietės, diskusijos, susitikimai, paminėtos istorijai svarbios datos. Juose apsilankė 61 991 žiūrovas. Dalis renginių, veiklų, susitikimų vyksta bendradarbiaujant su vietos kaimų bendruomenėmis, seniūnijomis, kitomis organizacijomis. Komandinis darbas padeda surengti kokybiškas šventes. Galime pasidžiaugti ir kultūros darbuotojų kūrybiškumu bei puikiomis bendravimo ir bendradarbiavimo kompetencijomis. Meno kolektyvai noriai dalyvauja renginiuose, kultūrinėje veikloje, rengia įvairias programas, pristato jas savo krašte ir svetur.

Pernai Lazdijų kultūros centre veikė 50 meno mėgėjų veiklos kolektyvų ir 19 būrelių bei studijų, kuriuose dalyvavo apie 680 saviveiklininkų bei studijų ir būrelių lankytojų, iš jų vaikų ir jaunimo – 9 kolektyvai ir 9 būreliai bei studijos, kuriuose lankėsi 195 jauni žmonės, 18 kolektyvų ruošiasi 2018 m. dainų šventei „Vardan tos...“. Bendras kultūros kultūrinių veiklų lankytojų srautas kultūros centre ir padaliniuose per 2017 metus beveik 93 000. Tam įtakos turėjo renovuoti kultūros namai ir užbaigtas Lazdijų kultūros centro modernizavimas, atsirado platesnės galimybės naujoms renginių ir laisvalaikio užimtumo formoms realizuoti.

Neformalaus švietimo programose dalyvavo beveik pusantro šimto jaunų žmonių. 2017 metais pasirašyta partnerystės sutartis su 2 didžiausiais Suomijos jaunimo centrais ir parengiamas bendras projektas Erasmus+ programai. Bei parengta paraiška Lietuvos–Baltarusijos–Latvijos bendradarbiavimo per sieną programai kartu su partneriais iš Baltarusijos Respublikos Gardino miesto savivaldybe.

VšĮ Lazdijų kultūros centro veiklos rezultatai atitinka aukščiausios kategorijos reikalavimus.

**Lazdijų krašto muziejaus** veiklos tikslams, uždaviniams ir pagrindinėms funkcijoms vykdyti 2017 m. iš savivaldybės biudžeto gauta 109591,92 Eur, Viešųjų darbų programai iš Alytaus darbo biržos gauta 658,56 Eur, o iš Lazdijų rajono savivaldybės administracijos – 7681,93 Eur, 2 % gyventojų pajamų mokesčio lėšos 100,04 Eur, parama iš rėmėjų 300,00 Eur. Muziejaus statinių ir patalpų remontui buvo panaudota 2638,94 eurų. Buvo suremontuoti Lazdijų krašto muziejaus pastato pamatai, suremontuota ir nudažyta dalis Etnografinės Prano Dzūko sodybos tvoros. Perdažyta Veisiejų krašto muziejaus parodų salė. Iš Lietuvos kultūros tarybos projektui „Lazdijų krašto muziejaus eksponatų restauravimas” vykdyti 2016 m. gauti 3000,00 Eur, panaudoti per 2017 metus.

Pagrindinis muziejaus veiklos tikslas – kaupti, saugoti, tyrinėti ir patraukliai perteikti visuomenei Lazdijų krašto kultūros dvasines ir materialines vertybes.

2017 metais muziejaus prioritetinės sritys buvo parodų iš muziejaus rinkinių rengimas, edukacinės veiklos stiprinimas, naujų, patrauklių kolekcijų paieška, muziejaus plėtros galimybių paieška, tęsiamas eksponatų skaitmeninimo procesas.

2017 m. Lazdijų krašto muziejuje ir jo padaliniuose apsilankė 9810 lankytojų.

Lazdijų krašto muziejus surengė 56 parodas, 1 iš jų – tarptautinė, 3 – virtualios.

2017 m. muziejininkai suorganizavo 54 renginius: šventes, parodų pristatymus, žymių datų minėjimus, knygų pristatymus, kultūros popietes, edukacines išvykas. Surengė 3 istorijos konferencijas.

2017 m. parengta 70 informacinių pranešimų spaudai bei Lazdijų krašto muziejaus internetinei svetainei apie Lazdijų krašto muziejaus renginius ir eksponuotas parodas.

2017 m. 10 Lazdijų krašto muziejaus darbuotojų kvalifikaciją kėlė 23 įvairiuose mokymuose bei seminaruose.

2018-01-01 duomenimis, muziejaus rinkiniuose saugomi 31355 eksponatai. 2017 m. rinkiniai papildyti 1 549 eksponatais.

2017 metais LIMIS sistemoje buvo įvesta 3843 eksponatų aprašai. 107 eksponatų aprašai susieti su skaitmeniniais vaizdais. Paviešintų eksponatų aprašų 107.

2017 m. prevenciškai konservuoti 1 556 eksponatai.

Per 2017 m. pervertinti tikrąja verte 5902 eksponatai.

Per metus įvyko 170 edukacinių užsiėmimų. Iš viso juose dalyvavo 2 545 dalyviai. Priimta 110 organizuotų ekskursijų.

**XVI SKYRIUS**

**SOCIALINIAI REIKALAI**

Organizuotas 21 piniginės socialinės paramos teikimo komisijos posėdis. Svarstyti prašymai dėl vienkartinės piniginės paramos ligos, gaisro, stichinių nelaimių atveju, taip pat buvo atrenkami bedarbiai, atitinkantys Užimtumo įstatyme numatytus reikalavimus bei Lazdijų rajono savivaldybės užimtumo didinimo programoje numatytus prioritetus ir galintys dalyvauti užimtumo didinimo programoje.

Nagrinėti ir parengti 3 teikimai Lietuvos Respublikos pirmojo ir antrojo laipsnių valstybinių pensijų skyrimo komisijai prie SADM dėl antrojo laipsnio valstybinių pensijų skyrimo daugiavaikėms motinoms.

Parengtos 3 rekomendacijos apdovanoti Lazdijų rajono savivaldybės daugiavaikes motinas ordino „Už nuopelnus Lietuvai“ medaliu.

Parengti 3 administracijos direktoriaus įsakymai dėl valstybės finansinės paramos užsienyje mirusių asmenų palaikams parvežti į Lietuvos Respubliką suteikimo mirusiojo artimiesiems, 1 administracijos direktoriaus įsakymas dėl finansinės paramos kariui savanoriui laidoti.

Nupirkti 1752 šventiniai kalėdiniai saldainių rinkiniai rajono vaikams iki 10 metų už 3400 Eur.

**Valstybinių (valstybės perduotų savivaldybėms) funkcijų vykdymas -** socialinių išmokų ir kompensacijų, išskyrus socialinę pašalpą ir kompensacijas, nustatytų Lietuvos Respublikos piniginės socialinės paramos nepasiturintiems gyventojams įstatyme, skaičiavimas ir mokėjimas**:**

**Šalpos pensijos (finansavimo šaltinis – valstybės biudžeto lėšos).** Administruotos šalpos pensijos, kurias reglamentuoja Lietuvos Respublikos šalpos pensijų įstatymas. 2017 m. šalpos pensijų išmokėta 951 867,71 Eur.

**Tikslinės kompensacijos (finansavimo šaltinis – valstybės biudžeto lėšos).** Administruotos tikslinės kompensacijos, kurias reglamentuoja Lietuvos Respublikos tikslinių kompensacijų įstatymas. 2017 m. tikslinių kompensacijų išmokėta 2 325 971,13 Eur.

**Transporto išlaidų kompensacijos (finansavimo šaltinis – valstybės biudžeto lėšos).** Administruotos transporto išlaidų kompensacijos, kurias reglamentuoja Lietuvos Respublikos socialinės apsaugos ir darbo ministro 2008 m. liepos 8 d. įsakymas Nr. A1-234 „Dėl transporto išlaidų kompensacijų mokėjimo tvarkos aprašo patvirtinimo“. 2017 m. transporto išlaidų kompensacijų išmokėta 5236,37 Eur.

**Išmokos vaikams (finansavimo šaltinis – valstybės biudžeto lėšos).** Administruotos išmokos vaikams, kurias reglamentuoja Lietuvos Respublikos išmokų vaikams įstatymas. Per 2017 m. išmokų vaikams išmokėta 52,2 tūkst. Eur (23 lentelė).

**23 lentelė. Išmokų vaikams statistika 2017 m.**

|  |  |  |  |
| --- | --- | --- | --- |
| **Išmokos pavadinimas** | **Išmokų skaičius** | **Šeimų skaičius** | **Suma (Eur)** |
|
| Išmoka vaikui | 16160 | 819 | 263397,36 |
| Vienkartinė išmoka nėščiai moteriai | 69 | 69 | 5244,00 |
| Vienkartinė išmoka vaikui | 172 | 172 | 71896,00 |
| Vienkartinė išmoka įsikurti | 25 | 9 | 16063,22 |
| Išmoka besimokančio ar studijuojančio asmens vaiko priežiūrai | 18 | 3 | 2485,55 |
| Išmoka gimus vienu metu daugiau kaip vienam vaikui | 58 | 4 | 4255,30 |
| Išmoka privalomosios pradinės karo tarnybos kario vaikui | 2 | 1 | 82,74 |
| Globos (rūpybos) išmoka | 837 | 97 | 99749,17 |
| Globos (rūpybos) tikslinis priedas | 461 | 34 | 59067,24 |
| Iš viso: | 17802 | 1047 | 522240,58 |

**24 lentelė. Išmokų vaikams statistika 2017 m. (pagal šeimoje auginamų vaikų skaičių)**

|  |  |  |
| --- | --- | --- |
| Šeimoje auginamų vaikų skaičius | Išmokų skaičius, vnt. | Šeimų skaičius |
| 1 vaikas | 1984 | 214 |
| 2 vaikai | 4061 | 231 |
| 3 vaikai | 5755 | 212 |
| 4 vaikai | 2533 | 76 |
| 5 vaikai | 943 | 28 |
| 6 vaikai | 670 | 13 |
| 7 vaikai | 214 | 4 |
| **Iš viso:** | **16160** | **696** |

Mokinių nemokamo maitinimo savivaldybės įsteigtose mokyklose administravimas ir nepasiturinčių šeimų mokinių, deklaravusių gyvenamąją vietą arba gyvenančių savivaldybės teritorijoje, aprūpinimo mokinio reikmenimis administravimas:

2017 m. nemokamą maitinimą gavo 868 mokiniai, nemokamam maitinimui panaudota 137133,63 Eur valstybės biudžeto tikslinės dotacijos lėšų, 30342,90 Eur savivaldybės biudžeto lėšų panaudota patiekalų gamybos išlaidoms padengti. Paramą mokinio reikmenims įsigyti gavo 625 mokiniai, panaudota 35625 Eur valstybės biudžeto tikslinės dotacijos lėšų.

**Piniginė socialinė parama. Savarankiškųjų savivaldybės funkcijų vykdymas.**

Siekiant teikiamos piniginės socialinės paramos taiklumo ir veiksmingumo bei lėšų racionalesnio panaudojimo, nuo 2012 m. vyksta piniginės socialinės paramos teikimo pertvarka. Nuo 2015 m. sausio 1 d. ne tik socialinę pašalpą, bet ir būsto šildymo bei vandens kompensacijas savivaldybės teikia vykdydamos savarankišką funkciją, finansuojamą iš savivaldybės biudžeto lėšų. Per penkerius metus bendru įvairių institucijų darbu, taip pat ir dėl ekonominės situacijos gerėjimo sumažintas piktnaudžiavimas parama, o pati parama skiriama tik nepasiturintiems gyventojams, atsižvelgiant į asmens legalias pajamas ir turtą.

Lyginant lėšų poreikį 2016 m. ir 2017 m., stebimas 10 proc. padidėjimas. Lėšų poreikio didėjimą sąlygoja pasikeitęs socialinių pašalpų skyrimo ir mokėjimo teisinis reglamentavimas, t. y. jeigu ilgalaikiai socialinės pašalpos gavėjai dalyvauja visuomenei naudingoje veikloje.

Socialinių pašalpų gavėjų skaičius pagal seniūnijas pateiktas 6 diagramoje. Vidutinis socialinės pašalpos gavėjų skaičius per mėnesį 2017 m pateiktas 7 diagramoje.

**6 diagrama. Socialinių pašalpų gavėjų skaičius seniūnijose 2017 m. (finansavimo šaltinis – savivaldybės biudžeto lėšos)**

**7 diagrama. Vidutinis socialinės pašalpos gavėjų skaičius per mėnesį 2017 m.**

Nuo 2012 m. socialinės pašalpos vidutinis gavėjų skaičius per mėnesį nuolat mažėjo. Vidutinis socialinės pašalpos vidutinis gavėjų skaičius per mėnesį pateiktas 25 lentelėje ir 8 diagramoje.

**25 lentelė. Vidutinis socialinės pašalpos vidutinis gavėjų skaičius per mėnesį**

|  |  |  |
| --- | --- | --- |
| **2015 m.** | **2016 m.** | **2017 m.** |
| 1925 | 1704 | 1599 |

**8 diagrama. Vidutinis socialinės pašalpos vidutinis gavėjų skaičius per mėnesį**

Išlaidos socialinėms pašalpoms mokėti pateikto 26 lentelėje ir 9 diagramoje.

**26 lentelė. Išlaidos socialinėms pašalpoms mokėti**

|  |  |  |  |
| --- | --- | --- | --- |
| **2015 m.** | **2016 m.** | **2017 m.** | **Metai** |
| 1297 | 1120 | 1241 | **tūkst. Eur.** |

**9 diagrama. Išlaidos socialinėms pašalpoms mokėti, tūkst. Eur**

Vidutinį socialinės pašalpos dydį, tenkantį vienam gavėjui per mėnesį, taip pat sąlygoja besikeičiantis socialinės pašalpos skyrimo ir mokėjimo teisinis reglamentavimas, t. y. darbingo amžiaus darbingiems, bet nedirbantiems (taip pat savarankiškai nedirbantiems) asmenims socialinės pašalpos dydis nemažinimas, kai jie Lietuvos Respublikos Vyriausybės ar jos įgaliotos institucijos nustatyta tvarka dalyvauja savivaldybės administracijos organizuojamoje visuomenei naudingoje veikloje. Didžioji dalis socialinės pašalpos gavėjų, kurie turi dalyvauti visuomenei naudingoje veikloje, nuolat joje dalyvauja. 2017 m. visuomenei naudingoje veikloje dalyvavo 823 socialinės pašalpos gavėjai.

Duomenys apie vidutinį socialinės pašalpos dydį, tenkantį vienam gavėjui per mėnesį pateikti 27 lentelėje ir 10 diagramoje.

**27 lentelė. Vidutinis socialinės pašalpos dydis, tenkantis vienam gavėjui per mėnesį**

|  |  |  |  |
| --- | --- | --- | --- |
| **2015 m.** | **2016 m.** | **2017 m.** | **Metai** |
| 56,13 | 54,78 | 64,68 | **Eur** |

**10 diagrama. Vidutinis socialinės pašalpos dydis, tenkantis vienam gavėjui per mėnesį**

Nepanaudotos lėšos socialinėms pašalpoms ir kompensacijoms mokėti skirtos socialinių paslaugų teikimui ir plėtrai, būsto pritaikymui neįgaliesiems, socialinei paramai mokiniams, NVO projektams finansuoti ir kt.

**Parama gyventojams, atnaujinusiems daugiabučius.** Nepasiturintiems gyventojams, turintiems teisę į būsto šildymo kompensaciją (pagal Lietuvos Respublikos piniginės socialinės paramos nepasiturintiems gyventojams įstatymą), savivaldybė apmoka daugiabučio namo atnaujinimo kreditą ir palūkanas. 2017 m., gerokai įsibėgėjus renovacijos procesui savivaldybėje, kreditas ir palūkanos mokėtos už 98 gyvenamųjų būstų savininkus.

**Socialinės paslaugos.** Alytaus apskritis – viena iš demografiškai seniausių šalyje. Vidutinis Lazdijų rajono savivaldybės gyventojų amžius viršija tiek Alytaus apskrities gyventojų amžiaus vidurkį, tiek šalies vidurkį. Pagyvenę žmonės sudaro beveik trečdalį Lazdijų rajono savivaldybės gyventojų.

Manytina, kad gyventojų struktūra didele dalimi lemia socialinių paslaugų infrastruktūrą ir socialinių paslaugų teikimo modelį. Lazdijų rajono savivaldybėje vyraujančios demografinės tendencijos sąlygoja socialinių paslaugų orientuotumą į pagyvenusius ir neįgalius asmenis. Pagrindiniai socialinių paslaugų teikėjai Lazdijų rajono savivaldybėje nurodyti iliustracijoje žemiau.

**Pagrindiniai socialinių paslaugų teikėjai Lazdijų rajono savivaldybėje.**

2017 metais vyko 31 Socialinių paslaugų skyrimo komisijos posėdis. Posėdžių metu svarstyti klausimai dėl ilgalaikės socialinės globos paslaugų institucijoje skyrimo, dėl gydymo išlaidų, nefinansuojamų iš Privalomojo sveikatos draudimo fondo lėšų, padengimo, dėl pagalbos pinigų skyrimo, dėl dienos socialinės globos ir integralios pagalbos namuose paslaugų skyrimo.

Parengti Lazdijų rajono savivaldybės tarybos sprendimų projektai – du dėl atleidimo nuo dalies mokesčio už ilgalaikę socialinė globą, po vieną dėl mokesčio už dienos socialinę globą sumažinimo ir dėl maksimalaus trumpalaikės ir ilgalaikės socialinės globos išlaidų finansavimo Lazdijų rajono savivaldybės gyventojams dydžio nustatymo.

Suteikta socialinė parama gyvenimo kokybės gerinimui (išduoti talonai nusiprausti ir išsiskalbti) už 4230 Eur.

**Vaikų dienos centrai.** 2017 metais Lazdijų rajono savivaldybėje veikė 5 vaikų dienos centrai (28 lentelė).

**28 lentelė. Lazdijų rajono savivaldybėje veikiantys vaikų dienos centrai**

|  |  |  |
| --- | --- | --- |
| **Eil.**  **Nr.** | **Vaikų dienos centro pavadinimas** | **2017 m. savivaldybės skirtas finansavimas, Eur** |
| **1.** | Varnėnų kaimo bendruomenės vaikų dienos centras | 1543,00 |
| **2.** | VšĮ Lazdijų socialinių paslaugų centro Vaikų dienos centro projektas „Po pamokų“ | 1350,00 |
| **3.** | Veisiejų seniūnijos bendruomenės komiteto Vaikų dienos centras | 1289,00 |
| **4.** | Seirijų bendruomenės komiteto Vaikų dienos centras | 1160,00 |
| **5.** | Krosnos miestelio bendruomenės komiteto Vaikų dienos centras „Naminukai“ | 864,00 |

**Socialinės reabilitacijos paslaugos neįgaliesiems bendruomenėje.** 2017 m. administruoti 7 socialinės reabilitacijos paslaugų neįgaliesiems bendruomenėje projektai (29 lentelė).

**29 lentelė. Administruoti socialinės reabilitacijos paslaugų neįgaliesiems bendruomenėje projektai 2017 m.**

|  |  |  |  |
| --- | --- | --- | --- |
| Eil. Nr. | Organizacijos pavadinimas | Finansavimo šaltiniai | |
| Valstybės biudžeto lėšos, Eur | Savivaldybės biudžeto lėšos, Eur |
| 1. | Lazdijų rajono neįgaliųjų draugija | 9564 | 5913 |
| 2. | Viešoji įstaiga Vilniaus ir Alytaus regionų aklųjų centras | 7500 |  |
| 3. | Lietuvos sutrikusio intelekto žmonių globos bendrijos „Viltis“ Lazdijų padalinys | 2000 |  |
| 4. | Seirijų bendruomenės komitetas | 4500 |  |
| 5. | Varnėnų kaimo bendruomenė | 2000 |  |
| 6. | Veisiejų seniūnijos bendruomenės komitetas | 2000 |  |
| Iš viso: | | 29564 | 5913 |

**10 diagrama. Socialinių reabilitacijos paslaugų neįgaliesiems bendruomenėje projektų finansavimo šaltiniai ir dydžiai**

**Integrali pagalba į namus.** Visus 2017 m. buvo vykdomas nuo 2016 m. rugsėjo 22 d. prasidėjęs ir planuojamas vykdyti iki 2019 m. birželio 21 d. projektas ,,Integrali pagalba į namus Lazdijų rajono savivaldybėje‘‘.

2017 m. integralios pagalbos namuose paslaugomis pasinaudojo 35 specialiųjų poreikių asmenys.

**Globėjų (rūpintojų) ir įtėvių mokymas ir konsultavimas.**

Vienai penkių asmenų grupei vyko įvadiniai mokymai pagal bendrą globėjų (rūpintojų) ir įtėvių rengimo programą.

Vienai septynių asmenų grupei vyko tęstiniai mokymai.

Suteikta 112 konsultavimo paslaugų asmenims, norintiems globoti (rūpintis) ar įsivaikinti vaikus.

Suteikta 201 informavimo paslauga (telefonu ir elektroniniu paštu).

Parengta 13 viešinimo straipsnių, skelbimų, vykdytos viešinimo akcijos Lazdijų rajono savivaldybės organizuojamuose renginiuose.

**Specialiųjų poreikių lygio nustatymas.**

Suorganizuota 11 Lazdijų rajono savivaldybės specialiųjų poreikių lygio nustatymo komisijos posėdžių, 174 asmenims nustatytas specialiųjų poreikių lygis ir išduoti neįgaliojo pažymėjimai.

**Gyvenamojo būsto pritaikymas neįgaliųjų poreikiams.** 2017 m. pritaikyta 4 būstai (informacija pateikta 30 lentelėje ir 11-13 diagramose).

**30 lentelė. Gyvenamojo būsto pritaikymas neįgaliųjų poreikiams. 2017 m.**

|  |  |  |  |
| --- | --- | --- | --- |
| **Metai** | **Valstybės biudžeto lėšos, Eur** | **Savivaldybės biudžeto lėšos, Eur** | **Pritaikytų būstų skaičius** |
| 2016 m. | 11343 | 4675 | 4 |
| 2017 m. | 21446 | 8401 | 7 (6 suaugusiems ir pensinio amžiaus asmenims ir 1 vaikui su sunkia negalia) |

**11-12 diagramos. 2016–2017 m. būstų pritaikymui neįgaliųjų poreikiams panaudoti finansavimo šaltiniai**

**13 diagrama. Neįgaliesiems pritaikytų būstų skaičius** (2018 m. nurodytas planuojamas pritaikyti būstų skaičius)

Neįgaliųjų aprūpinimo techninės pagalbos priemonėmis duomenys pateikti 31 lentelėje.

**31 lentelė. Neįgaliųjų aprūpinimas techninės pagalbos priemonėmis**

|  |  |  |
| --- | --- | --- |
| **Techninės pagalbos priemonės pavadinimas** | **2016 m. atiduota techninės pagalbos priemonių, vnt.** | **2017 m. atiduota techninės pagalbos priemonių, vnt.** |
| 1. Neįgaliųjų vežimėliai | 47 | 47 |
| 2. Vaikščiojimo lazdelės | 16 | 9 |
| 3. Alkūniniai ramentai | 78 | 50 |
| 4. Pažastiniai ramentai | 20 | 18 |
| 5. Vaikščiojimo rėmai | 16 | 15 |
| 6. Vaikštynės su ratukais | 19 | 23 |
| 7. Vaikštynės su staliuku | 6 | 3 |
| 8. Vasariniai antgaliai |  |  |
| 9. Žieminiai antgaliai | 5 |  |
| 10. Kėdutės (su ar be ratukų) | 47 | 42 |
| 11. Paaukštintos tualeto sėdynės | 13 | 11 |
| 12. Vonios (dušo) kėdės | 3 |  |
| 13. Vonios suoliukai | 5 | 2 |
| 14. Vonios lentos |  | 1 |
| 15. Stalai(lovos staliukai) | 3 | 5 |
| 16. Reguliuojamos lovos | 28 | 33 |
| 17. Čiužiniai praguloms išvengti | 17 | 22 |
| 18. Pasėstai praguloms išvengti | 5 | 5 |

**Neveiksnių asmenų būklės peržiūrėjimas.** 2017 m. vyko vienas Neveiksnių asmenų būklės peržiūrėjimo komisijos posėdis, kuriame buvo peržiūrėta 3 neveiksnių asmenų tam tikroje srityje būklės pokyčiai, įvykę per vienus metus nuo teismo sprendimo pripažinti asmenį neveiksniu tam tikroje srityje įsiteisėjimo dienos.

2017 m. teismui parengta:

\* 65 pareiškimai dėl teismo sprendimo, kuriuo asmuo pripažintas neveiksniu, peržiūrėjimo.

\* 27 pareiškimai ir išvados dėl rūpybos nustatymo ir rūpintojo paskyrimo.

\* 10 pareiškimų dėl asmens pripažinimo neveiksniu.

Buvo parengti atsiliepimai ir išvados civilinėse bylose, dalyvauta teismo posėdžiuose dėl asmenų pripažinimo neveiksniais (ribotai veiksniais tam tikrose srityse), globos (rūpybos) nustatymo, turto administratoriaus skyrimo.

**Užimtumo didinimo programos įgyvendinimas.** Lazdijų rajono savivaldybėje buvo įgyvendinama Lazdijų rajono savivaldybės 2017 m. užimtumo didinimo programa.

Vadovaudamasis Lazdijų rajono savivaldybės administracijos direktoriaus 2017 m. birželio 30 d. įsakymu Nr. 10V-752 patvirtintu Lazdijų rajono savivaldybės užimtumo didinimo programos vykdymo tvarkos aprašu, Socialinės paramos skyrius, atsižvelgdamas į savivaldybės administracijos socialinės paramos teikimo komisijos siūlymus, sudarė ir teikė tvirtinti administracijos direktoriui bedarbių, registruotų darbo biržoje ir dalyvaujančių Užimtumo programoje, sąrašus.

32 lentelėje pateikiami užimtumo didinimo programos dalyvių integracijos į darbo rinką rodikliai.

**32 lentelė. Užimtumo didinimo programos dalyvių integracijos į darbo rinką rodikliai**

|  |  |  |  |  |  |
| --- | --- | --- | --- | --- | --- |
| Teritorinės darbo biržos skyrius | Dalyvių skaičius | Įsidarbino per 3 mėn. | Įsidarbino po 3 mėn. | Įsidarbino per 3 mėn., proc. | Įsidarbino po 3 mėn., proc. |
| Lazdijų skyrius | 156 | 25 | 0 | 16,03 | 0,00 |

**Suteikta parama iš Europos pagalbos labiausiai skurstantiems asmenims fondo lėšų.** Organizuota parama maisto produktais, vykdant Europos socialinio fondo projektą „Parama maisto produktais IV“: paramą maisto produktais gavo 3032 labiausiai skurstantys asmenys, išdalinta apie 90 tonų maisto produktų, kurių vertė – 92098 Eur.

**33 lentelė. Duomenys apie suteiktą paramą iš Europos pagalbos labiausiai skurstantiems asmenims fondo lėšų**

|  |  |  |  |  |  |  |  |
| --- | --- | --- | --- | --- | --- | --- | --- |
| Bendras paramos gavėjų skaičius, iš jų: | Moterys | 15 metų ir jaunesni asmenys | 65 metų ir vyresni asmenys | Neįgalūs asmenys | Benamiai | Migrantai, užsienio kilmės asmenys, tautinių mažumų atstovai | Bendras išdalintų paketų skaičius |
| 3032 | 1406 | 828 | 73 | 255 | 2 | 1 | 16214 |

## XVII SKYRIUS

## VAIKO TEISIŲ APSAUGA IR DARBAS SU JAUNIMU

Vaiko teisių apsaugos skyrius 2017 metais įgyvendino šiuos uždavinius: organizavo pagal kompetenciją teisės aktų nustatyta tvarka likusių be tėvų globos vaikų teisių ir interesų apsaugą, teikė metodinę paramą, konsultacijas, sprendė kitas vaiko teisių ir teisėtų interesų apsaugos problemas, užtikrino įstatymų ir kitų teisės aktų nustatyta tvarka visų savivaldybės teritorijoje gyvenančių vaikų teisių ir teisėtų interesų apsaugą, teikė atitinkamoms valstybės, savivaldybės institucijoms ir įstaigoms pasiūlymus dėl vaiko teisių ir teisėtų interesų apsaugos, vaiko globos (rūpybos) ir teisės pažeidimų prevencijos gerinimo savivaldybės teritorijoje, bendradarbiavo su valstybės, savivaldybės institucijomis ir įstaigomis, nevyriausybinėmis organizacijomis ir bendruomenėmis vaiko teisių ir teisėtų interesų apsaugos klausimais (pasitarimai su prokuratūra, policija) bei užtikrino savivaldybės jaunimo politikos įgyvendinimą.

Buvo rinkta ir sisteminta informacija apie rajono socialinės rizikos šeimas, organizuotas prevencinis darbas su tėvais. Kartu su policijos pareigūnais lankytasi tokiose šeimose, teikti siūlymai policijos komisariatui dėl administracinio poveikio priemonių taikymo tokioms šeimoms.

Nuo 2016 m. sausio pabaigos rajono savivaldybėje įvesta nemokama pagalbos vaikams telefono linija, veikianti visą parą – Vaiko teisių apsaugos skyriaus 4 darbuotojai pagal skyriaus vedėjo sudarytą budėjimo grafiką kiekvieną mėnesį priėmė gaunamus skambučius ir teikė pagalbą pagal poreikį, t. y. arba konsultavo, arba vyko į šeimą kartu su policija paimti vaikus ne tik darbo metu, bet ir po darbo, savaitgaliais ar švenčių dienomis. 2017-01-01–2017-12-31 laikotarpiu iš viso į nemokamą pagalbos liniją vaikams skambino 344 kartus (2016 m. – 270 kartų).

Dažniausiai skambinta dėl tėvų nesirūpinimo vaikais, t. y. kai abiems tėvams arba vienam turimam girtaujant ir paliekant vaikus vienus be priežiūros kilo pavojus vaikų saugumui ir sveikatai. Poreikis paimti vaikus iš šeimų, kuriose tėvai pažeidžia vaiko teises į saugią aplinką, kiekvienais metais didėja: 2015 m. – 50 vaikų, 2016 m. – 110 vaikų, 2017 m. – 158 vaikai. Iš viso 2017 m. darbo metu paimti 65 vaikai, ne darbo metu – 93. 54 iš jų perduoti į ligoninę laikinai priežiūrai, 21 – seneliams, 19 – kaimynams, 24 – tetoms, seserims, 13 – broliams, tėvui – 3, socialiniams globėjams – 4, auklėtojai – 3, globėjo sugyventinei – 4, 13 – ,,Židiniui”.

Vaiko teisių apsaugos skyriaus darbuotojai, gavę informaciją iš įstaigų, seniūnijų, fizinių asmenų, rengė teikimus administracijos direktoriui įrašyti šeimas, kuriose pažeidinėjamos vaikų teisės, į rajono savivaldybės socialinės rizikos šeimų, auginančių vaikus, apskaitą. Per metus į apskaitą įrašytos 15 šeimų, auginančios 26 vaikus (2016 m. – 10/21). Lyginant su praėjusiais metais, padidėjo į apskaitą įrašomų šeimų skaičius (34 lentelė). Rajono savivaldybės socialinės rizikos šeimų, auginančių vaikus, apskaitoje 2017 metais iš viso buvo 97 šeimos, kuriose augo 221 vaikas (35 lentelė). Dėl tėvų girtavimo įrašytos 9 šeimos, auginančios 20 vaikų (2016 m. – 2/4), dėl socialinių įgūdžių stokos – 3 šeimos, auginančios 5 vaikus, 3 šeimos dėl to, kad vaikams nustatyta globa bei tėvams apribota neterminuotai tėvų valdžia. 2017 m. 4 kartus daugiau įrašyta šeimų į apskaitą dėl alkoholio vartojimo.

**34 lentelė. Įrašytų į apskaitą per metus šeimų /vaikų skaičius**

|  |  |  |  |
| --- | --- | --- | --- |
|  | **2015 m.** | **2016 m.** | **2017 m.** |
| **Šeimų sk.** | 13 | 10 | 9 |
| **Vaikų sk.** | 28 | 21 | 20 |

**35 lentelė.** **Socialinės rizikos šeimos, jose augantys vaikai**

|  |  |  |  |
| --- | --- | --- | --- |
|  | **2015 m.** | **2016 m.** | **2017 m.** |
| **Šeimų sk.** | 98 | 94 | 97 |
| **Vaikų sk.** | 255 | 225 | 211 |

Siekiant sudaryti vaikams kuo palankesnes sąlygas augti ir vystytis šeimos aplinkoje bei padėti tėvams spręsti iškylančias problemas, socialiniai darbuotojai, dirbantys VšĮ Lazdijų socialinių paslaugų centre, socialinės rizikos šeimoms pagal poreikį teikė konsultavimo, tarpininkavimo ir informavimo paslaugas. Iš socialinės rizikos šeimų apskaitos išbrauktos 12 šeimų (2016 m. – 14), t. y. daugiau 2 šeimomis mažiau nei 2016 metais. Iš jų: 6- išnyko priežastys (2016 m. – 2), 1- šeimoje neliko nepilnamečių, 1- persikėlė į kitą savivaldybę, 2 – tėvams neterminuotai apribota tėvų valdžia, 2- vaikai teismo sprendimu atskirti nuo tėvų dėl jų sveikatos būklės. Informacija pateikta 36 lentelėje.

Lyginant su 2016 metais, padaugėjo šeimų, kuriose pašalintos įrašymo į apskaitą priežastys. Vis dar išlieka problema su tėvų girtavimu, kai jie savo noru nesutinka gydytis nuo priklausomybės alkoholiui.

**36 lentelė. Išbrauktos iš socialinės rizikos apskaitos šeimos**

|  |  |  |  |
| --- | --- | --- | --- |
|  | **2015 m.** | **2016 m.** | **2017 m.** |
| **Šeimų sk.** | 8 | 14 | 12 |
| **Išnykusios priežastys** | 6 | 2 | 6 |

Tarp VšĮ Lazdijų socialinių paslaugų centro ir Vaiko teisių apsaugos skyriaus vyko nuolatinis bendradarbiavimas konsultuojant, kaip spręsti iškilusias problemas soc. rizikos šeimose.

Aplankytos 73 šeimos (2016 m. – 96) ir surašyti aplankymo aktai įvairiais vaiko teisių apsaugos klausimais. Papildomai apsilankyta 21 šeimoje ir surašyti buities gyvenimo sąlygų patikrinimo aktai. 5 seniūnijose suorganizuoti susitikimai su tėvais, įrašytais į socialinę riziką, pravesti pokalbiai aktualiais vaikų auklėjimo bei pozityvios tėvystės klausimais. Bendradarbiaujant su Lazdijų švietimo centru, į 2 mokymus ,,Pozityvios tėvystės įgūdžių ugdymo programa“ nukreipti 23 asmenys (dalyvavo 17).

Vykdant tarpinstitucinį bendradarbiavimą, su policija dalyvauta 6 reiduose dėl nepilnamečių alkoholio ir tabako vartojimo bei socialinės rizikos šeimose: ne darbo metu – 4, darbo metu – 2. (2016 metais – 11 reidų). Parengti 4 straipsniai spaudoje.

Vienas iš svarbiausiųjų VTAS skyriaus uždavinių – organizuoti įstatymų ir kitų teisės aktų nustatyta tvarka likusių be tėvų globos vaikų globą (rūpybą) šeimose bei vaikų globą (rūpybą) institucijose.

Steigiant laikinąją globą, pirmumo teisė buvo teikiama vaiko globai šeimoje, kadangi tai geriausiai atitinka vaiko interesus. Nesant artimųjų, kurie atitiktų globėjams keliamus reikalavimus, vaikai apgyvendinti pas socialinius globėjus šeimoje arba globos institucijoje.Per 2017 metus 33 vaikams nustatyta laikinoji globa (2016 m. – 18 vaikų). Lyginant su 2016 metais, padaugėjo beveik 2 kartus vaikų, kuriems reikėjo nustatyti laikinąją globą. Iš viso 2017 metais 3 vaikai buvo globojami 2 giminaičių šeimose, 16 vaikų – dviejų socialinių globėjų šeimose, 14 – globos įstaigose.

Išlieka ta pati problema, dėl ko kasmet paimami vaikai iš tėvų, – tai vieno arba abiejų tėvų priklausomybė alkoholiui. Laikinoji globa nutraukta ir tėvams sugrąžinti 23 vaikai, 6 iš jų suėjo pilnametystė, 8 vaikams teismo sprendimu laikinoji globa pakeista į nuolatinę.

**37 lentelė.** **Laikinosios globos (rūpybos) nustatymo vaikams skaičius**

|  |  |  |  |
| --- | --- | --- | --- |
|  | **2015 m.** | **2016 m.** | **2017 m.** |
| **Per metus** | 4 | 18 | 33 |
| **Iš viso** | 57 | 56 | 59 |

Laikinosios globos (rūpybos) nustatymo šeimoje/institucijoje per metus skaičiaus palyginimas pateiktas 38 lentelėje.

**38 lentelė.** **Laikinosios globos (rūpybos) nustatymo šeimoje / institucijoje skaičius**

|  |  |  |  |
| --- | --- | --- | --- |
|  | **2015 m.** | **2016 m.** | **2017 m.** |
| **Šeimoje** | 3 | 9 | 19 |
| **Institucijoje** | 1 | 9 | 14 |

Siekiant skatinti globą šeimoje, parengtas straipsnis spaudoje apie gerąją globos patirtį globėjų šeimoje, pasveikinti jau esami globėjai jubiliejaus proga, suorganizuota išvyka globėjams į Anykščių lajų taką, į Varnėnų bendruomenę dalyvauti edukacinėje amatų programoje.

2017 metais institucijose iš viso buvo globojamas 21 vaikas, iš jų: 8 – laikinai globojami, 13 – nuolatinai. Šeimose iš viso globojami 38 vaikai, iš jų: 10 – laikinai, 28 – nuolatinai. Taip pat vykdoma globos priežiūra 9 vaikams, kuriems globa nustatyta kitų savivaldybių. Globojamų vaikų šeimoje / institucijoje per metus skaičiaus palyginimas pateiktas 39 lentelėje.

**39 lentelė. Globojamų vaikų šeimoje / institucijoje skaičius**

|  |  |  |  |
| --- | --- | --- | --- |
|  | **2015 m.** | **2016 m.** | **2017 m.** |
| **Šeimoje** | 34 | 33 | 38 |
| **Institucijoje** | 23 | 23 | 21 |

Planuotai buvo lankyti globotiniai ir surašytas 51 globojamo vaiko aplankymo aktas, atlikta 27 vaikų globos peržiūra, surašyti 33 vaiko laikinosios globos planai. Dėl vaiko teisių pažeidimų šeimose įvyko 2 vaiko globos (rūpybos) organizavimo komisijos posėdžiai (2016 m. – 7). Išduota 125 išvados dėl vaikų, augančių vaikų globos namuose, svečiavimosi pas artimuosius giminaičius arba svetimus asmenis moksleivių atostogų metu.

Lyginant su praėjusiais metais, daugiau globotinių sugrąžinta į tėvų šeimas (40 lentelė).

**40 lentelė.** **Vaikų, kuriems nutraukta globa (rūpyba), skaičius**

|  |  |  |  |  |
| --- | --- | --- | --- | --- |
| **Eil.**  **Nr.** | **Vaiko globos (rūpybos) pasibaigimo priežastis** | **2015 m.** | **2016 m.** | **2017 m.** |
| 1. | Grąžintas tėvams | 6 | 10 | 23 |
| 2. | Sulaukė pilnametystės | 7 | 8 | 6 |
| 3. | Įvaikinti | - | - | - |
| 4. | Susituokė | - | - | - |
|  | Iš viso: | 13 | 18 | 29 |

Laikinoji globa vaikams buvo nustatoma ir tais atvejais, kai vaiko tėvai arba vienintelis iš turimų tėvų laikinai išvyko iš Lietuvos Respublikos ir vaiką paliko prižiūrėti artimiesiems giminaičiams. Nustatant laikinąją globą vaikams tėvų išvykimo iš Lietuvos Respublikos laikotarpiu, nebuvo skiriama vaiko globos (rūpybos) išmoka. Tokiu atveju tėvai įsipareigojo raštu visiškai išlaikyti savo vaikus. 10-čiai vaikų nustatyta laikinoji globa tėvų prašymu iki kol tėvai sugrįš iš užsienio. 7 vaikams nutraukta globa pagal tėvų prašymą, sugrįžus iš užsienio.

Lazdijų rajono savivaldybėje, kaip ir visoje Lietuvoje, aktuali smurto prieš kitus suaugusius šeimos narius (dažniausiai moteris) problema. Tokiose konfliktinėse situacijose vaikai patiria psichologinę traumą, išgyvena baimę, jiems dažnai reikalinga įvairių specialistų pagalba.

Atsižvelgiant į problemos aktualumą, būtina ir toliau plėtoti įvairiapusę, t. y. socialinę, teisinę, psichologinę pagalbą tokių šeimų nariams, skleisti informaciją apie tokių paslaugų prieinamumą. 2017 metais užregistruota 17 fizinio smurto atvejų, t. y. du kartus daugiau nei 2016 metais. Šia tema pravestos 4 paskaitos: 1 – tėvams, 2 – pedagogams, 1– vaikams.

Atstovaujant ir ginant vaiko interesus, pagrindine priežastimi ir toliau išliko šeimos nemokėjimas, o kartais ir nenoras spręsti iškylančias problemas geranoriškai, pirmiausiai galvojant apie vaiką ir jo poreikius. Nors vaikui šeima geriausia terpė augti ir vystytis, būtent dėl šeimos ir šeimoje iškylančių problemų vaikai jautėsi nesaugūs, patyrė psichologinį diskomfortą, dažnai apleistumą, nesirūpinimą būtiniausiais poreikiais, dėl ko prastėjo vaikų elgesys, sveikata, vaikai įsitraukė į nusikalstamą veiklą. Lyginant su 2016 metais, poreikis atstovauti vaiko interesams ikiteisminiame ir teisminiame procese sumažėjo. Iš viso atstovauta 59 bylose, iš jų: 41 – civilinėse bylose, 16 – baudžiamosiose, 2 – administracinėse (41 lentelė). Teismams surašytos 36 išvados, 36 pažymos.

**41 lentelė.** **Atstovavimo vaiko interesams ikiteisminiame ir teisminiame procese atvejų skaičius**

|  |  |  |  |
| --- | --- | --- | --- |
|  | **2015 m.** | **2016 m.** | **2017 m.** |
| **Atvejų skaičius** | 86 | 83 | 59 |

Vaiko teisių apsaugos skyrius kartu su policijos komisariato pareigūnais įstatymų ir kitais teisės aktų nustatytais atvejais, kai tėvai piktnaudžiavo tėvų valdžia ir dėl to kilo reali grėsmė vaikų sveikatai, paėmė nepilnamečiusiš šeimų ir surašė 119 vaiko paėmimo ir laikino apgyvendinimo aktų (2016 m. – 107). Taip pat surašyti 39 administracinės teisės pažeidimų protokolai (2016 m. – 23) tėvams už tėvų valdžios panaudojimą priešingai vaikų interesams (42 lentelė).

**42 lentelė. Administracinio poveikio priemonių taikymo skaičius**

|  |  |  |  |
| --- | --- | --- | --- |
|  | **2015 m.** | **2016 m.** | **2017 m.** |
| **Surašytų ATPK skaičius** | 23 | 23 | 39 |

2017 metais Vaiko teisių apsaugos skyrius teismui pateikė 9 ieškinius ir 2 pareiškimus.

Siekiant užtikrinti tinkamą vaiko teisių ir jo teisėtų interesų gynimą, būtina ir toliau plėtoti įvairių įstaigų glaudų bendradarbiavimą, skatinti bendruomenės narių aktyvumą, nustatant vaikui ir jo šeimai iškylančias problemas.

**Jaunimo teisių apsauga**. 2017 metų pradžioje Lazdijų rajono savivaldybėje gyveno apie 3 800 14–29 metų jaunuolių (t. y. maždaug 20 % visų rajono gyventojų). Daugiausia rajono jaunimo gyvena kaimo vietovėse – 75 %, Lazdijų ir Veisiejų miestuose – 25 %.

Lazdijų rajono savivaldybėje jaunimo politika įgyvendinama vadovaujantis Jaunimo problemų sprendimo Lazdijų rajono savivaldybėje 2013–2018 metų planu (2013 m. vasario 28 d. sprendimas Nr. 5TS-627), kuris skirtas Lazdijų rajono savivaldybės ir savivaldybės teritorijoje veikiančioms įstaigoms ir institucijoms, formuojančioms jaunimo politiką, siekti spręsti jaunimo problemas bei kurti darnią aplinką ir užtikrinti tęstinę jaunimo politiką, sudarant palankias sąlygas formuotis jauno žmogaus asmenybei. Taip pat jaunimo politikos formavime vadovaujamasi Lazdijų rajono savivaldybės jaunimo reikalų tarybos veiklos planu.

**Jaunimo reikalų taryba.** Jaunimo politikos įgyvendinimą Lazdijų rajono savivaldybėje koordinuoja Lazdijų rajono savivaldybės jaunimo reikalų taryba. Jaunimo reikalų taryba sudaryta ir jos nuostatai patvirtinti Lazdijų rajono savivaldybės tarybos 2015 m. birželio 29 d. sprendimu Nr. 5TS-89 „Dėl Lazdijų rajono savivaldybės jaunimo reikalų tarybos”. Jaunimo reikalų taryba sudaryta iš 12 narių – savivaldybės tarybos, savivaldybės administracijos, savivaldybės viešųjų įstaigų, jaunimo organizacijų atstovų.

Jaunimo reikalų taryba savo veiklą planuoja vadovaudamasi Lietuvos Respublikos Konstitucija, Lietuvos Respublikos jaunimo politikos pagrindų įstatymu, kitais Lietuvos Respublikos įstatymais, Vyriausybės nutarimais, Lazdijų rajono savivaldybės tarybos sprendimais, mero potvarkiais, administracijos direktoriaus įsakymais bei Jaunimo reikalų tarybos nuostatais.

2017 metais įvyko 5 Jaunimo reikalų tarybos posėdžiai. Taip pat jaunimo reikalų tarybos nariai dalyvavo mokymuose skirtuose jaunimo reikalų tarybų veiklai gerinti, kuriuos organizavo Jaunimo reikalų departamentas. Jaunimo reikalų tarybos posėdžiuose buvo aptarti šie klausimai:

* Dėl jaunimo savanoriško tarnybos modelio pritaikymo savivaldybėje.
* Dėl nominacijos „Draugiška jaunimui savivaldybė“ aptarimo.
* Dėl jaunimo metų apdovanojimų vakaro organizavimo aptarimo.
* Dėl Lazdijų rajono savivaldybės jaunimo reikalų tarybos 2017 metų veiklos plano sudarymo.
* Dėl Jaunimo garantijų iniciatyvų projekto aptarimo, jo viešinimo ir komunikacijos planų aptarimo.
* Dėl įstaigų akreditavimo savanorystei aptarimo.
* Dėl Lazdijų rajono savivaldybės jaunimo reikalų tarybos 2016 metų ataskaitos pristatymo;
* Dėl Lazdijų rajono savivaldybės jaunimo reikalų koordinatoriaus 2017 m. veiksmų plano pristatymo;
* Dėl Lazdijų rajono savivaldybės mobilaus darbo su jaunimu galimybių aptarimo.

**Renginiai jaunimui.** Lazdijų rajono savivaldybėje 2017 renginių temos buvo orientuotos į verslumą, pilietiškumą, karjerą, priemonių, susijusių su jaunimo fizine, lytine, psichine sveikata, skatinimą:

Jaunimo metų apdovanojimai.Keletą metų iš eilės Lazdijų rajono savivaldybės jaunimo reikalų taryba organizuoja, kurie vyksta metų pradžioje. Tokie apdovanojimai vyko ir 2017 metų sausio 25 dieną. Jaunimo metų vakaras subūrė drauge rajono jaunimą bei jam prijaučiančius ir neabejingus kitus bendruomenės narius. Labai svarbu, kad šio vakaro metu būna pastebėti ir įvertinti iniciatyvūs, kūrybingi, sportiški, visuomeniški jauni žmonės. Taip pat prasminga, kad gerąja patirtimi pasidalijo kažką pasiekę jaunuoliai.Jaunimo metų apdovanojimų tikslas nėra vien tik pastebėti ir įvertinti Lazdijų rajono jaunimą, kurio darbai ir iniciatyva yra matomi ne tik Lazdijų rajone, bet ir visoje Lietuvoje. Pristatydami iniciatyvius jaunus žmones, kurie vykdo tam tikras veiklas ar siekia asmeninių pasiekimų, taip prisidėdami prie Lazdijų rajono vardo garsinimo, tikimasi, kad tai įkvėps ir mažiau aktyvius jaunuolius veikti ir dalyvauti bendruomenės gyvenime.

Veiksmo diena savivaldybėje.Jau keletą metų iš eilės Lazdijų rajono savivaldybės administracijos Vaiko teisių apsaugos skyriaus jaunimo reikalų koordinatorė organizavo pažintinę praktiką 9 – 12 klasių moksleiviams „Veiksmo diena savivaldybėje“. Šio renginio tikslas – suteikti galimybę moksleiviams susipažinti su savivaldybės administracijos darbuotojų veikla, stiprinti dialogą tarp savivaldybės ir moksleivių. Vienos dienos praktikos metu dalyviai galėjo pasisemti patirties iš Lazdijų rajono savivaldybės administracijos darbuotojų. Kadangi savivaldybės veikla apima nemažai sričių, todėl tai puiki proga moksleiviams susipažinti su tam tikromis specialybėmis, suprasti savivaldybės darbuotojo darbą. 2017 metais veiksmo dienoje dalyvavo 56 moksleiviai iš Lazdijų rajono savivaldybės mokyklų.

Jaunimo vasaros stovykla. Savivaldybė iš biudžeto lėšų skyrė finansavimą jaunimo vasaros stovyklai, kurios tema 2017 metais buvo „Pilietiškumas“. Stovykloje dalyvavo 56 jaunuoliai iš Lazdijų rajono.

Akcija „Taikos glėbyje“. Jaunimo reikalų koordinatorius organizavo akciją „Taiko glėbyje“. Tai Pasaulinė apsikabinimo už Taiką tradicija. Kartu su Lazdijais vardan vaikų ir jų taikios ateities vienu metu apsikabino 50 Lietuvos miestų. Į šia veiklą noriai įsijungė Lazdijų rajono jaunimas.

**Nominacija „Draugiška jaunimui savivaldybė“**

2017-11-23 Lazdijų rajono savivaldybė buvo viena iš 6 savivaldybių, kuri gavo apdovanojimą nominacijoje „***Draugiška jaunimui savivaldybė***“. Konkursą organizavo ir nominaciją įteikė Socialinės apsaugos ir darbo ministerija. Nominaciją gavo tos savivaldybės, kuriose daug dirbama su jaunimu, vykdomi įvairūs projektai, skatinamas jaunimo verslumas ir savanorystė, formalus ir neformalus švietimas, bendradarbiaujama su užsienio šalimis, įgyvendinamos kitos jaunimui draugišką aplinką kuriančios iniciatyvos.

**Savanoriškos veiklos organizavimas.**

Savanorystė yralabai svarbi visuomenės gyvenimo dalis, kuri atneša naudą tiek savanorius priimančiai įstaigai, tiek pačiam savanoriui. Todėl 2017 m. buvo lankomasi Lazdijų rajono savivaldybės įstaigose ir skatinama žengti pirmąjį žingsnį savanorystės link, t. y. akredituotis savanorystei (oficialiai tapti savanorius priimančiomis organizacijomis). Taip buvo įgyvendinamas pirmas etapas kuriant savanoriškos veiklos modelį savivaldybėje.

Savanorius priimančiomis organizacijomis 2017 metais tapo Lazdijų rajono savivaldybės visuomenės sveikatos biuras, Lazdijų krašto muziejus, Lazdijų rajono savivaldybės socialinės globos centre „Židinys“, Lazdijų socialinių paslaugų centras, Lazdijų viešoji biblioteka. Iš viso yra 8 savanorius priimančios organizacijos Lazdijų rajone.

**Jaunimas mokyklose.** Aktyviausią rajono savivaldybės jaunimo dalį sudaro mokiniai. Lazdijų rajono bendrojo ugdymo įstaigose mokosi virš tūkstančio mokinių nuo 14 iki 19 m.

Visose mokyklose veikia mokinių savivaldos, kurių atstovai organizuoja įvairius renginius, akcijas, bendrų susirinkimų metu dalijasi patirtimi, sprendžia mokiniams aktualias problemas, inicijuoja bendradarbiavimą tarp mokyklų. Iš viso mokinių savivaldų veikloje dalyvauja virš 100 moksleivių.

**Jaunimo centrai ir erdvės.** Lazdijų mieste jau 10 metai veikia Lazdijų rajono savivaldybės viešosios bibliotekos jaunimo centras. Tai atvira jaunimo erdvė, kurioje sudaryta galimybė jaunų žmonių savirealizacijai: aprūpinta biliardo, futbolo stalais, namų kino sistema, kompiuteriais, stalo žaidimais, televizoriumi ir kitomis priemonėmis, dirba du darbuotojai.

Jaunimo centro darbuotojai kartu su jaunais žmonėmis organizavo ir vykdė įvairias pilietines akcijas svarbioms istorinėms datoms paminėti, filmų peržiūras, protų mūšių kovas, susitikimus su žinomais žmonėmis, jaunimo darbų parodas ir kt. Jaunimo centro patalpose nuolat vykdomi susitikimai, diskusijos, mokymai, kurių metu rajono jaunimas ir su jaunimu dirbantys asmenys diskutuoja bei planuoja jaunimo veiklas, sprendžia jaunimo problemas.

Seirijų miestelyje jau 9 metus jaunimas laisvalaikį leidžia erdviose bendruomenės socialinių paslaugų centro „Šilas” patalpose. Jaunimo užimtumui tarnauja sporto salė su treniruoklių kompleksu, teniso ir bilijardo stalai, stalo futbolas, konferencijų, poilsio kambarys, žaidimų ir kompiuterių patalpa. Jaunimas čia sportuoja, bendrauja, vyksta kitos įvairios veiklos.

Lazdijų rajono savivaldybėje veikia Šventežerio mokyklai priklausantis universalus daugiafunkcis centras Verstaminuose, kuriame yra jaunimo laisvalaikiui tinkama bazė – šildoma sporto salė su treniruokliais bei kitu sportiniu inventoriumi. Įvairius užsiėmimus vakarais tiek vaikams ir jaunimui, tiek vyresniosios kartos atstovams veda sporto trenerė. Šį centrą lanko ir savo laisvalaikį jame aktyviai leidžia jaunimas net tik iš aplinkinių kaimų, bet ir viso rajono.

**Jaunimo ir su jaunimu dirbančios organizacijos.** 2017 metais veikė 9 jaunimo ir su jaunimu dirbančios organizacijos. Didžiausia ir aktyviausia organizacija – Lietuvos šaulių sąjunga, turinti savo atstovus visose rajono ugdymo įstaigose ir vienijanti per 200 jaunųjų šaulių. 2017 metais iš savivaldybės lėšų buvo nupirkta ir įteikta 50 šaulių uniformų komplektų Lazdijų rajono savivaldybės mokyklų jauniesiems šauliams.

Rajono mokinių atstovai aktyviai veikia respublikinėje moksleivių organizacijoje – Lietuvos moksleivių sąjunga (LMS), kurią vienija 30 savanorių komanda. 2017 metais LMS aplankė 3 mokyklas, buvo surengta dviejų dienų mokymai mokiniu taryboms, vyko 6 susirinkimai (vadovų klubai), kurių metu, buvo diskutuojama aktualiais mokinių klausimai, buvo organizuojama karjeros diena, paminėtos Lietuvai svarbios šventes. LMS jungia Lazdijų rajono mokyklų mokinių savivaldas.

Taip pat jaunimas susibūręs Jaunimo Europos komandą, ši komanda 2017 m. organizavo Euro debatus ir 5 Euro protų turus. Tikslas – iniciuoti visuomenę domėtis Europos Sąjunga.

**Jaunimas bendruomenėse.** Nemaža dalis rajono bendruomenių, kurių rajone yra per 40, leidžia vietos jaunimui naudotis patalpomis pagal poreikį: sportuoti, susirinkimams, renginių organizavimui ir kitoms veikloms. Kai kuriose bendruomenėse jaunimo atstovai yra bendruomenės taryboje.

**Jaunimo finansavimas.** 2017 Lazdijų rajono savivaldybės biudžete jaunimo politikos įgyvendinimui buvo skirta 17 000 eurų (10 000 eurų jaunųjų šaulių uniformoms, 7 eurų jaunimo poilsio pramogų organizavimui.

Taip pat kasmet savivaldybėje skelbiamas nevyriausybinių organizacijų konkursas, kur atskira eilute yra skiriamas finansavimas jaunimo nevyriausybinėms organizacijoms. 2017 metų konkurso prioritetai buvo jaunimo verslumo skatinimas, Lazdijų rajono jaunimo bendradarbiavimas su kitų šalių jaunimo organizacijomis ir bendruomenėmis, jaunimo pilietiškumo skatinimas, priemonių, susijusių su jaunimo fizine, lytine, psichine sveikata, skatinimas.

2017 m. birželio 29 d. Lazdijų rajono savivaldybės administracijos direktoriaus įsakymu Nr. 10V-740 „Dėl Lazdijų rajono savivaldybės nevyriausybinių organizacijų projektų finansavimo” buvo finansuotas jaunimo projektas Dainavos buriuotojų klubo jaunimo projektas „Jaunųjų buriuotojų mokykla”, skirta 400 eurų, taip pat finansuoti per kitas nevyriausybinių organizacijų konkurso sritis, kurių veikloje taip pat dalyvauja jaunimas.

Lazdijų rajono savivaldybėje vykdoma Visuomenės sveikatos rėmimo specialioji programa, kuria kiekvienais metais finansuojami projektai, taip pat skirti ir jaunimui.

Savivaldybė skatina jaunimo kultūrinį gyvenimą finansuodama iš savivaldybės biudžeto kelionių išlaidas ar renginio dalyvio mokesčius ir kitas išlaidas, paremdama beveik kiekvieną jaunimo renginį ar susitikimą.

**Jaunimo informavimas.** Lazdijų rajono savivaldybėje nuolat vykdomas aktualios informacijos perdavimas bei konsultacijos: jaunimo ir su jaunimu dirbančioms organizacijoms, seniūnijoms, bendruomenėms, įstaigoms, dirbančioms su jaunimu, pavieniam jaunimui elektroniniais laiškais, telefonu arba susitikimų metu.

Vykdomas savalaikis aktualios informacijos jaunimo teisių apsaugos veiklos klausimais talpinimas savivaldybės interneto svetainėje <http://www.lazdijai.lt/>.

Jauniems žmonėms aktuali informacija nuolat skelbiama socialinio tinklo „Facebook” paskyroje: „Lazdijų rajono jaunimas”. Taip pat prie informacijos, skirtos jauniems žmonėms, viešinimo aktyviai prisideda rajono žiniasklaidos priemonės: savaitraščiai „Lazdijų žvaigždė“, „Dzūkų žinios“, „Lazdijų reklama“ ir informacinis portalas <http://lt.lazdijuzvaigzde.lt/>.

## XVIII SKYRIUS

## CIVILINĖ METRIKACIJA

2017 metais buvo gauti 2 464 (2016 m. – 2 045) asmenų, Lietuvos Respublikos ir užsienio metrikacijos skyrių ir įvairių įstaigų pareiškimai, užklausimai dėl aktų įrašų, kartotinių dokumentų, aktų įrašų atkūrimų, ištaisymų, pakeitimų, papildymų, gimimų, mirčių, santuokų, ištuokų, tėvystės pripažinimų ir kitais klausimais. Išduota 602 įvairūs dokumentai ir atsakymai į paklausimus. Vietiniame archyve surasta ir išduota 1 376 metrikiniai dokumentai. Rinkti reikalingi dokumentai vietiniame archyve, rašyti užklausimai dokumentams gauti į Lietuvos valstybės istorijos archyvus, į kitas Lietuvos Respublikos ir kitų valstybių metrikacijos įstaigas, Gyventojų registro tarnybai perduoti skenuoti civilinės būklės akto įrašai, teiktos žinios, papildančios ir patikslinančios piliečių civilinę būklę. Sudaryta 26 bylos dėl gimimų, mirčių, santuokų, ištuokų aktų įrašų ištaisymų, papildymų, pakeitimų ir atkūrimų. Rašyti atsiliepimai teismams dėl civilinės būklės įrašų registravimo faktų nustatymo. Kiekvieną mėnesį pranešimai apie mirtis ir gimimus išsiųsti seniūnijoms, mirusių asmenų medicininiai mirties liudijimai – Higienos instituto Sveikatos informacijos centro Mirties atvejų ir jų priežasčių valstybės registrui. Atsiskaityta Teisingumo ministerijai už sudarytus civilinės būklės įrašus ir panaudotus griežtos atskaitomybės liudijimus. Pagal gautus civilinės būklės įrašų papildymo, pakeitimo įrašus iš kitų respublikos civilinės metrikacijos įstaigų, atlikti atitinkami įrašai archyvinėse metrikų knygose. Sudaryti per metus užregistruotų civilinės būklės įrašų abėcėliniai žurnalai, suformuotos įrašų knygos, paruoštos archyviniam naudojimui.

2017 metais užregistruoti 159 gimimo, 388 mirimo, 97 santuokų ir 56 santuokos nutraukimo aktų įrašai (43 lentelė, 14 diagrama). Sudaryta 26 civilinės būklės akto įrašo papildymo, pakeitimo, ištaisymo įrašai.

**43 lentelė.** **Civilinės būklės akto įrašų skaičius**

|  |  |  |  |
| --- | --- | --- | --- |
|  | **2015 m.** | **2016 m.** | **2017 m.** |
| Gimė | 201 | 178 | 159 |
| Mirė | 380 | 412 | 388 |
| Susituokė | 130 | 116 | 97 |
| Išsituokė | 62 | 37 | 56 |

**14 diagrama. Civilinės būklės akto įrašų skaičius**

Iš 2017 metais užregistruotų 159 gimimo aktų įrašų, 34 apskaityti užsienyje gimusių vaikų, 37 tėvystės pripažinimai ir 5 vaikai gimę vienišoms mamoms. Iš užregistruotų 159 gimimo įrašų, 91 berniukas ir 66 mergaitės, 2 atkurti gimimo įrašai. Jauniausia motina – 18 m., jauniausias tėvas – 19 m. Populiariausi vardai: Tajus, Joris, Dominykas, Jokūbas, Kamilė, Emilija.

Užregistruota 97 santuokos. 1 mūsų rajono asmuo tuokėsi su užsieniečiu. 49 santuokos apskaitytos užregistruotos bažnyčioje ir 3 santuokos apskaitytos užregistruotos užsienyje.

Iš 388 mirusiųjų, 2 iš jų Lietuvos piliečiai, mirę užsienyje.

Per metus organizuotos trys rajoninės šventės, tai: ,,Aš mažasis lazdijietis“ ir ,,Mūsų vestuvių jubiliejus“ (2 šventės), užsakyta knygas-metraštis „Mūsų vaikas”.

## XIX SKYRIUS

## SVEIKATOS APSAUGA

Vykdant Lazdijų rajono savivaldybės visuomenės ir asmens sveikatos priežiūrą buvo parengta Lazdijų rajono savivaldybės visuomenės sveikatos rėmimo specialioji programa, kuri patvirtinta savivaldybės tarybos 2017 m. birželio 28 d. sprendimu Nr. 5TS-954. Šiai programai vykdyti buvo skirtos lėšos iš Lazdijų rajono savivaldybės Aplinkos apsaugos rėmimo specialiosios programos.

**S**avivaldybės visuomenės sveikatos rėmimo specialiosios programos lėšomis įgyvendintos priemonės pateiktos 44 lentelėje.

**44 lentelė. Visuomenės sveikatos rėmimo specialiosios programos lėšomis įgyvendintos priemonės**

|  |  |  |  |  |
| --- | --- | --- | --- | --- |
| Eil. Nr. | Programos / priemonės poveikio sritis | Vykdytų savivaldybės visuomenės sveikatos programų, priemonių skaičius | Skirta lėšų (Eur) | Panaudota  Lėšų (Eur) |
| 1 | 2 | 3 | 4 | 5 |
| **1. Savivaldybės kompleksinės programos** | | | | |
| 1. | 2.6. Fizinio aktyvumo skatinimas | 4 | 737 | 737 |
| 2. | 2.9. Psichikos sveikatos stiprinimo, savižudybių ir smurto prevencija | 2 | 650 | 650 |
| 3. | 2.11. Kitos sritys | 2 | 2800 | 2800 |
| 2. Savivaldybės strateginio veiklos plano priemonės | | | | |
| 1. | 2.3. Aplinkos sveikata (geriamo vandens, maudyklų vandens stebėsena) | 1 | 720 | 720 |
| 3.3. Bendruomenių vykdytų programų / priemonių rėmimas | | | | |
| 1. | 2.6. Fizinio aktyvumo skatinimas | 2 | 350 | 350 |
| 2. | 2.5 Sveikos mitybos skatinimas ir nutukimo | 1 | 150 | 150 |
| 4. Kita | | |  |  |
|  |  | Iš viso lėšų: | 5407 | 5407 |

Viešai tiekiamą geriamąjį vandenį naudoja 29,8 proc. Lazdijų rajono savivaldybės gyventojų, nuotekų tvarkymo paslaugomis naudojosi 23,6 proc. gyventojų.

**Visuomenės sveikatos stebėsena** savivaldybėje vykdoma vadovaujantis Lietuvos Respublikos sveikatos apsaugos ministro įsakymu „Dėl Lietuvos Respublikos sveikatos apsaugos ministro 2003 m. rugpjūčio 11 d. įsakymo Nr. V-488 „Dėl Bendrųjų savivaldybių visuomenės sveikatos stebėsenos nuostatų patvirtinimo“ pakeitimo“. Informacija apie savivaldybės gyventojų sveikatos būklę ir sergamumą neinfekcinėmis ligomis pateikiama Savivaldybės visuomenės sveikatos stebėsenos ataskaitoje už 2016 m. (Lazdijų rajono savivaldybės tarybos sprendimas Nr. 5TS-1153 2018-02-07).

**Užkrečiamosiomis ligomis** 2017 m. sirgo 8273 Lazdijų rajono savivaldybės gyventojai, t. y. 29,3 proc. daugiaunei 2016 m. (2016 m.– 6399). Užkrečiamųjų ligų struktūroje ūminės viršutinių kvėpavimo takų infekcijos (ŪVKTI) sudarė 93,35 proc. (2016 m. – 95,0 proc.), gripo buvo registruota 284 atvejai (2016 m. – 569 atv.). Lyginant su 2016 m., gripo atvejų sumažėjo 2 kartus, tačiau sergamumas ŪVKTI padidėjo 44,6 proc. Sergamumas užkrečiamosiomis ligomis 2017 m. padidėjo ŪVKTI, erkių platinamų ligų, askaridozės ir niežų sąskaita.

Gripas sudarė 16,41 proc. visų registruotų susirgimų ŪVKTI ir gripu. 2017 m. vasario 1 d. buvo paskelbta gripo ir ŪVKTI epidemija. Epidemijos metu iš 14 ugdymo įstaigų buvo uždaryta 10. Epidemija atšaukta vasario 23 dieną. 2017 m. rizikos grupės asmenys buvo skiepijami sezonine gripo vakcina. Gripo vakcina 2017 m. pasiskiepijo 1242 (6,27 proc.) Lazdijų rajono savivaldybės gyventojų.

2017 m. Lazdijų rajono savivaldybėje registruoti 8 erkinio encefalito (4 vyrai ir 4 moterys) ir 12 Laimo ligos (5 vyrai ir 7 moterys) atvejų.

Lazdijų rajono savivaldybėje 2017 m. sergančių atvira kvėpavimo organų tuberkulioze registruoti 5 nauji susirgimo atvejai. Lyginant su 2016 m., sergamumas tuberkulioze sumažėjo 16,7 proc., sergamumo rodiklis neviršijo Lietuvos rodiklio (sav. – 2,52, resp. – 3,16). Visi sergantieji – suaugę asmenys.

Tuberkulino mėginiai atlikti 286 vaikams, 19 vaikų šis mėginys buvo teigiamas.

2017 m. Lazdijų rajone registruotas 1 mirties atvejis nuo meningokokinės infekcijos. Mirė 64 m. kaimo gyventojas

**Vaikų sveikata**. 2017 m. Lazdijų rajono savivaldybės ugdymo įstaigas lankė 2 638 vaikai. 2017 m. pasitikrinusių sveikatą iki reikalaujamo termino vaikų buvo 2 520, tai sudarė 95,5 proc. nuo visų vaikų, lankančių ugdymo įstaigas (15 diagrama).

**15 diagrama. Lazdijų rajono savivaldybės ugdymo įstaigose besimokančių moksleivių sveikatos patikrinimo rezultatai (abs. skaičius)**


Pagal mokyklose dirbančių mokyklos visuomenės sveikatos priežiūros specialistų pateiktus mokinių sveikatos pažymėjimų duomenis, 2017 m. Lazdijų rajono savivaldybės moksleivių tarpe daugiausiai moksleivių turi regos (23,5 proc. patikrintų mokinių), kraujotakos (13,7 proc. patikrintų mokinių) ir laikysenos (6,3 proc. patikrintų mokinių) sutrikimų. Moksleivių sveikatos sutrikimų rezultatai pateikiami 16 diagramoje.

**16 diagrama. 2017**–**2018 m. m. Lazdijų rajono savivaldybės moksleivių sveikatos sutrikimai**

**(proc. nuo patikrintų)**

Ikimokyklinės grupės vaikams dažniausiai buvo diagnozuota kraujotakos sistemos sutrikimai – 21,1 proc. nuo patikrintų, regos – 20,9 proc. nuo patikrintų ir kvėpavimo sistemos sutrikimai – 6,7 proc. nuo patikrintų vaikų. Tokie patys sutrikimai vyrauja ir priešmokyklinės grupės vaikų tarpe (17 diagrama).

**17 diagrama. Ikimokyklinės ir priešmokyklinės grupės vaikų sveikatos sutrikimai (proc. nuo patikrintų**)



Analizuojant 2017–2018 m. moksleivių sveikatos rezultatus ir juos lyginat su praėjusių metų moksleivių sveikatos rezultatais, stebima, kad, regos sutrikimų padaugėjo 5,4 proc., kraujotakos sistemos sutrikimų sumažėjo 4,2 proc. laikysenos sutrikimų taip pat sumažėjo 12,5 proc., skeleto – raumenų – padaugėjo 31,9 proc. (18 diagrama).

**18 diagrama. Pagrindinių Lazdijų raj. sav. moksleivių sveikatos sutrikimų dinamika 2012-2017 m.**

**Skiepijimo apimtys.** Lazdijų rajono savivaldybėje 2017 metais beveik visose vaikų amžiaus grupėse skiepijimų mastai pakankamai aukšti.

Į medikus kreipėsi 43 nuo gyvūnų nukentėję asmenys, iš jų 42 buvo paskiepyti pasiutligės vakcina.

**Gerinant pirminio ir antrinio lygio ambulatorinių ir stacionarinių paslaugų kokybę,** VšĮ Lazdijų PSPC ir VšĮ ,,Lazdijų ligoninė“ 2017 m. naudota E-sveikatos sistema. Gydytojai ir slaugytojos paruošti ir dirba su telemedicinos programa. Nauda neabejotinai gali naudotis šių paslaugų vartotojai – gyventojai. Medikai taip pat turi daugiau aktualios medicininės informacijos, gali ją stebėti realiu laiku.

Visos 7 vaistinės pasiruošę ir priima e. receptus.

**Aplinkos stebėsenos programos vykdymas.** Viešai tiekiamą geriamąjį vandenį naudoja 27,1 proc. Lazdijų rajono savivaldybės gyventojų, nuotekų tvarkymo paslaugomis naudojosi 20,1 proc. gyventojų.

Alytaus visuomenės sveikatos centro Lazdijų skyriaus duomenimis, per 2017 metus iš asmens sveikatos priežiūros įstaigų gavus pranešimus apie nėščiąsias ir kūdikius iki 6 mėn., vartojančius šachtinių šulinių vandenį, ištirta 47 šachtinių šulinių vanduo. Nustatyta, kad 29 % šulinių vanduo užterštas azoto grupės junginiais.

**Dantų protezavimo paslaugų kompensavimas**. Lazdijų rajono savivaldybė šiai paslaugai skyrė 5000 eurų, už juos suprotezuoti dantys 13 asmenų.

**Maudyklų stebėsenos programos vykdymas.** Vykdant Lietuvos Respublikos vietos savivaldos įstatymo 29 straipsnio 8 dalies 2 punktą, Lietuvos Respublikos sveikatos apsaugos ministro 2007-12-21 įsakymą Nr. V-1055, kuriuo patvirtintos Lietuvos higienos normos HN 92:2007 ,,Paplūdimiai ir jų maudyklų vandens kokybė“, sezono metu atlikti Dusios, Metelio, Ančios, Snaigyno, Seirijo, Baltajo ežerų vandens mikrobiologiniai ir cheminiai tyrimai. Visų tyrimų rezultatai atitiko Lietuvos higienos normos HN 92:2007 keliamus reikalavimus.

**XX SKYRIUS**

**APIBENDRINIMAS**

Šioje ataskaitoje tik apibendrintai nušviesta, kokia plati ir daug sričių apimanti yra savivaldybės administracijos veikla, kiek įvairių bendruomenei svarbių klausimų ir problemų tenka spręsti jos vadovams ir specialistams, kad būtų tinkamai vykdomos Lietuvos Respublikos įstatymais savivaldybei priskirtos funkcijos ir įgyvendinami savivaldybės tarybos sprendimai.

Už rezultatyvų darbą dėkoju savivaldybės tarybos nariams, savivaldybės administracijos, visų savivaldybės įstaigų ir įmonių darbuotojams.

Administracijos direktorius Gintautas Salatka

\_\_\_\_\_\_\_\_\_\_\_\_\_\_